
O AUTORU 


Paul A. Stitt je rođen na farmi u blizini Verone, Illinois, 10. oktobra, 1940. godine i cijeli je svoj život 
posvetio ljudskoj ishrani. Od sakupljanja jaja i hranjenja kokoški na farmi, još kao dječaka, do četiri 
godine rada kao naučnika za hranu za Korporacije Tenneco i Quaker Oats, do njegovog otkrića i razvoja 
tri patentirane tehnike sinteze proteina, i konačno do osnivanja svoje nacionalno priznate pekare 
Natural Ovens of Manitowoc, Paul radi na proizvodnji bolje hrane za stanovništvo i informiranju svijeta o 
opasnostima koja vreba od naše prerađene hrane. 


Diplomirao je hemiju na Beloit koledžu 1962. godine, a magistrirao biohemiju na Univerzitetu Wisconsin 
u Medisonu 1968. godine. Od 1968. do 1970. godine radio je na istraživanju proteina za Tenneco. Paul je 
zatim, radio istraživački rad za Quaker kompaniju, sve dok nije otpušten zbog neposlušnosti 1972. 
godine. Kao naučnik u oblasti hrane saznao je da Američka prehrambena industrija želi prevariti javnost. 
Njegovo stalno insistiranje da prehrambeni giganti (korporacije) proizvode nutritivno hranjivu hranu koja 
će biti bogata nutritivnim vrijednostima i koja ne izaziva ovisnost smetalo je njegovom poslodavcu i 
dovelo do njegovog konačnog otkaza. 


Paul je proveo sljedeće tri i po godine na nezavisnim istraživanjima, a 1976. godine je osnovao Natural 
Ovens of Manitowoc Pekaru kako bi dokazao da je komercijalna proizvodnja nutritivno bogate hrane 
itekako moguća i izvodljiva. Danas je Natural Ovens jedan od najvećih i najbrže rastućih distributera 
hljeba od integralnog - cjelovitog zrna i prirodne hrane u cijeloj zemlji. 


Jeste li se nekad zapitali zašto se ne osjećate dobro, zašto ne možete da čisto i bistro razmišljate, zašto 
se ne možete nečega sjetiti, zašto ne možete zaspati, niti imate volje za rad ili bilo šta drugo? Ako želite 
odgovor, trebate pročitati ovu knjigu 


Paul Stitt u ovoj knjizi daje prikaz iz prve ruke o unutrašnjem radu gigantskih prehrambenih kompanija u 
Americi (međutim, pošto se politika tih kompanija prenosi i na druge zemlje, vrlo je izvjesno da je to 
politika velikih kompanija u cijelom svijetu. prim. prev.) On govori o tome kako vas “programiraju” da 
prosto žudite za određenom hranom, da se prejedate svaki dan, da bi ste se zasitili, a ustvari ste gladni, i 
kako vas ta "luda energija" prehrambene industrije uništava i šta vi možete učiniti po tom pitanju. 


Stitt govori o tome kako se možete povratiti svoje zdravlje, osjećati se ponovno zdravim, deset i više 
godina mlađim. Kako možete ponovno pokrenuti svoj život i polahko na primjeru vlastitog života i 
zdravlja, kako možete pokrenuti vlastiti posao i istovremeno i pomoći i drugim ljudima oko sebe. 


»Bivši korporativni biohemičar optužuje prehrambenu industriju za namjerno obmanjivanje Američkog 
naroda... teške riječi!" - Barbara Mullarkey, Oak Park Wednesday Journal 


"Osjećam se bolje nego ikada u životu! Ova knjiga je zaslužna za mnoge promjene koje sam napravio... 
Ne morate ništa da mijenjate niti poslušate moje riječi. Ali vas molim da pročitate ovu knjigu i nikad više 
ne razmišljate o njoj, ako možete!" - Moxie Shaw, Valparaiso Scanner 


"Paul Stitt je najopasniji čovjek u SAD-u za Američku prehrambenu industriju." - Ralph Whitehead, Jr., 
WLUK TV 


"Iskreno mogu reći da nijedan gost godinama nije potaknuo moju publiku na takvu akciju!" - Roy 
Leonard, WGN Radio. 


"Paul ima neke prilično fascinantne i šokantne teorije o komercijalnoj hrani i šta ta hrana čini našim 
tijelima... Njegova poruka je pravovremena, na meti, od velikog interesa!" - Fran Davis, WISN TV 


Prema Wall Street Journalu (21. april, 1993.), predsjednik Coca-Cole zarađuje 4,051.000 dolara godišnje, 
a predsjednik Pepsi-Cole 11.136.000 dolara godišnje, praveći budalu od vas. Povrh toga, predsjednik 
Nabisco-a zarađuje 3.061.000 dolara za proizvode poput Oreo kolačića koje ne možete prestati jesti i Ritz 
krekera (više masti po unci od svinjskih kotleta). Čovjek koji zauzima prvo mjesto i dobija najbolju ocjenu 
od svih u prevari i obmani ljudi je predsjednik Budweisera. On zarađuje preko 16.000.000 dolara za 
proizvod koji ublažava vaše inhibicije, a zatim vas tjera da zaspite čak i dok vozite automobil pri velikim 
brzinama. 


Da li zaista želite da navedni i slični njima i dalje žive ovakav način života na koji su navikli? Ako to nije 
slučaj, onda pročitajte ovu knjigu. 


PREDGOVOR 


Tokom decenije provedene na medicinskom fakultetu i specijalističkoj obuci, naučio sam sve što se 
moglo naučiti o bolesti mai kako da poništim štetu koju donose ljudskom tijelu kroz medicinske 
intervencije. Naoružan bezbrojnim pilulama, injekcijama i medicinskim procedurama, osjećao sam se 
spremnim da se brinem o zdravlju ljudi. Prvo sam počeo da radim kao ljekar u jednoj Afričkoj misijskoj 
bolnici. lako sam se susreo s mnogim neobičnim bolestima, ništa nije bilo više iznenađujuće od otkrića 
da moji Afrički pacijenti rijetko kada pate od srčanih bolesti, raka debelog crijeva i drugih bolesti koje su 
tako rasprostranjene u "naprednim" društvima. Tada sam po prvi put posumnjao da ishrana 
neprerađenom (sirovom) prirodnom hranom može biti ključ za prevenciju bolesti i unapređenje zdravlja. 


Slučajno sam upoznao Paul-a Stitt-a, nakon intervjua koje smo obojica dali za radio stanicu u Crystal 
Lakeu u Illinoisu. Tada mi je poklonio primjerak svoje prve knjige "Borba protiv prehrambenih giganta" 
(Fighting the Food Giants) da je pročitam. Ta knjiga ne samo da mi je promijenila život, već me je navela 
da iz temelja promijenim prirodu svoje medicinske prakse. Sada počinjem svaki svoj dan sa hljebom iz 
prirodne proizvodnje, granolom ili muffinima - domaći pripravljenim. U svojoj ordinaciji ohrabrujem 
svoje pacijente da usvoje zdrav način života, a na prvom mjestu ih savjetujem da se hrane prirodnom 
neprerađenom hranom. 


Zahvalan sam što je Paul Stitt uvijek birao da bude na vrhuncu svoje profesije biohemičara. Ne samo da 
razumije elemente ishrane, već je razotkrio kako nas prehrambena industrija vara, ako ne i u potpunosti 
truje i uništava. On ima poruku i misiju. Čestitam mu i želim mu uspjeh u daljem radu. 


William C. Dam, MD 
Interna Medicina Westlake, 
Clinic Ingleside, 


Illinois, 18. maj 1993. 


UVOD 


Naš 50-godišnji nacionalni eksperiment dopuštanja ogromnim prehrambenim kompanijama da diktiraju 
šta jedemo, kako često jedemo i koliko jedemo, a koji je započeo 1945. godine, sada počinje da otkriva 
svoj puni efekat. Mi smo sada nacija u kojoj 90% ljudi ne može platiti svoje doživotne medicinske 
troškove. Doživotni medicinski troškovi su sada toliki da ih niko ne može platiti - ni poslodavci, ni vlada ni 
bilo koja druga organizacija. 


Možemo živjeti bez automobila, kompjutera, otmjenih domova i nove odjeće svakog mjeseca, ali ne 
možemo živjeti bez dobrog zdravlja. Mi Amerikanci se hvalimo da imamo najjeftiniji račun za hranu na 
svijetu, da nam je hrana najjeftinija u svijetu, ali da li je to baš tako jeftino kada je nemoguće platiti 
troškove bolesti koje dolaze sa konzumiranjem "jeftine" hrane. 


Ustvari, to nije tako jeftino - po proračunu, sedmičnoj ili pak životnoj cijeni. Dijeta svježeg voća, povrća, 
integralnih žitarica i malo mesa je daleko jeftinija od nezdrave hrane koju prehrambeni giganti melju i 
silom guraju u naša usta. 


Drugim riječima, oni koji bi trebalo da čine dobro na ovom svijetu rade sve pogrešno. "Zdravstvena" 
njega nije skupa - besplatna je. Zato što je zdrava ishrana jeftinija, kratkoročno i dugoročno, od 
nezdrave junk food — prerađene bezvrijedne hrane. Zdravstvena njega uništava našu zemlju i prednjači u 
uništavanju našeg načina života i naše kulture. 


Ostati zdrav je daleko najjeftiniji način života — i ujedno, najzabavniji. Zašto izabrati bilo koju drugu 
opciju? Zašto postati teret vašoj porodici i društvu? Ova knjiga će vam pokazati kako da se zaštitite od 
pohlepe (i masti) prehrambenih kompanija. 


PRVO POGLAVLJE: BORBA POČINJE 


Moje prvo iskustvo u dodiru sa hranom bio je lov na kokošja jaja na farmi moga oca u blizini Verone, 
Illinois. Otac je bio vrlo savjestan zemljoradnik sa 320 akri zemlje, 100 grla stoke, brojnim kokošima i 
drugim životinjama koje su činile našu farmu. Moja najranija sjećanja vraćaju me u život na ovoj farmi i 
raznorazni poslovi koje sam obavljao na njoj. Sve dok se nisam kao mladić odselio na fakultet, uzgoj 
hrane je bio moj način života. 


Sjećanja na hranu koju smo tada jeli također žive u mojoj memoriji. Sjećam se kako je moja majka išla u 
kuhinju dok smo radili kućne poslove i tamo bi spremala ogroman "farmski doručak" za nas osmero 
djece, koliko nas je bilo. Gladno i proždrljivo bi smo gutali palačinke, jaja, pržene krompire, šunku i 
kobasice i sve to zalijevali puterom i raznim džemovima kao i sirupima. Uzgajali smo većinu hrane koju 
smo jeli, ali sve je bilo kuhano na uobičajeni američki način. Oguljeni krompir, meso sa umakom i povrće 
kuhano do mlohavosti bili su naša standardna hrana. Zapravo, kuhanje moje majke u to vrijeme se 
smatralo prilično dobrim. 


Ustvari, ta tadašnja hrana je bila mnogo bolja od hrane iz 1993. godine, koja je previše obrađena, 
prekuhana i previše zaslađena. Naš omiljeni obrok bila je subotnja podnevna večera - puno odlične supe 
od severnog pasulja sa mesnim dodacima. Kada bi došlo vrijeme za užinu, uzeli bi smo malo gaziranog 
pića - tri unce - i malo druge bezvrijedne praktične hrane koja je bila tipična za ishranu mnogih 
Amerikanaca 50-ih godina. Naši su ih tada uzimali racionalno, jer su bili veoma skupi (ta gazirana pića i 
ostala loša hrana). Tada na tržištu nije bilo ni približno toliko nezdrave hrane, tako da naše prehrambene 
navike nisu bile toliko loše. Barem prema današnjim standardima u odnosu na ishranu iz 90-ih, ishrana 
naše porodice je bila dosta, rekao bih poprilično, dobra. 


Moja porodica je uvijek zasađivala veliku baštu tako da smo imali puno svježeg povrća za jelo od juna do 
novembra, a moja majka je takvu vrstu hrane smrzavala i tako ju konzervirala bez dodavanja ikakvih 
vještačkih i štetnih konzervansa. Moji roditelji su uvijek kupovali dosta svježih jabuka, koje smo čuvali u 
našem podrumu, a ponekad su išli i u Gruziju da kupe svježe sazrele breskve. 


U oktobru bi moj otac uvijek išao farmerima u centralni Viskonsin i kupovao mnogo krompira, koji smo 
konzumirali sa ljuskom. Ali ni neki aspekti naše prehrane nisu bili najbolji. Majka nam je ponekad pekla 
hljeb, a drugi put bi kupovala hljeb da nas nahrani. Ovaj hljeb je uvijek bio najjeftiniji bijeli hljeb u 
prodavnici. Moj otac se često žalio na takve mlohave hljebove - paste, ali u prodavnicama nije bilo druge 
vrste hljeba. Otac bi gunđao da vekna od 39 centi sadrži samo dva centa žita, a da su nas mlinar i pekar 
pljačkali. 


Zapravo, moj otac se žalio na ukus i cijenu sve te prerađene hrane. Pričao nam je o vremenu kada je moj 
djed dobio svoju prvu kašiku novonastalog izuma zvanog "kukuruzne pahuljice". Ne zavaran slatkim 
ukusom žitarica, deda je rekao: "Ako stavite mlijeko i šećer u piljevinu i prašinu vi ćete to pojesti i biće 

dobro i ukusno!" Uprkos očevom nezadovoljstvu prerađenom hranom, svježeg voća i povrća je bilo 
prilično malo tokom zimskih mjeseci, a jedini vitaminski dodaci za koje smo znali bili su oni koje smo 
davali stoci. 


Bez obzira na to, uvijek bi smo se radovali maminom povratku sa njenog sedmičnog šoping putovanja; 
uvijek bi se zaustavila i kupila nam desetak glaziranih krofni na putu prema kući - i mi smo ih mnogo 
voljeli! Ja i moja braća i sestre mogli smo da ih “smazemo” vrlo brzo i pojedemo cijelo pakovanje u 
kratkom vremenu, i sjećam se da sam pomišljao da ništa na svijetu ne može imati dako dobar ukus kao 
te glazirane krofne. Ručak i užina koju sam nosio u školu, uvijek bi bili sendviči od bijelog hljeba, a u 
srednjoj školi sam jeo tipičnu škrobnu, masnu hranu iz kafeterije. Sve što ste mogli reći za naš školski 
program toplog ručka je da je bio zaista vruć. Mogli smo da se vratimo vrlo brzo i nažderemo se viškom 
špageta i drugih ostataka. 


Osvrćući se na taj period sa stanovišta onoga što sam kasnije naučio, sada vidim neke od efekata koje je 
naša zašećerena, masna ishrana sa visokim sadržajem proteina imala na mene, moju porodicu i 
prijatelje. Tada se smatralo, uprkos našim ogromnim obrocima za doručak, da ćemo opet biti gladni 
veoma brzo, za sat ili dva. Dok bi stigli u školu, tražili bi već nešto za jelo i počeli da grickamo sve što smo 
mogli nabaviti od prijatelja ili lokalnih prodavnica. Također je bilo uobičajeno da nakon herkulovske 
podnevne večere svi legnemo na dvadesetominutno drijemanje, a težina te teške hrane u našim 
želucima činila bi naše kapke jednako teškim. 


Dobro školovan nutricionista bi to odmah prepoznao kao hipoglikemijski efekat, poremećaj koji se javlja 
kada nivo šećera u krvi krene u divlji tobogan nakon što pojedete previše šećera i rafinisanog - 
prerađenog škroba. Mislili smo da je to sasvim normalno. Također, sada prepoznajem da su naše 
prehrambene navike bile te koje su dovele do gojaznosti svih onih koje sam poznavao. Moj otac je bio 
mnogo debeo, a moja majka je uvijek pazila na svoju težinu. Skoro sve djevojke sa kojima sam išao u 
školu imale su primjetne probleme sa kilažom, ali je izgledalo da je to tako prirodno i normalno, da su 
one bile sve tako gojazne i sa oblinama. 


Bila je rijetkost da sretnete nekog ko je vitak. Jedina u mojoj porodici koja je izbjegla gojazan izgled bila 
je moja starija sestra, koja je uvijek jela kao ptica. Nikada u jednom obroku ne bi pojela više od jedne 
supene kašike bilo kojeg povrća, niti više od unce mesa. Ali, postojala je tendencija i uvriježeno mišljenje 
da nešto jednostavno nije u redu sa vitkom osobom, i smatrali smo da je veoma čudno što moja sestra 
ne jede kao svi ostali. 


Jedna stvar na koju hrana u samom početku nije utjecala bilo je moje razmišljanje o tome čime ću se 
baviti u životu. U osnovnoj školi imali smo radnu svesku pod nazivom "razmišljaj i uradi." Moj otac je 
volio taj naslov i stalno ga je ponavljao nama djeci - razmišljaj i uradi. Vjerujem da mi je to mnogo 
pomoglo kroz cijeli život. Još jedna porodična izreka koja je utjecala na moj život je iz nadgrobnog 
spomenika mog djeda. Natpis na njegovom spomeniku glasi: "Ko pomaže drugima, ne živi uzalud." Kada 
sam pokušavao da se odlučim za karijeru, imao sam dvije dobre izreke i vrijednosti na kojima sam mogao 
da gradim svoj život - "razmišljaj i uradi" i "ko pomaže drugima, ne živi uzalud." 

Nakon završetka srednje škole, odlučio sam da želim da postignem nešto važno u svom životu, a moj 
savjetnik u srednjoj školi mi je rekao da bih vjerovatno bio poprilično dobar u bilo čemu da se okušam. 
Odlučio sam da postanem nuklearni fizičar. Međutim, već nakon prvog kursa fizike odlučio sam se da bi 
možda medicina bila bolja oblast za mene. Ali, kada sam pokušao da upišem medicinsku školu, otkrio 
sam da mi nedostaje novac, ocjene i utjecajni rođaci da bih to uspješno uradio. Pa sam započeo 
postdiplomske studije endokrinologije na Univerzitetu Wisconsin u Madisonu, a kasnije sam promijenio 
fokus na biohemiju. To je bio moj osnovni moto "činiti dobro", stav prema životu koji me je natjerao da 
upišem medicinsku školu, misleći da, kao liječnik, mogu pomagati siromašnim ljudima u svijetu. Pošto je 
taj put zatvoren, osjećao sam da će biohemija biti još jedno polje u kojem bih mogao pomoći u 
rješavanju problema gladi u svijetu. Nažalost, otkrio sam da se kursevi biohemije i ishrane uopće ne 
predaju sa tim ciljem. Njima se pristupalo kao suhoparnim, zagušljivim disciplinama, lišenim entuzijazma 
za stvarni život. 


Preslušao sam beskonačna predavanja o metabolizmu ugljikohidrata i prijenosu enzima, nadajući se da 
će profesor barem posljednje predavanje posvetiti objašnjavanju kako se sve ove tehničke informacije 
koje smo zapisivali u svoje bilježnice i pamtili, primjenjuju na stvarni život i svakodnevnicu naše ishrane. 
Ubrzo sam se razočarao, kada je došlo to zadnje predavanje. Profesor je na predavanju gotovo odbacio 
temu, govoreći nam da se o tim stvarima ne treba brinuti i da će osoba dobiti sve potrebne nutrijente 
jednostvno uzimajući raznovrsnu hranu redovito. Bio sam pomalo razočaran, ali sam povjerovao u to što 
je rekao i prihvatio da je to jednako bitno kao i njegova objašnjenja molekularnih metaboličkih procesa. 


Da sam samo mogao tada pronaći poveznicu i vezu između stvari koje mi je govorio i pospanosti (koja 
me je mučila), gladi (koju sam često osjećao), razdraženosti i prekomjerne težine (gojaznosti) iz moje 
mladosti, možda sam mogao uvidjeti, još tada, zabludu u savjetima mojih profesora o ishrani. Ali ja tada 
nisam mogao pronaći tu vezu, kao ni moje kolege studenti, niti moji profesori, niti bilo ko od 
nutricionista i biohemijskih akademika tog vremena. Razlog tome nije teško razumjeti: obrazovanje koje 
sam ja i oni koji danas drže predavanja o ishrani stekli, bilo je od onih koji su svoje obrazovanje stekli 30- 
ih i 40-ih godina. U to vrijeme, sirovo povrće i svježe voće bili su, uz mala odstupanja, jedina vrsta hrane 
koja se mogla jesti, a početkom ovog vijeka profesorova napomena da se oslanjamo na raznovrsnu 
ishranu bila bi razumna. 


Međutim, u godinama nakon Drugog svjetskog rata, svježe voće i povrće i integralne žitarice postupno 
su nestale iz američke prehrane, a zamijenilo ih je mnoštvo konzerviranih, smrznutih, prerađenih i 
rafinisanih proizvoda, od kojih su mnogi imali samo malo ili nimalo nutritivne sličnosti sa hranom od 
prije rata, prije početka prerade te hrane. Ukratko, Amerikanci su stekli potpuno različite prehrambene 
navike u vremenu između studentskih dana mog profesora i mojih studentskih dana. A promjena koja se 
desila u hrani koja se prodaje u prodavnicama se sasvim lagano uvukla u nutricionističke krugove, 
ostavljajući profesore potpuno nesvjesne opasnosti i tragedija koje su povezane sa novim američkim 
načinom ishrane. Najveći problem i kriza je u tome što su njihovi studenti, današnji nutricionisti, gotovo 
u jednakom mraku kao i oni! 

Na postdiplomskim studijama, prije nego što sam saznao za stvarne probleme vezane za američku 
ishranu i ulogu velikih kompanija - proizvođača hrane u namjernom izazivanju tih problema, osjećao sam 
da ću kao biohemičar biti u najboljoj poziciji da pomognem u rješavanju problema gladi u svijetu. 
Problema koji su me sve više i više zabrinjavali. Jedan od seminarskih radova koje sam napisao bio je o 
Kwashiorkoru. To je bolest koja pogađa djecu, a koju karakteriše: napuhanost trbuha, iznemogle i tužne 
oči, koju smo nažalost navikli da viđamo u člancima i dokumentarcima u svjetskim centrima za 
gladovanje. Pogađajući, čak, možda 70 miliona ljudi u svijetu, Kwashiorkor je uzrokovan nedostatkom 
proteina koji iscrpljuje mišićno i nervno tkivo. Djeca u godinama rasta i razvoja su najveće žrtve koje 
najviše pate i paraju naša srca. Rijetki, koji su dovoljno sretni, prežive djetinjstvo, a čak i ako žrtva 
Kwashiorkora ima tu sreću da preživi, degenerativni efekti bolesti su gotovo nepovratni. Cijela populacija 
biva grubo zakržljala od strane ove bolesti za vrijeme gladi i rata, a upravo to zakržljavanje fizičkih i 
mentalnih resursa naroda čini tako teškim te bolesti u nacijama koje "nemaju" dovoljno hrane da 
postignu mir i obilje. 


Moje istraživanje i ono što sam otkrio o Kwashiorkoru duboko me je uznemirilo. Kad bismo samo mogli 
pronaći izvor proteina koji je tako očajnički potreban da nahranimo gladne žrtve ove bolesti! Ali, kod ove 
bolesti postoji još veća tragedija, za koju u to vrijeme nisam znao. Pravi uzrok bolesti nije nedostatak 
hrane, niti problem njene distribucije. Pravi izvor problema je način na koji se glavni izvori proteina, 
obično pirinač i pšenica, prerađuju prije nego što dođu u ruke gladnih. Cijeli -integralni, neprerađeni 
smeđi pirinač se proizvodi u izobilju širom Azije, a cjelovita pšenica je dostupna gotovo širom svijeta; ali 
kada se pirinač ili pšenica prerade, tj. kada se uklone mekinje i klice, zrno je u suštini lišeno svih glavnih 
nutrijenata. Ove žrtve Kwashiorkora imaju hrane za jesti. Tragična istina je da, hrana koju dobiju je 
prosto uništena prije nego što im i dođe do usta. 


Ali, tada sam bio naivan u vezi s problemima prerade hrane kao i većina nutricionista, i tada sam mislio 
da se mora pronaći novi izvor hrane, fabrikovana hrana koju je napravio čovjek, ako je potrebno, ili će 
ovi gladni nastaviti da umiru od bolesti. Bio sam prosto šokiran kada je moje istraživanje otkrilo koliko je 
bolest rasprostranjena, i odlučio sam da moram otići i lično se uvjeriti kakvi su uslovi u nekim zemljama 
u kojima je gladovanje bilo dio svakodnevnog života. Tako smo, usred mog diplomskog rada, moja 
supruga i ja otputovali u Kolumbiju - Južnu Ameriku, 1967. godine. 


Mnoge stvari koje smo tamo vidjeli mogli smo vidjeti u Njujorku ili Čikagu: veliki gradovi, gužva, 
sirotinjske četvrti. Tek kada smo otišli na selo, počeli smo da uviđamo zaista ozbiljne probleme i njihove 
osnovne uzroke. Vozili smo se lokalnim autobusima sa seljacima koji su se vraćali u svoja sela. Sa prozora 
autobusa možete vidjeti mnogo stvari. Bilo je tu mnogo ljudi koji su sjedili ispred svojih koliba, naizgled 
bez ikakvih obaveza; ipak je zemlja vrvila voćem i činilo se da je pogodna i za druge vrste usjeva. Činilo 
nam se da ima mnogo neiskorištenog zemljišta, a nismo vidjeli ljude koji čuvaju bašte ili obrađuju farme. 


Kako sam kasnije saznao, ovi seljaci su bili oporezovani ili na neki drugi način protjerani sa svoje zemlje, 
tako da su zemlju mogli kupiti bogati rančeri koji su držali stoku na zemlji. Dok su iseljeni seljaci 
gladovali, veliki dio zemlje je uništila stoka namijenjena za Burger King hamburgere. Životinje su tako 

čvrsto nabile i utabale zemlju, da kada je padala kiša, voda jednostavno nije mogla da se upije u takvu 
zemlju, već je odlazila i izazivala strašne erozije. Seljaci su bili prisiljeni da se u sve većem broju sele u 
urbana područja, gdje bi se pridružili gomili gladnih prosjaka na gradskim ulicama. 


U Kolumbiji ima veoma bogatih i veoma siromašnih ljudi, a mjesta na kojima žive su različita kao dan i 
noć. Ali, postoji jedan zajedinčki imenitelj, jedan orijentir koji se ponavlja, jednako zajednički za 
velelepne nove stambene komplekse kao i za sela sa limenim kolibama: znak, odnosno logo Coca-Cole. 
Otkrio sam da su reklame za gazirana pića nevjerovatno sveprisutne i putovao sam na vrlo malo mjesta 
gdje se ovaj poznati crveno-bijeli znak nije mogao vidjeti. U Kolumbiji je Coca-Cola koštala samo nekoliko 
penija po boci, a bila je veoma popularna. Koliko je to bilo popularno postalo je očigledno kada sam 
pokušao pomoći jednom starcu koji je zaista izgledao kao da mu treba nešto za jelo. Izgladnjelom 
čovjeku sam dao nešto novca i zamolio ga da kupi dvije kutije mlijeka, jednu za mene i jednu za sebe. 
Vratio se sa mojim mlijekom, ali mi je sa osmijehom pokazao da je sebi kupio flašu Coca-Cole. 


Coca-Cola je proširila svoje rastuće carstvo duboko u Latinsku Ameriku. Na primjer, preuzela je kontrolu 
nad 42% tržišta bezalkoholnih pića u Meksiku. Frances Moore Lappe i Joseph Collins pisali su o jednom 
malom meksičkom selu Olinala, čijih 6.000 stanovnika odloži u smeće oko 4.000 boca Coca-Cole dnevno! 


Moj susret sa starcem i mnoga druga iskustva pokazala su mi da su ljudi svih klasa u Kolumbiji učinili 
zapadnjački način života svojim ciljem i snom. Ljudi bi molili i molili da kupe od turiste dodatne cipele, 
plave farmerke i džepni radio, ali su dizali nos na nutritivno bogatu hranu koja raste u njihovoj zemlji. 
Mnogo puta su hranjive žitarice i druga hrana stekle stigmu kao "hrana za siromašne". 


Quaker Oats, kompanija za koju sam kasnije radio, distribuirala je dosta hranjiv proizvod u Gvatemali u 
to vrijeme, reklamirajući ga posebno za klijentelu seljaka. Ovaj proizvod je bio mješavina raznih žitarica i 
prodavao se kao kaša, ono što vidite da se jede na reklamama. Kada sam radio za kompaniju, saznao 
sam da je Quakeru dozvoljeno da plasira svoju novu liniju igračaka u Gvatemalu ako kompanija učini 
dostupnim i jeftinim, svoj hranjivi prehrambeni proizvod. Kompanija je željela zaraditi na svojim 
igračkama, pa su proizvod učinili dostupnim ne mareći da li se nešto od toga proda. Bili su to proizvodi 
koji su se pakovali u jednolične, ružne ambalaže od jedne funte i reklamirani kao hrana za siromašne 
ljude. Naravno, siromašni Gvatemalci su imali previše ponosa da bi ih mogli vidjeti kako kupuju stvari u 
prodavnicama, ali skladištar mi je rekao da su imućni ljudi njegove najveće mušterije koji kupuju ove 
proizvode od integralnih žitarica. 


Kada se pravilno priprave - skuhaju i iskombinuju sa ostalo hranom, žitarice imaju odličan ukus koji je bio 
daleko bolji od zobene kaše ili pirinča. Ipak, ljudi kojima je bio najpotrebniji su ga izbjegavali, jer nije 
imao imidž da je nekom sportisti "omiljena žitarica". U Quakeru sam, također, naučio da se stvari 
prodaju tako loše da su vlasnici radnji morali biti podmićivani da ih uopće nude u svojim u trgovinama. 
Pošiljke obroka stizale su u rasutom stanju, upakovane u vreće. lako se prodavao i po nižim cijenama 
nego je planirano i u većim pakovanjima nego je prvobitno bilo isplanirano za istu cijenu, zbog 
nedostatka adekvatne promocije, mjesecima je stajao na policama. 

Postojao je i veliki poticaj da se majke natjeraju da hrane svoju djecu hranom za bebe i adaptiranim 
mlijekom umjesto da ih doje prirodnim mlijekom. Bilbordi su prikazivali nasmijane majke koje su svoje 
bebe hranile flašicama kao savršene majke, dok su sugerirali da su majke koje doje svoju djecu bile 
poput "životinja". Stoga je formula bila neodoljiv izbor žena koje su tražile zapadnjački način života, ali 
miješanjem formule sa nečistom vodom ili pretjeranim razrjeđivanjem skupog praha, majke su svoju 


djecu izlagale dijareji i smrti u masovnim razmjerima. 


Uprkos depresivnim scenama kojima sam prisustvovao u Kolumbiji, vratio sam se da završim 
postdiplomske studije sa obnovljenim entuzijazmom i velikom zabrinutošću. Putovanje me je, uz studije 
Kvašiorkora, uvjerilo da zaista trebam svoj život posvetiti pomaganju gladnim ljudima radeći u ustaljenim 
kanalima u prehrambenoj industriji. Bio sam impresioniran naporima koje je Quaker činio u pomaganju 
gladnima. Osjećao sam da se stvaranjem novih izvora proteina i drugih nutrijenata može proizvesti 
dovoljno hrane za rješavanje problema gladovanja cijelog svijeta. Tada mi nije sinulo šta je to pravi uzrok 
gladi u zemljama u kojima haraju bolesti gladnih; nisam ni slutio da baš kod kuće u Americi, 
pothranjenost prerušena u "dobar život" oduzima i uništava više života nego bilo gdje u svijetu. | nisam 
ni sanjao da su oba problema uzrokovana upravo ovim korporacijama za koje sam sada planirao da 
radim. 


U svojoj posljednjoj godini diplomskog rada naučio sam dosta o procesu stvaranja proteina iz stvari 
poput prirodnog plina. Proces se činio dovoljno jednostavnim: mikroorganizmi koji se često pojavljuju 
hranjeni su naftnim derivatima, otpadom od mliječnih proizvoda i drugim hemikalijama pri kontroliranim 
uvjetima. Kada bi dovoljno mikroba naraslo i razmnožilo se, uklonjeni su iz podloge za rast, osušeni i 
korišteni kao hrana. Proces je bio tek u razvoju i nikad nije bio isproban u velikim laboratorijskim 
razmjerama, a kamo li komercijalno. Ipak, činilo se da je ovo ono što sam tražio. Moj entuzijazam se 
povećao kada sam na Univerzitetu Rutgers prisustvoao konvenciji biologa i istraživača koji su bili 
zainteresirani za rad na rješavanju svjetske gladi. Bio sam veoma impresioniran onim što sam vidio i čuo. 
Na konvenciji sam upoznao predstavnike korporacije Tenneco koji su mi kasnije ponudili poziciju u 
istraživačkom timu koji će pokušati da napravi protein od metana - prirodnog gasa — materijala kojeg ima 
u izobilju. 


Ovo mi se činilo previše dobro da bi bilo istinito. Da bih se tako brzo mogao naći upravo na onoj poziciji 
koju sam oduvijek želio. Bio sam uhvaćen, kao i većina naučnika 1960-ih, sa idejom da tehnologija, ista 
ona tehnologija koja je okončala velike boginje i dovela čovjeka na Mjesec (ma hajde!), može riješiti sve 
probleme čovječanstva. "Stvaranje" hrane od inače bezvrijednog otpadnog materijala izgledalo je kao 
takva vrsta nemogućeg sna - toliko nemogućeg da se skoro morao ostvariti. Ali, ja sam, kao i ostatak 
svijeta, ubrzo shvatio da je, u previše slučajeva, tehnologija u srži i srcu naših problema; da se može 
iskoristiti za lukave ciljeve jednako lako kao što se može iskoristiti za okončanje ljudske patnje. 


Zamišljao sam sebe kako radim sa velikim timom na usavršavanju sintetičkih (vještačkih) proteina, a 
zatim gradim nekoliko velikih fabrika u Africi ili Aziji, gdje bi se ljudi okupljali da rade i kupuju proteine. U 
mojoj glavi nije bilo sumnje da kada bismo mogli stvoriti jeftin, hranjiv izvor proteina, svijet bi to 

pozdravio kao kraj svjetske gladi. Jedini problem koji sam vidio bio je u usavršavanju tehnologije. 
Pretpostavljao sam da ako napravimo bolju mišolovku, svijet će pronaći put do naših vrata. 


Moja supruga, ja i naše troje djece preselili smo se u Njudžersi, mjesto Tennecoovih istraživačkih 
laboratorija, u jesen 1968. godine. Kada sam stigao, otkrio sam da je naš direktor istraživanja dr. Ira Hill, 
sakupio mali ali odličan tim sa kojim se može izvesti projekat. Imali smo vrijednog bakteriologa koji je 
pretražio cijelu zemlju tražeći mikroorganizme koji vole toplotu i koji su nam potrebni za proces. Imali 
smo analitičkog hemičara koji je analizirao nutritivnu vrijednost našeg krajnjeg proizvoda. Imali smo 
talentiranog biohemijskog inženjera da dizajnira našu opremu i radi teorijske studije proizvodnje. 
Također je imao iskustva u metodama uklanjanja ćelija bogatih proteinima iz vodenog medija. Moj 
posao je bio da dizajniram i napravim opremu manjeg obima za obavljanje ovog posla. 


Dobio bih razne sojeve bakterija od našeg bakteriologa, koji je pregledao stotine sojeva kako bi pronašao 
najbolje i uzgajao ih u mješavini vode, zraka i kontroliranih hranjivih tvari. Proizveo bih bakterije u 
malom obimu, a zatim ih predao analitičkom hemičaru, koji bi ih provjeravao na čistoću, sigurnost i 
nutritivnu vrijednost. Vanjska konsultantska firma je testirala naš proizvod na životinjama, dajući 
najhranjivije uzorke životinjama kako bi provjerila ukus proizvoda i učinak na zdravlje životinja. Svaki od 
odjela u istraživačkom timu imao je nekoliko tehničara. 


Kada sam se pridružio timu u januaru, bili smo spremni da krenemo. Predstavnici kompanije su naglasili 
vremenski element i izgledali su nestrpljivi da se proces razvije u što kraćem vremenu. Nisu čak ni uzeli 
vremena da sagrade dodatak svojoj fabrici, već su žurno očistili skladište da bismo u njemu mogli da 
radimo. Postojale su glasine da je Tennecov entuzijazam za projekat dijelom posljedica nagovaranja 
jedne socijalno zabrinute supruge jednog od potpredsjednika. Glasine su imale težinu jer se činilo da u 
kompaniji nema nikoga ko bi znao išta o biološkim procesima. Vjerovatno je to izgledalo kao dobra ideja 
korporativnom duhu; takvi altruistički programi bili su dobri odnosi s javnošću u to vrijeme, a Tenneco je 
proizvodio više metanola nego što ga je mogao prodati. 


Mislim da niko u kompaniji, osim istraživačkog tima, nije očekivao da ćemo uspjeti. Vjerovatno im se 
činilo čudnim da možete uzeti prirodni plin, stvari koje spaljujete na uličnoj rasvjeti i kuhinjskim pećima, i 
napraviti od toga hranu. Međutim, tu su vidjeli šansu i mogućnosti za bolje odnose s javnošću i reklamu i 
iskoristili projekat u novinskim oglasima kao opravdanje za nedavno povećanje cijena plina. Uzgred, 
ovakve stvari se stalno dešavaju. Ranih 70-ih, Northern Illinois Gas je objavio velike reklame u boji u 
nacionalnim časopisima kako bi obavijestio javnost da pokušavaju napraviti hranu od metana kako bi 
nahranili gladne u svijetu. Kada sam pokušao da se zaposlim na projektu, saznao sam da NIG troši pet 
puta više novca na reklame nego na samo istraživanje. Dali su jednom ili dvojici istraživača godišnji 
budžet od 25.000 dolara - jedva dovoljno da zadrže stol u kancelariji i sekretaricu. 


Sve je to bilo samo ukrašavanje izloga, ali nikad ne bih saznao za te stvari da nisam pokušao tamo naći 
posao. Kada je krajem 60-ih i ranih 70-ih mnogim ljudima postalo jasno da ne možemo nastaviti da 
zloupotrebljavamo naše prirodne resurse i uništavamo životnu sredinu na način na koji smo navikli, bilo 
je ironično da "okruženje" a još "prirodno" postaje reklamna fraza velikih korporacija koje su dovele do 

raspada biosfere. Naftne i prehrambene kompanije bile su prve koje su prihvatile licemjerni poziv na 
čistiji zrak i zdraviju hranu. Pošto sam radio za kompaniju specijalizovanu za oboje, možda je bilo 
neizbježno da budem uhvaćen u šemu odnosa s javnošću. 


Ali, to nas se u to vrijeme nije ticalo, i mi smo se entuzijastično bacili na posao. Cijelo naše osoblje je 
često ulagalo po 14 ili 16 sati svakog radnog dana kako bi se projekat brzo priveo kraju. Bio je to jedan 
od najbolje režiranih istraživačkih projekata koje sam ikada vidio, lišen međukancelarijske politike i 
zabadanja noža u leđa koji su tako uobičajeni u korporativnim nastojanjima. Svaki dan smo bili sve bliže 
našem cilju. Do ljeta 1969. godine napravili smo odličan napredak u izolaciji sojeva bakterija 
odgovarajućih za naše potrebe i ja sam počeo proizvoditi male serije takvih. Do sljedeće jeseni napravili 
smo dovoljno kvalitetnog proizvoda da započnemo testiranje stočne hrane, a do kraja godine smo dobili 
vrlo ohrabrujuće rezultate naših testiranja. 


Testovi su pokazali da probne životinje - miševi - napreduju na proteinu, a naš biohemijski inženjer je 
napravio studije koje su pokazale da je naš proces ekonomski izvodljiv. Ukratko, uradili smo ono što je 
malo ko vjerovao da je moguće: pokazali smo da se proteini mogu praviti iz prirodnog gasa, da se to 
može uspješno napraviti u velikim razmjerama i da se to može učiniti jeftino (funta bi koštala oko 11 
centi za proizvodnju, a čak osmero ljudi bi osiguralo 100% svojih potreba za proteinima dnevno od te 
količine). | to sve smo uradili za godinu dana - upola manje vremena koje nam je bilo dodijeljeno za 
završetak! Naravno, bili smo veoma srećni i zadovoljni. Osjećali smo da smo učinili nešto veliko za svijet. 


Kako se bližio kraj decembra planirali smo veselu novogodišnju zabavu kako bismo proslavili naš uspjeh. 
Kada smo u novogodišnjoj noći, tog dana prijepodne, pozvani u kancelariju potpredsjednika očekivali 
smo povišicu i tapšanje po ramenu. Niko od nas nije mogao da se sjeti nekog projekta koji je bio tako 
uspješan u kratkom vremenu i sa malo uloženog novca i osoblja. Na kraju krajeva, s naši procesom, biljka 
koja pokriva jednu kvadratnu milju mogla bi proizvesti dovoljno proteina da prehrani deset miliona ljudi! 
Sa iščekivanjem smo se okupili u kancelariji, gdje je potpredsjednik korporativnih istraživanja sjedio za 
svojim stolom bezizražajnog lica. "Gospodo", rekao je nonšalantno, "Upravni odbor je donio odluku da 
prekine vaš projekat, odlika stupa na snagu odmah!" Zatresle su nam se vilice. Sjedili smo u 
zaprepaštenoj tišini dok nas je uvjeravao da će kompanija pomoći u pronalaženju novih poslova za nas, 
da će naše porodice biti zbrinute, da ne moramo brinuti za budućnost. Oni su nas zapravo otpuštali! 


Zabava te večeri bila je jedna od najtužnijih na kojoj sam ikada bio. Nestali su onaj entuzijazam i 
idealizam; moji saradnici su zauzeli defetistički stav i niko nije bio zainteresovan za nastavak projekta. Još 
jedan posao se upravo okončao, a sada moramo tražiti novi. Činilo mi se da sam ja bio jedini koji je ostao 
odan i vjeran u projekat. Izgladnjeli ljudi koje sam vidio i o kojima sam čitao još uvijek su bili tamo, jos 
uvijek gladni, i dalje su umirali, na hiljade njih. A ovdje u našim rukama je bilo sredstvo da okončamo 
njihovu patnju, da oslobodimo svijet od gladi i bolesti koje su nastale kao posljedica gladi i da ulijemo 
novu nadu milionima ljudi. Sa ovom uzbudljivom perspektivom koja je pred njima, kako bi Tenneco 
uopće mogao i pomisliti da "ukine" ovakav projekat? Djelovalo je prosto nevjerovatno. 


Misli su me mučile danima. 

Konačno, kada više nisam mogao izdržati, skupio sam hrabrost i pozvao predsjednika Tenneca. Kako su 
mogli da urade ovako besmislenu stvar? "Prijatelju", rekao mi je, "da imam čitavo brdo proteina, ne bih 
imao ni najmanju ideju šta da radim s njima. Ko će kupiti tako nešto?" Bio sam tada zaista glup. Šta je sa 
izgladnjelim milionima ljudi u svijetu? Da li je motiv profita bio sve što je bilo važno ovim 
korporacijama? Rekao sam tada sebi da to ne može biti tako, da negdje mora postojati kompanija koja 
će prihvatiti projekat i razviti ga do punog potencijala. 


Ali i dalje sam bio naivan, i dalje sam vjerovao da je najbolji način da zaradim novac da napravim stvari 
koje su ljudima zaista potrebne. 


Moj sljedeći posao, za moćnu i prodornu kompaniju Quaker Oats, riješio bi me te iluzije. 

DRUGO POGLAVLJE: UNUTAR PREHRAMBENOG DIVA 


Započeli smo rad na gašenju projekta Tenneco, stavljajući opremu u naftalin, pretvarajući našu malu 
istraživačku laboratoriju natrag u skladište kakvo je nekada bilo. lako sam i dalje bio razočaran ishodom 
svog prvog zaposlenja, bio sam nestrpljiv da nastavim rad u drugoj kompaniji. Uostalom, znao sam da je 
ovo uzbudljivo i važno područje istraživanja u biohemiji i da nekoliko korporacija radi na sličnim 
projektima. Štaviše, još uvijek sam vjerovao u vrijednost onoga što radim i imao sam vjeru u cilj 
pronalaženja jednostavnog rješenja za glad u svijetu. 


Tako sam, uz pomoć dr. Hilla, počeo tražiti drugi posao. Uslijedio je poziv da obiđem istraživačke pogone 
American Oil Company u Whitingu u Indijani. Ljudi uključeni u pokušaje kompanije da proizvede kvasac 
od parafina činili su se dovoljno upućeni, a primijetio sam da koriste neke vrlo sofisticirane instrumente i 
opremu. Ali veliki dio neaktivnosti doveo me do toga da povjerujem da gledam samo još jedan primjer 
korporativnog ukrašavanja izloga u svrhe odnosa s javnošću. Također su bili veoma tajnoviti i nisu htjeli 
previše da pričaju o tome šta rade -ili ne rade. Odbio sam ih; nisam želio da se zaglavim u nekog drugoj 
situaciji u kojoj bi mnogo napornog rada otišlo uzalud. Ironično, AMOCO je na kraju izgradio 
komercijalnu tvornicu za proizvodnju kvasca. Proizvod se prodavao kao aroma za prerađenu hranu 
(možete misliti) a ne kao dodatak ishrani. 


Zatekao sam sličnu razočaravajuću situaciju kada sam posjetio istraživačke laboratorije u Zaljevu u 
Pitsburgu, Pensilvanija. Njihov proces je bio sličan AMOCO procesu, ali je bio u još manjem obimu. Imali 
su samo dva ili tri istraživača koji su zapravo radili na projektu, ali činilo se da većinu vremena troše 
opravdavajući svoj budžet da bi ikako opstali. Uopće nisam primijetio da se neko aktivno istraživanje 
odvija. Istraživači su objavljivali izvještaje o svojim otkrićima u naučnim časopisima, ali se opet sve činilo 
da su to samo tehnike samoodržanja. Izvještaji, kao i većina onih koji su dolazili iz industrije, nisu 
sadržavali mnogo važnih informacija i bavili su se područjima koja su već dobro poznata radnicima na 
terenu. Ovo je održalo ime kompanije u javnosti, a bilo je mnogo problema za kompaniju u tajnosti, a 
istraživačima je trebalo nešto konkretno da pokažu svojim šefovima. 


Pa sam tako nastavio dalje da tražim. Sljedeći s kojim sam stupio kontakt bio je General Electric, koji je 
također bio uključen u sličan projekat proteina u Arizoni. Osnovna sirovina sa kojom su radili bili su 
kravlji sajnjak i iznutrice, kao i otpad iz pakirnica i drugih industrija. Ali, opet, projekat je imao svojih 
nedostataka; pravi naglasak koji je GE davao projektu nije bio pronalaženje jeftinog izvora proteina, već 
pronalaženje dobrog načina upotrebe električnih motora u tom projektu i procesu. Pronašli su odličnih 
načina za upotrebu svojih električnih motora, ali činilo se da je to sve što su postigli. 


Konačno sam stupio u kontakt sa dr. Wayneom Grahamom, šefom istraživačkog tima u komapaniji 
Quaker Oats, koji me je impresionirao kao veoma iskrena i odana osoba koja je htjela pomoći da se 
ljudima Trećeg svijeta obezbijedi bolja prehrana. On je bio glavni odgovorni za Quakerove proizvodnje 
žitarica od integralnog zrna u Južnoj Americi i obavio je ogroman posao u tom području. Sada je bio pred 

odlaskom u penziju, ali je i dalje želio da se Quakerovi projekti istraživanja proteina nastave. Angažovao 
je štićenika, dr. Waltera Clarka, da nadgleda projekte u ovoj oblasti. Kvekeri su imali novac i objekte 
potrebne za ovaj posao, a imali su i vrlo sposobne ljude u svojim različitim odjelima za podršku. 


Pošto sam imao pozadinu i konkretne informacije iz Tenneco projekta, mislili su da ću se jako dobro 
uklopiti. Primljen sam i otišao sam da započnem posao u istraživačkim ustanovama kompanije u 
Baringtonu, Illinois, u martu 1970. 


Istraživačka laboratorija Quaker Oats je velika zgrada od cigle koja izaziva strahopoštovanje i odmah sam 
bio impresioniran njenom elegancijom. Gradila se u fazama tokom 1950-ih i 1960-ih, a od stilskog 
uređenja spolja, preko mermerom obloženog foajea i hodnika, do blistave ultramoderne opreme u 
samim laboratorijama, mjesto je odisalo klasom. Kvakeri nikada nisu štedjeli pri obezbjeđenju najboljih 
ljudi ili najsavremenije opreme, a raskoš njihovih objekata je bila impresivna. Primjer za to su odvojeni 
objekti koje su imali za testiranje hrane za kućne ljubimce 1970-ih. Zgrada je ogromna vila u južnom 
stilu, kompletirana sa stubovima. Klimatizovane odgajivačnice i laboratorije koštaju milione, i siguran 
sam da nijedno dijete iz geta nikada nije uživalo u tako plišanom smještaju kao što to imaju psi u 
Kvakeru. 


Nisam mogao zamisliti da potrošim toliki novac na testiranje hrane za pse, ali naravno mnogo toga je 
bilo za učinke odnosa s javnošću, da pokažem ljubiteljima životinja da se, daleko od zlostavljanja testnih 
životinja, psi i mačke luksuzno maze i paze. Koliko god da je Kvakerov istraživački laboratorij impresivan, 
to nije bilo neobično u prehrambenoj industriji. General Foods svake godine troši više od 100 miliona 
dolara na istraživanje novih proizvoda. Prema Robertu Carbonnelu, potpredsjedniku Standard Brands-a, 
"Istraživanje je postalo odgovorno za korporativni rast". (Daniel Zwerdling, "The Food Monsters", 
Progressive.) Uskoro sam trebao saznati o upitnoj prirodi svih tih istraživanja. 


Prvi dio mog posla u Kvakeru je bio da izradim specifikacije za opremu koja će mi biti potrebna da 
nastavim posao koji sam započeo u Tennecu. Sa porudžbinama za opremu, u međuvremenu dok ta 
oprema ne bi stigla, kompanija bi mi određivala da radim na dosta čudnih poslova kako bi popunila 
prazninu. 


Prvi od zadataka bio je kontrola pizze. Kvaker je upravo kupio kompaniju Celeste Rzza u Čikagu i dali su 
mi zadatak da provjerim da li ima salmonele u pizzama. Počeo sam nalaziti infestaciju salmonelom u 
otprilike jednoj od svake dvije pizze koje sam provjerio. Tom prilikom sam sa inspekcijskim timom otišao 
u sjajnu novu tvornicu u kojoj su se proizvodile pizze i izvršio potpunu provjeru objekata. Testirali smo 
kvake, kanalizacione odvode, rashladne uređaje, transportere, drobilice, mašine za mljevenje mesa i 
svaku drugu površinu i komad svake druge opreme. Nakon što smo sve prešli, nismo mogli pronaći izvor 
zagađivača. 


Na naše iznenađenje, izvor salmonele bila je svinjetina - svinjetina razreda A koju je pregledala USDA. 
Provjerili smo našeg dobavljača i otkrili da mnogi uzorci svinjskog mesa koje smo provjerili imaju 
određeni stepen salmonele. Otišli smo u supermarket i otkrili da je oko 30% uzoraka tamo zaraženo. U 

to vrijeme počeo sam ozbiljno sumnjati u naš program otkrivanja salmonele. Ako je sva ova svinjetina 
imala salmonelu, zašto nije došlo do ogromne epidemije trovanja hranom? USDA je tvrdila da je ovo 
najozbiljniji zdravstveni rizik u prehrambenoj industriji, ali se činilo da je salmonela sveprisutna i gotovo 
bezopasna: Činjenica je da je salmonela bukvalno svojstvena mesu poput svinjetine, jagnjetine i piletine, 
i jednostavno ne postoji efikasan način da je uklonite. 


Zbog načina na koji kuhamo ovo meso, salmonela ne predstavlja realnu opasnost za zdravu osobu. Ali 
USDA je odlučila da naša hrana mora biti gotovo sterilna, pa su objavili salvu reklama o opasnostima 
infekcije salmonelom. Kako bi riješio svoj problem, Kvaker je na kraju morao kupiti cijele svježe šunke, 
oprati ih u otopini hemijskog konzervansa, a zatim ih samljeti u kobasicu, što je značajno povećalo i 
troškove proizvodnje i cijenu Celeste pizze. Strah od salmonele USDA je u osnovi samo igra; tako drže 
mnogo ljudi zaposlenih koji rade testove i objavljuju izvještaje, ali to ne čini veliku razliku. Ali, postoje 
slučajevi velike kontaminacije koji su važni i istiniti, a često prođu potpuno neprimijećeni. 


Dok sam bio u Kvakeru 1970-ih, odlučili su da izađu na tržište sa novim žitaricama za doručak, naziva 
King Vitamin (uprkos zdravom imenu, stvari su uglavnom bile šećer i masnoća). Imali su ohrabrujuće 
rezultate iz ranije urađenog testa marketinga na Srednjem zapadu, pa su opremili tri svoje fabrike da 
započnu proizvodnju na nacionalnom nivou. Proizvodili su King Vitamin nevjerovatnom brzinom, a 
žitarice su slali željeznicom iz tri fabrike u jedno veliko skladište. Jedne prilike se desilo da je jedna od 
željeznica poslala svježe ofarbani vagon u jednu od tvornica žitarica. Kada su radnici u fabrici otvorili 
vagon, isparenja su bila toliko jaka da su ugradili ventilatore za ventiliranje i nastavili dalje sa poslom i 
utovarili taj sporni King Vitamin u vagon. Žitarice su otišle u skladište i pomiješane sa svim ostalim 
zalihama žitarica koje su proizvedene u posljednja tri mjeseca. Kada je došlo vrijeme za veliko uvođenje, 
a Kvaker je potrošio dva miliona dolara na reklame, promocije i isplatu prostora na policama, stiglo je niz 
pritužbi kupaca koji su se pitali kako Kvaker može uopšte zvati ovu smrdljivu nejestivu tvar "hrana"! 


Kompanija je provjerila svoje zalihe i, naravno, to uopće nije bio način na koji je taj proizvod trebao da 
miriše i izgleda! Kvakerova analitička laboratorija, možda najsofisticiranija laboratorija u privatnom 
vlasništvu na svijetu, započela je ogroman zadatak praćenja svakog dobavljača, svakog sastojka i svakog 
procesa koji je ušao u proizvodnju King Vitamina i njegovo otpremanje u skladište. Nakon opsežne 
istrage, neko je pronašao otpremnicu na kojoj je pisalo da je jedan vagon svježe ofarban. Pošto nije bilo 
načina da se utvrdi koje su kutije žitarica kontaminirane, a koje nisu, Kvaker ih je morao sve povući s 
polica i zbrinuti. 


Sve u svemu, kompanija je izgubila oko 5 miliona dolara zbog ove male greške. Ali bez obzira na veličinu 
problema, vijesti o kontaminaciji nikada nisu izašle u novine i javnost; da nemam prijatelja koji radi u 
analitičkoj laboratoriji, ni sam nikad ne bih saznao za to, iako sam radio samo jedan sprat ispod 
analitičkog odjeljenja. Kvaker je poduzeo mjere kako bi osigurao da se ovakva hrana više ne pravi; dodali 
su jedan redak svom obimnom pravilniku za zaposlene, upozoravajući ih da ne tovare žitarice u svježe 
ofarbane vagone. 

Kada sam razmišljao o ovoj aferi, počelo me mučiti jedno pitanje. Kako bi, kompanija mogla priuštiti da 
izgubi 5 miliona dolara u jednoj godini na jednom proizvodu, a da okom ne trepne? Činilo mi se da će 
kompanija koja napravi takvu grešku, čak i sporadično, pretrpjeti velike probleme pri svojoj sposobnosti 
da uopšte ostane u poslu. Ali kasnije sam pronašao dva razloga zašto višemilionski gubitak nije bio veliki 
problem za Kvekere. 


Prvo, gubitak bi se mogao nadoknaditi podizanjem cijena na bezbroj drugih proizvoda koje prodaju, po 
nekoliko centi za svaki; žitarice koštaju tako malo jer kutije sadrže tako malo žitarica, a njihova 
konkurencija je pravila greške, jednake ili čak i gore od ove Kvakerove. Ovo je tužan primjer koliko su 
glavni prehrambeni giganti ukorijenjeni u našoj ekonomiji da, sebi mogu priuštiti napraviti ovako skupu 
pogrešku a da i dalje ostvaruju ogroman profit. Ali, zaista tužna stvar je, da je kontaminacija kojim 
slučajem bila manje primjetna od samog mirisa boje u namirnici, niko, od Kvakera do potrošača do 
moćnog USDA-a, to nikada ne bi otkrio. Čak i da je Kvaker ranije znao za zagađivače, neko bi imao dobar 
razlog da se zapita da li bi nešto uradili po tom pitanju. Kvaker posjeduje informacije da su neke od 
njihovih žitarica koje se jedu za doručak, štetne čak i bez falsifikovanja podataka; njihove vlastite studije 
to dokazuju! 


Dok sam istraživao na jednom projektu koji sam dobio u zadatak u Kvakerovoj biblioteci, naišao sam na 
mali letak koji je kompanija objavila 1942. godine. Na letku je bio izvještaj o studiji u kojoj su četiri grupe 
miševa davali specijalnu hranu. Jedna grupa je dobijala obična zrna pšenice, vodu, vitamine i minerale. 
Druga grupa je dobijala ove Kvakerove žitarice (presovane žitarice), vodu i isti rastvor hranjivih materija. 
Treća grupa je dobila vodu i bijeli šećer, a četrvta grupa nije dobila ništa osim vode i hemijskih 
nutrijenata. 


Rezultati su pokazali sljedeće: Miševi koji su dobijali integralnu pšenicu (prva grupa) vodu, vitamine i 
minerale, živjeli su na toj hrani više od godinu dana. Miševi koji su dobijali samo vodu i vitamine živjeli su 
oko osam sedmica (dva mjeseca). Životinje koje su bile na ishrani šećerom i vodom živjele su mjesec 
dana. Ali, Kvakerova vlastita laboratorijska studija pokazala je da su miševi kojima su davani vitamini, 
voda i Kvakerove napuhane - presovane žitarice, uginuli za dvije sedmice (14 dana)! Nisu ti pacovi 
umirali od neishranjenosti; rezultati poput ovog sugeriraju da u tim žitaricama postoji nešto mnogo 
toksično (otrovno). Proteini su vrlo slični određenim toksinima u molekularnoj strukturi, a proces pod 
kojim se ova zrna pšenice izlažu pritisku od 6.800 kilograma po kvadratnom inču (2,54 cm2), a zatim 
puštanjem, proizvodi hemijske promjene koji pretvaraju hranjivu pšenicu u otrovnu supstancu. A Kvaker 
je znao za ovu toksičnost od 1942. godine! 


Bio sam šokiran, pa sam pokazao izvještaj dr. Clarku, koji je podijelio moju zabrinutost. Njegov 
prethodnik, dr. Graham, objavio je izvještaj i molio kompaniju da ne nastavi sa proizvodnjom presovanih 
žitarica zbog njihovog otrovnog djelovanja na životinje. Dr. Clark je bio toliko uznemiren što je pronašao 
ovakav izvještaj u papirima kompanije da je otišao ravno do predsjednika kompanije, Roberta D. Stuarta, 
koji mu je ovako odgovorio: "Znam da bi ljudi te žitarice trebali bacati na mladoženju i mladenku na 

vjenčanjima, ali ako oni žele da im se to trpa u usta, kako im ja mogu pomoći? Osim toga, prošle godine 
smo zaradili 9 miliona dolara samo na tim stvarima." To je bio njegov direktan citat! 


Nisam mogao vjerovati svojim ušima ono što sam čuo kada mi je dr. Clark prenio ove riječi predsjednika, 
ali mi je ubrzo javljeno da situacija oko ovoga nije važna i da je bolje za mene da se bavim svojim poslom 
i da ne brinem šta se dešava u ostatku kompanije. Od objavljivanja prvog izdanja ove knjige (Fighting the 
Food Giants - Borba protivh prehrambenih giganta), Kvaker Oats kompanija je žestoko poricala 
postojanje ove studije. Sumjam da ova studija i dalje postoji, možda su je sklonili i uništili, ali i dalje 
čvrsto stojim iza svojih riječi pri tvrdnji da sam je tada vidio vlastitim očima. 


Nadalje, objavljene studije potvrđuju da proces presovanja bilo kojeg zrna žitarica daje proizvodu 
negativnu nutritivnu vrijednost. Ponovio sam slične testove s bijelim pacovima i otkrio da pacovi na dijeti 
Puffet Wheat proizvoda izgledaju gore nego kad im se ništa ne daje da jedu. Ipak, uprkos činjenici da je 
Kvaker dao sve od sebe da me diskredituje i zastraši članove medija koji su zainteresovani za moju 
poruku, on tek treba da pokaže i dokaže da njegove žitarice koje se prodaju kao hrana za doručak mogu 
da podrže život bilo koje vrste. Dokažite ako možete! 


Za mene lično je proizvodnja hrane za druge ljude sveta dužnost. Bilo da pomažete nahraniti jednu 
osobu ili njih milion, nahraniti drugu osobu je dobro djelo i svet poziv. Ne bi trebalo takvo nešto da se 
svodi na normalne parametre politike kompanija - vođenja biznisa - kako da zaradim dodatni dolar od 
ovog kupca, a briga me šta će biti sa njegovim zdravljem i životom. Ne, prehrambene kompanije se 
ponašaju kao da su one vaš bog, a vi njihova djeca - jer, nikada im nemojte činiti nikakvo zlo ili ih 
vrijeđati (tako što ćete ukazati ne njihove greške) jer će vas uništiti. 


Prehrambene kompanije treba da tretiraju svoje kupce kao da su kupci njihovi roditelji. Nikada ne biste 
željeli da uradite bilo šta što bi na bilo koji način naškodilo vašim roditeljima - na kraju krajeva, roditelji 
su ti koji su bili uzrok vašeg života, tako isto kompanije žive i zavise od kupaca. 


Kvaker više ne radi studije koje pokazuju učinak njihovih proizvoda na životinjama, a koje prodaju 
ljudima. Jer, prečesto ovakvi testovi pokazuju da njihova "hrana" nije u stanju da održi život. To je i 
razlog zašto, uprkos raskošnim objektima Kvakera za testiranja hrane za kućne ljubimce, ni jedan dolar 
se ne troši da bi se otkrilo jesu li Kvakerovi prozvodi zaista dobri za ljudska bića. Zašto bi, tako 
razmišljaju, trebalo trošiti novac na testove koji će im zasigurno pokazati ono što ne žele da znaju? U 
stvarnosti, većina Kvakerovih istraživačkih napora nije usmjerena na pronalaženje novih proizvoda ili 
poboljšanje starih, već na smanjenje troškova proizvodnje. U korporativnom žargonu to se zove 
"diferencijacija proizvoda", a u reklamama proizvod nazivaju "novim i poboljšanim." Rezultat je jeftiniji, 
manje hranjiv proizvod a koji potrošača košta više. 


Od svakog zaposlenog u zgradi se tražilo da učestvuje u ovom procesu diferencijacije tako što će 
učestvovati u testovima ukusa hrane koji bi se održavali nekoliko puta dnevno. Svaki zaposlenik bi bio 
pozvan po imenu u laboratoriju za ispitivanje nekoliko puta sedmično i bivao bi zamoljen da proba 
proizvod "A" i uporedi ga sa proizvodom "B". Prvi proizvod bi bio, na primjer, ta i ta žitarica, drugi bi bio 

neka druga žitarica a koja je napravljena novim procesom prerade koji bi smanjio troškove proizvodnje 
za desetinu centa po određenoj ambalaži. Cilj je bio da li se može utvrditi i primjetiti razlika između 
starog proizvoda i njegove jeftinije verzije. Ako istraživači, rukovodioci, sekretari, ne mogu uočiti razliku, 
kao što je to obično i bio slučaj, kompanija bi pretpostavila da će i javnost biti prevarena a nova žitarica 
(jeftinija verzija) će od sada biti službeno na tržištu. 


Za nekoliko mjeseci, kada bi istraživači pronašli još jeftiniji način za pravljenje žitarica, izvršio bi se još 
jedan test ukusa, a ako rezultati ne pokažu da ima "primjetne razlike" nekoliko desetinki centa je 
smanjeno iz troškova proizvodnje. To se tako iznova odvijalo, a gotovo svaki proizvod se mijenjao 
jednom ili čak nekoliko puta godišnje. Naravno, iako uznemireni testeri nisu mogli da primjete razliku 
između "A" i "B", uvijek je postojala mala razlika; a nakon nekoliko godina i mnogih promjena, ukus i 
nutritivna vrijednost novog proizvoda malo su ili nimalo ličili na ukus originalnog proizvoda. 


Ova aktivnost preko takozvanih panel-ukusa oduzima mnogo vremena i pažnje istraživačima. Ponekad bi 
me zvali sa posla tri ili četiri puta dnevno da isprobam novu hranu kompanije (jeftiniju varijantu). Ali 
kompanija je apsolutno insistirala na tome da zaposleni učestvuju, pa je često bio osjećaj da su testovi 
jedina konstruktivna stvar koja se mogla postići kroz cijeli radni dan! Čak bismo testirali hranu za pse da 
utvrdimo da li su njena boja i tekstura privlačne ljudima. Kompjuteri i analize bi nastojali da osiguraju da 
su svi testovi objektivni i tačni, čak i dotle da test nije pristrasan prema tome koji proizvod je "A", a koji 
je označen kao "B". Ipak, uz svu ovu zabrinutost oko ukusa, nije urađena niti jedna studija koja bi utvrdila 
kako hrana utječe na zdravlje ljudi ili čak da li je uopšte bezbjedna za konzumiranje. 


Primjer ovakve diferencijacije proizvoda i smanjenja troškova u akciji je proces koji se koristi za 
pravljenje žitarica koje imaju oblik malih slova "O", krunica, mjeseca i slično. Mašina koja se koristi za 
pravljenje oblikovanih žitarica, naziva ekstruder, je ogromna pumpa sa matricom na jednom kraju. 
Sastojci se miješaju u gustu supu koja se zove kaša. Suspenzija se sipa u ekstruder, zagrijava na vrlo 
visoku temperaturu i gura kroz kalup pod visokim pritiskom. Oštrica koja se okreće odreže svaku malu 
krunu ili slona, ovaj oblik "O", koja nosi mlaz vrućeg zraka pored mlaznice, a ta mlaznica prska premaz 
ulja i šećera na svaki komad, da bi zapečatila žitarice od rasipanja pri njihovom miješanju sa mlijekom i 
dala im potrebnu hrskavost. 


Ovaj proces ekstruzije, osim što stvara slatke hrskave žitarice, uništava veći dio nutrijenata u sastojcima. 
Čak su i hemijski vitamini dodani prije procesa ekstruzije, oštećeni. Aminokiselina lizin, a to je ključna 
aminokiselina, posebno biva uništena ovim procesom. Ipak, jedine promjene koje će se desiti ovim 
procesom jesu one koje će smanjiti troškove proizvodnje ili povećati prodaju bez obzira na to kako će te 
promjene utjecati na proizvod i kako će uništenje nutritivnih vrijednosti proizvoda izazvati. 


Kao što James Hightower navodi u svojoj knjizi "Eat Your Heart Out": "Ne radi se o tome da 
prehrambene kompanije pokušavaju proizvesti lošu hranu. Umjesto toga, one ne pokušavaju proizvesti 
dobru hranu." Ono što pokušavaju proizvesti je profit, i naučili su da, kako bi proširili svoja tržišta, kako 
bi nastavili da rastu i zavladaju većim udjelom na tržištu, moraju prerađivati i zaslađivati hranu, dodavati 
razne aditive, boje i arome. 

Preradena hrana je isplativija iz vise razloga; sa uklonjenim velikim dijelom nutritivne vrijednosti hrane i 
dodanim desetinama konzervansa, prerađena hrana traje, pa, praktično zauvijek. Nema rok trajanja! 
Kada se ukusi, boje, tekstura, zapravo, kada se sama hrana sintetiše, korporacije su oslobođene 
suočavanja sa troškovima i mukom prave prirodne hrane kao što su povrće i voće. Ono što je najvažnije, 
hrana može biti tako dizajnirana da pogodi "vruće tačke potrošača", industrijski žargon za stvarne ili 
zamišljene potrebe javnosti. Prioritet roka trajanja hrane je očigledno jedan od najvažnijih u cijeloj 
industriji. 


Nije nimalo neobično kada se nađu kodovi na hrani koji pokazuju da će takva hrana biti svježa iznutra i u 
"najboljem" stanju i skoro godinu dana nakon što stigne u trgovinu. Nedavni članak izvještaja o hrani, 
kaže da se "inženjeri" hrane u kompaniji Campbell hvale da rade na procesu koji će dovesti do toga da 
njihova hrana ostane "svježa" dvije ili tri godine od datuma proizvodnje! Ovo može izgledati kao prilično 
postignuće za kompanije, ali kad se razmisli, jasno je da ove "dugovječne" namirnice nisu baš svježe. 


One su samo tretirane na dva načina: ili su napunjene konzervansima, tačnije otrovima koji sprečavaju 
rast mikroorganizama, ili je nutritivni sadržaj hrane iscrpljen (mrtav) do te mjere da mikrobi ne mogu 
živjeti na njoj, i nemaju šta od takve hrane pojesti. Ovo bi bilo sjajno naučno dostignuće, na čemu 
insisitiraju prehrambeni giganti, da nije bilo činjenice da mikrobi traže iste stvari u hrani koju traži i vaše 
tijelo kada jedete. Razmislite dobro o ovome! Ono što mikrobi ne jedu, ne treba ni mi da jedemo. 
Ustvari, mnogi od ovih mikroba liče na one u vašem probavnom traktu. Ako ove "bube" ne mogu živjeti 
na tim stvarima koje nazivaju hranom, to je dobar pokazatelj da ni vaše tijelo iz toga neće dobiti 
odgovarajuće sastojke, naprotiv, doći će do deficita sastojaka u tijelu konzumacijom ovakvih proizvoda i 
narušavanja zdravlja organizma. Ovo, naravno, ne interesuje rukovodioce koji nalažu takva istraživanja i 
utječu na takve promjene u proizvodnji našeg svakodnevnog hljeba. 


Ono što je važno jeste da će moći da prave zalihe kada cijene robe budu jeftine i da im zalihe traju 
dovoljno dugo da prođu kroz vrijeme visokih cijena; da kompanija može centralizirati svoju lokaciju i slati 
prerađenu hranu sa jednog mjesta u sve dijelove nacije i svaki kutak svijeta; i da trgovci mješovitom 
robom vole proizvod koji traje godinu dana a odbijaju namirnice koje se moraju iskoristiti za nekoliko 
dana ili sedmica. Posebno je ironično da se mnogi prehrambeni giganti vole hvaliti svojom "svježinom" u 
reklamama. Pretpostavili su da, ako mogu napraviti hljeb koji ostaje mekan i bijel sedmicu dana na polici, 
to im daje za pravo da proglase vječnu svježinu hljeba. Ako mogu izbaciti konzervirani kukuruz koji je 
čvrst i jarke boje, mogli bi taj brend nazvati "Freshlike". 


FDA (Agencija za hranu i lijekove - zanimljiv naziv i spoj u jednom, za razmišljanje - hrana i lijekovi 
zajedno, prim. prev.) pod vodstvom Davida Kesslera zaustavila je mnoge zloupotrebe riječi svježe i 
natjerala kompanije za proizvodnju špagete i soka od naranče da skinu riječ "svježe" sa svojih proizvoda. 
To je urađeno 1992. godine. 


Istina je da je 80% hrane u supermarketima ustajalo. Hvala Bogu na svježoj hrani koju ipak sadrže. 
Nažalost, prehrambene kompanije su prevarile potrošače da povjeruju da ako hrana ima istu boju ili 
teksturu koju je imala kada je izašla iz rerne ili sa drveta, onda je zaista svježa. Ali, zdrav razum nam 

govori da stvarna svjezina namirnice ovisi o tome koliko je njezina izvorna vrijednost i kvalitet smanjen 
od vremena berbe ili obrade (pečenja). Naravno, prehrambeni giganti su u potpunosti zaobišli ovo 
pitanje. Oni uklanjaju sve vrijednosti hrane, i naravno podatke o tome. 


Naravno, sljedeći logičan korak zbog takvog radikalnog krivotvorenja zemaljskih blagodati je popravljanje 
stvari tako da se u potpunosti zaobiđe Majka Priroda (i farmeri koji pokušavaju zaraditi za život brinući se 
o njoj). Prema General Accounting Office-u Sjedinjenih Američkih Država, skoro 80% aditiva u hrani su 
kozmetički proizvodi. Da, dobro ste pročitali! Umjesto jarko žute boje i ljuto-kiselog okusa limunade, 
dobijamo šećer i umjetnu aromu. Umjesto dubokih boja ebonije i bogatog tamnog okusa pravog 
čokoladnog pudinga, dobijamo sintetiku na bazi pamuka. Umjesto kremastog mlijeka u našim šejkovima, 
dobijamo natrijum kazeinat i čvrste masne tvari. 


Sve veći udio hrane koju jedemo više nije uopšte hrana kao takva, već je sada konglomerat skupih 
hemijskih eksperimenata dizajniranih da simuliraju hranu. Postoje čak i hemikalije kao što je Merlinex, 
komapnije International Multifood, koji je Hightower opisao kao "blesavi kit svijeta hrane", koji zauzima 
mjesto gotovo u svakoj namirnici i simulira ono što toj hrani nedostaje, skoro u svakoj namirnici, od sira 
do kolačića. Prema riječima Alberta Clauzija, potpredsjednika u General Foods, "U mom poslu roba je 
nekako loša riječ, " - roba koja znači svježu, pravu hranu. 


Sa dvostrukim problemima, sirovina i dugovječnosti proizvoda koji su na putu prema potrošačima, 
prehrambeni giganti su u poziciji da dizajniraju svoju hranu, kako to oni žele i misle da je najbolje, da 
proizvode upravo ono što potrošač želi, tačno onako kako potrošač to želi - po mjeri. Prehrambene 
kompanije troše milione dolara na ankete i laboratorijska istraživanja kako bi otkrili "vruće tačke 
potrošača" i još dodatne milione na razvojna istraživanja kako bi iskoristili ono što smatraju potrebama 
ljudi. Sos koji dolazi u štapiću, naziva Boil-in-bag glop, kolač sa ukusom sira u hermetički zatvorenoj 
plastičnoj čaši, biljno ulje u spreju (možete misliti u spreju!) i desetine drugih takvih čudnih jela su krajnji 
rezultat brige kompanije za vaše navike u ishrani. 


Margarin, kako je zovu vrhunska stvar proizvodnje u ishrani, sadrži diacetil, izopropil, natrijum benzoat, 
benzojeve ili limunske kiseline, digliceride i monogliceride, i pun je trans masti. Trans masti nastaju 
tokom procesa hidrogenacije. Nedavno je objavljena studija u jednom prestižnom medicinskom časopisu 
u Britaniji da četiri porcije bijelog hljeba, kolača ili kolačića koji sadrže "djelomično hidrogenizirane 
masti" mogu povećati šanse za srčane probleme za 67% ili, 2 i % (dva i pol) komadića margarina može 
povećati mogućnost srčanih problema za 100%. Margarin je na tržištu već 81 godinu. Po prvi put je 
konačno testiran i na ljudskim bićima. Ljudi koji imaju problema sa srcem trebali bi tužiti kompanije za 
proizvodnju margarina! Okus može ličiti na puter, ali sastojci pokazuju da je u pitanju smeće. 


Sposobnost inoviranja, masovne proizvodnje i reklamiranja ovih čudovišta od hrane omogućava 
prehrambenim gigantima hrane da unište svoju konkurenciju. Kako postaju sve sposobniji da čuvaju 
svoje proizvode od propadanja, tako što im rok trajanja produžavaju sve više i više, i isporučuju ih u sve 
prodavnice diljem svijeta, i kako nastavljaju sa diverzifikacijom svojih proizvodnih linija, u poziciji su da 

manje poljoprivrednike i proizvodace zdrave hrane izbace iz poslovanja. Koji to lokalni koncern za 
proizvodnju čipsa moze parirati nekom prehrambenom gigantu? Vrlo je malo takvih, ako ih uopšte i ima. 


Tako da je potrošač možda više svjestan i zna za proizvod koji se isporučuje sa druge strane svijeta, nego 
li je to proizvod koji se proizvodi lokalno (a zdraviji je) u njegovom gradu, i tako desetljećima. Kao da 
razlika u resursima nije bio dovoljan udarac za male proizvođače, prehrambene kompanije čine kao 
svoju redovnu praksu da nude svoje proizvode po znantno manjim cijenama od ostalih manjih 
proizvođača u nova područja gdje se žele reklamirati, i tako otjerati svu konkurenciju. Naravno, cijena ne 
ostaje niska dugo nakon što konkurencija nestane, ali rezultati su tu. Uprkos mnoštvu robnih ponuda i 
marki koje su još uvijek na policama trgovina, samo 50 kompanija kontroliše 64% nacionalnog tržišta 
hrane vrijednog 800 milijardi dolara (da, dobro ste pročitali) godišnje. Oni koji rukovode ovim gigantima 
se hvale svojim dionicama i dioničarima i da je njihov krajnji cilj prodaje da uvijek budu broj jedan na 
listi, jer je njihova konkurencija zbrisana. Naravno, pošto je to tako, mogu da uplaćuju 5 miliona dolara 
na užasnu hranu, kao što su zaražene žitarice, i da to lako prebrode bez većih problema, kada je vaša 
prodaja u milijardama, koga briga za nekih 5 miliona zaraženih žitarica? 


Međutim, čak ni višemilionska reklamna kampanja nije dovoljna da uvjeri potrošače da neke od 
hemikalija i šećera koje koriste ovi giganti imaju ukus prave hrane! Prehrambeni giganti to naravno 
znaju, i pronašli su zanimljiv trik da prevare potrošača na takav način što potrošaču ne nude nutritivnu 
vrijednost proizvoda kakav bi bio da je u prirodnom obliku, odnosno njegovu stvarnu vrijednost. Kad ste, 
na primjer, zadnji put vidjeli da se mješavina za torte reklamira na osnovu njenog prirodnog ukusa ili 
stvarnog okusa i zdravih sastojaka? Umjesto toga, uvjeravaju nas da je kolač "super vlažan, kremast, 
mekan", kao da su sadržaj vode i masti pravi zaštitni znak dobrog kolača. Proizvođači kečapa već odavno 
su odustali od pokušaja da vas uvjere da njihov proizvod ima ukus prirodnog paradajza, već ima ukus 
"X", ali se trude da vam prodaju činjenicu da je njihovom kečapu potrebno više vremena da klizne niz 
nagnutu ravninu bočice nego konkurentskom. Lanci brze hrane gotovo su napustili korištenje opisa svoje 
hrane u reklamama. Sada lanci poput McDonald's-a i Burger King-a pune svoje oglase klovnovima, 
lutkama, Ninja kornjačama, džinglovima i magijom. Ono što pokušavaju da plasiraju na tržište je zabava, 
a ne hrana. 


Sve gore navedeno su primjeri kako prehrambene korporacije, nakon što su utvrdili da više ne mogu 
prodavati kvalitet svojih proizvoda, pokušavaju promijeniti kriterijume na kojima ljudi zasnivaju svoj 
izbor hrane. Neko bi se ponadao da bi potrošači mogli prozreti takve trikove. Nažalost, prehrambeni 
giganti su otkrili da se ljudi mogu "natjerati" da više brinu o Ronaldu McDonaldu nego o dobrom obroku. 
Da li je onda neko čudo da su ovakvi potrošači programirani i naučeni da se sa velikim zadovoljstvom 
pune milijardama dolara vrijednim otrovom svake godine? 


Ako inženjeri hrane nisu bili upoznati s tim što rade, neobrazovani u pogledu djelovanja toplote i pritiska 
na hranu koji uništavaju vitamine ili pak oštećenja koje izazivaju megadoze šećera i hemikalija, moglo bi 
im biti oprošteno, ako ne i opravdani su. Ali, većina njih je poput dr. Nesheima, koji je tada bio direktor 
novih istraživanja i potpredsjednik za naučni razvoj u Kvakeru. On je jaka i zdrava osoba, i samo 

posmatrajući ga možete zaključiti da principe zdrave ishrane primjenjuje u svom životu. Međutim, 
jednom sam upitao dr. Nesheima kakvo je njegovo mišljenje o nutritivnom sadržaju neke od namirnica 
koje ja Kvaker proizvodio. Nervozno se nasmijao i upitao: "Kako uopšte definišete ishranu?" 


U prehrambenoj industriji jednako je teško napraviti bilo kakav pomak i talasati kao i bilo gdje drugdje, a 
trgovci bezvrijednom hranom nisu jedini ljudi koji daju dobre poslove i unapređuju biohemičare. Tako da 
se poigravaju sa ljudima koji bi o hrani trebalo više da znaju. Jedan od bizarnijih projekata koji su se 
odvijali tokom mog mandata u Kvakeru ilustrovat će šta su istinski prioriteti korporacije, kao i do koje 
mjere će kompanija ići kako bi ono što smatra zaista važnim poslom, čuvala u "strogoj tajnosti." 


Ovaj projekat se odvijao u odjeu za pakovanje namirnica, a Pentagon bi bio impresioniran sigurnosnim 
mjerama koje su ga skrivale. Ni u jednu od prostorija u kojima se projekat odvijao nije bio dozvoljen 
ulazak vanjskih uposlenika, a ako se slučajno zadesite u nekoj od tajnih odaja, čak i greškom, mogli biste 
biti otpušteni na licu mjesta. Kada bi ovi ljudi koji su radili na ovim lokacijama, odlazili na pauze za kafu, 
nije im bilo dozvoljeno da se druže ni s kim u zgradi. Ovo je trajalo mjesecima, i tek nakon prolaska 
godinu dana od kako sam napustio Kvaker, saznao sam šta je zapravo najvažniji, odnosno strogo 
povjerljivi projekat, i o čemu se ovdje zapravo radilo? 


Oni su pokušavali staviti takozvani flip top - preklop na kutije sa žitaricama! Istraživači su stavljali kutije 
na nekoliko testova; gurali su kutije u mehaničkim džostlerima da utvrde kako će kutija preživjeti 
transport; stavljali su kutije u hladnjake i rerne da bi procijenili efekte varijacije temperature; otvarali su 
kutije, ponovo zatvarali, otvarali, zatvarali i tako više puta. Bilo mi je sasvim jasno da im je više stalo do 
toga kako će se kutija ponašati, nego kako će se ta "hrana" unutar ponašati u ljudskim tijelima. 


Jedan od projekata na kojima sam radio u Kvakeru bio je i razvoj snack bara sa proteinima od soje. Ideja 
je bila da se dizajnira takav proizvod gdje će dvije ovakve pločice sojinih proteina obezbjediti osobu sa 
svim proteinima koji su mu potrebni za doručak. Nakon malo rada otkrili smo da je lahko napraviti 
hranjivu pločicu od soje za doručak i uz to dobrog ukusa. Ovo su bile tako hranjive pločice da čovjek nije 
mogao pojesti više od jednog obroka - takve dvije pločice. To je značilo da kutija pločica za doručak može 
trajati jednoj porodici sedam dana. Ali, to bi bilo loše za prodaju. Od ovog projekta se odmah odustalo. 
Utvrđeno je da ljudi neće kupiti dovoljno proizvoda da bi se ostvarila velika profitna marža koja je bila cilj 
Kvakera. Htjeli su jeftin proizvod koji bi imao fenomenalnu prodaju. 


Ovakav stav, koji prožima prehrambenu industriju, nazivam zavjerom krivulje prodaje: ono što se 
najbolje prodaje određuje šta će se proizvoditi i kako će se plasirati na tržište. To vrijedi za sve industrije, 
naravno, ali povećanje prodaje, kao glavni prioritet, posebno je opasno u prehrambenoj industriji. Ako bi 
proizvod imao loš ukus, miris ili izgled, ili ako bi bio posebno nezgodan za pripremu, ljubi bi prestali da ga 
kupuju i kompanija bi na kraju prestala da ga prozvodi. Pa prema tome, ovakvi proizvodi rijetko 
dospijevaju u fazu proizvodnje, a još manje do polica u prodavnicama. Međutim, ako bi bilo koji proizvod 
koji je promijenjen kako bi pružio dobar izvor nutritivnih vrijednosti u ishrani i bio dobar da se, kak kažu 
doslovce, "zalijepi za rebra", loša prodaja takvog proizvoda bi ponovno mogla pokazati smanjenu 
potrrebu takvog proizvoda, jer ljudi ne bi morali mnogo toga da jedu da bi bili siti. Kompanija bi to 

ocijelina kao lošu promjenu u proizvodu, i ako bi takva zdrava promjena ušla u proizvodnju, ne bi dugo 
potrajala. 


Ovakvih primjera ima mnogo. Takvi proizvodi su obično hranjivi i pakuju se u manja pakovanja, što sve 
zajedno ne donosi veliki profit kompaniji i ona ih povlači iz prodaje. Nažalost, potrošač se lako uvlači u 
ovu prevarantsku igru. On je kao onaj tip na karnevalu, kojeg kljukaju čim stignu; on samo stoji i uzima. 
Pretpostavimo da je osoba navikla da doručkuje jednu činiju kukuruznih pahuljica. Jednog jutra isproba 
novu žitaricu, možda kukuruzne pahuljice premazane šećerom. Budući da ovaj prerađeni zaslađivač 
stimulira njegov apetit (objašnjenje kako to funkcioniše u 4 poglavlju) on se zatekne kako jede dvije ili tri 
činije ovih žitarica. "Vau", kaže sam sebi, ovo je stvarno dobro - ne mogu prestati da ga jedem, koliko je 
dobro!" lako, ne shvatajući, on zapravo dobija više praznih kalorija i manje zdravih proteina i složenih 
ugljikohidrata, potrošač misli da je pronašao bolje pahuljice za doručak. "Ne možete pojesti samo jednu" 
je, nažalost, više od samo prodajne reklame. To je parola koja je kriva za to kako zavjera krivulje prodaje 
izgladnjuje Američki narod. 


Ne želim sugerirati da je ovo otvorena zavjera ili da kancelarijama rukovodilaca prehrambenih 
kompanija lebde dopisi koji glase: "Učinite stvari manje nutritivnim kako bi se bolje i više prodavale." 
Zapravo, vjerovatno nema mnogo ljudi u prehrambenoj industriji koji shvataju šta se dešava. Ljudi koji 
tamo rade većinski misle da imaju najbolje namjere na svijetu: da proizvode hranu i ono što ljudi žele da 
jedu. | ako kupci kupuju više proizvoda s kojima su se ovi poigrali, oni su zadovoljni, i pomisle: "Učinili 
smo uslugu javnosti." 


Istraživači se hvale i promovišu time kada naprave promjene proizvoda koji dovede to toga da to 
poboljša prodaju proizvoda. Međutim, u najvećem broju slučajeva te promjene se svode na dodavanje 
šećera, masti i stimulansa apetita i preradu vlakana i hranjivih tvari. Taj najskuplji oblik "planirane 
zastarjelosti" - odvija se u vašem krvotoku. To čini vaše tijelo debelim - gojaznim i dovodi do prebrzog 
starenja i propadanja organizma. Ne želim da shvatite da je Quaker Oats jedini proizvođač hrane koji je 
uključen u promicanje nutritivno bezvrijedne hrane. Zapravo, uprkos svim lošim praksama kojima sam 
svjedočio dok sam bio u Kvakeru, saznao sam da su druge kompanije još i gore! Kvaker je barem 
pokušavao makar i polovično, da proizvede neku nutritivno bogatu hranu poput ovsenih mekinja. Ali 
ostali - Kellogg's, General Mills i mnogi drugi - odavno su odustali od pravljenja bilo čega osim 
brzoprodajnog smeća. Kvakerove ovsene mekinje zaista pomažu ljudima da smanje holesterol u serumu. 
To jednostavno nije čudesna hrana, koja se toliko reklamirala. 


Kompanija Quaker Oats prebacila me je u gradić Manitowoc u državi Wisconsin, gdje je lokalna 
istraživačka fabrika za proizvodnju slada za žitarice imala pravu vrstu pilot postrojenja koji je bio 
neophodan za nastavak mog rada na pravljenju nutritivnog proizvoda od otpadnih materijala koji nastaju 
pri proizvodnji valjane zobi. Ta moja udaljenost od ostatka kompanije omogućila mi je da radim tamo 
gdje nisam morao gubiti vrijeme na testiranje ukusa i gdje sam još uvijek mogao gajiti naivnu nadu da 
moj rad vodi boljoj ishrani potrošača. Stalno sam pisao izvještaje o svom radu i mogućim promjenama, 
ali kompanija nije nikad odgovarala ni na jedan od njih. Konačno sam zakazao sastanak sa nekim od 

mojih nadređenih u Barringtonu u pogledu mog detaljnog izvještaja o pravljanju proteinskog 
koncentrata. Ušao sam u salu za sastanke i predao kopije izvještaja gospodi koja se tamo okupila. Ovaj 
put nisu ni pogledali moj izvještaj. 


1S. 


"Pole!, počeo je dr Bob Džons, "želimo da se spustimo na mesingane čavle." 
O čemu ovaj gunđa? 


Mislio sam da sam oduvijek bio dolje na mjedenim klinovima. Moje istraživanje je bilo inovativno i 
produktivno, a ja sam se potrudio da svoje izvještaje učinim informativnim bez laži i hiperbola. Ali ono 
što im je zasmetalo jeste da sam odbijao da se poigravam, tako što bih postao samo još jedan 
obožavalac svemoguće krivulje prodaje, i kao rezultat toga, računice u njihovim izvršnim kancelarijama 
nisu imale mnogo koristi od rezultata mog istraživanja. Nisam imao sve ovo na umu u tom trenutku, 
kasnije sam shvatio šta se dešava. Dok sam sjedio tamo, prišao mi je jedan drugi čovjek u odijelu na 
pruge i rekao da se moj obećavajući projekat otkazuje i da sam ostao bez posla - otpušten sam! 


"Sa tvojim stavovima", rekao je, "siguran sam da više nikada nećeš raditi u prehrambenoj industriji." 
Ucijenili su me, tako da nisam mogao dobiti čak ni intervju za posao u prehrambenoj industriji naredne 
tri godine. 


lako su me moje kolege u Kvakeru sažaljevali što sam izgubio posao, općenito su bili mišljenja da su moje 
nade i napori da natjeram industriju da proizvodi nutritivno bogatu hranu bile "nebeske želje". Počeo 
sam i sam imati sve manje nade u takvo nešto. Bila je prilično depresivna pomisao da je jedini način na 
koji mogu zarađivati za život u poslu sa hranom da razvijam bezvrijednu hranu, hranu za koju nisam 
mogao da dozvolim da je jedu moja djeca, a ni djeca drugih ljudi. Moja očekivanja su se prolaskom 
vremena činila sve mračnijima, i dok sam uzimao posljednju platu u ranu jesen 1972. godine, ozbiljno 
sam se pitao da li treba i ja da napustim svoje snove o spašavanju svijeta i da se pridružim 
korporativnom krilu. 


Imao sam troje djece kod kuće, i iako je naša kuća bila plaćena, nisam imao baš nikakvu ideju šta bih 
mogao raditi da zaradim novac kako bih i dalje prehranjivao i izdržavao svoju porodicu. Ipak, dvije stvari 
su mi išle u prilog. Budući da su i Tenneco i Kvaker napustili procese proizvodnje proteina koje sam 
razvio dok sam sam radio kod njih, imao sam pravo prema zakonu na patent da usavršim dizajn i 
dobijem prava na vlastitu upotrebu i zaradu. Zato sam odlučio da još jednom pokušam. Da su Tenneco i 
Kvaker bili previše nestrpljivi i željni profita da prodaju jeftinu, hranjivu hranu, uradio bih to sam, radeći 
u svom podrumu, dok bih tražio drugi posao. Ako ne bih mogao da se zaposlim, onda bih sam ponudio 
taj svoj proces. Sigurno bi neka korporacija, negdje, vjerovala u moj rad ako bi ih mogao uvjeriti u 
njegovu vrijednost. 


Dakle, bez ičega osim lične ušteđevin, krenuo sam da iskoristim svoje istraživanje i praksu u proces koji 
se može patentirati. Javilo se nekoliko problema. Pošto nisam bio povezan ni sa jednom istraživačkom 
organizacijom ili univerzitetom, nisam imao pravo ni na jednu od uobičajenih stipendija. Moja žena je 


30 


bila užasnuta time što je naš nedavni prosperitetan život bio prošlost dok sam ja slijedio naizgled 
nemoguć san, ali je znala da me ne može odgovoriti od toga, pa s razumijevanjem nije ni pokušavala. 
Situacija je možda bila i najgora za moje troje djece, koja su u to vrijeme imala 5,7 i 9 godina. Druga 
djeca su se mogla hvaliti time da su im očevi bili policajci, mehaničari ili trgovci; ali prilično je teško 
objasniti sedmogodišnjaku da sintetišeš jednoćelijski protein iz industrijskog otpada, pa šta bi moja djeca 
mogla na to reći? Najbolje što su mogli smisliti bilo je: "Moj otac radi u podrumu." 


Srećom, nije mi trebalo previše vremena da dovršim još jednu verziju svog procesa fermentacije 
proteina, ovog puta zasnovanu na surutki, nusproizvodu sira koji je jednako tvrd na jezerima i u 
potocima u koje se baca kao i na otpadu za odlaganje mljekarskih proizvoda. Kada sam razradio proces i 
ispravio posljednje greške i izradio planove za industrijsku upotrebu, otišao sam u Vašington, D.C. i 
unajmio zastupnika za patentiranje da podnese zahtjeve u patentnim uredima Sjedinjenih Država i 
Kanade. Nisam ništa znao o pravnom jeziku koji se traži u prijavi za patent, pa sam potražio još jedan 
patent za sličan proces i napravio određene promjene da ga prilagodim detaljima vlastitog rada. Urodilo 
je plodom i dobro je izgledalo, ali ispostavilo se da je moj proces bio previše sličan drugom patentu koji 
je već jedna osoba posjedovala. Tako da je moj advokat bio uvučen u produženu parnicu sa zavodom za 
patente da dokaže da je moj proces bio dovoljno različit od tog postojećeg da bi se na njemu mogao 
izdati novi patent. Na kraju smo uspjeli, ali ne prije nego što su pravni troškovi ozbiljno iscrpili moje 
ionako sve manje financije. 


Kada je patent objavljen u ljeto 1973. godine, sumnjao sam da li će sredstva koja posjedujem biti 
dovoljna i potrajati dovoljno dugo da se otplate. Ipak, nastavio sam svoj laboratorijski rad i kada sam 
proizveo dovoljno veliki uzorak proteina surutke poslao sam ih u Wisconsin, na testiranje nutritivnih 
vrijednosti. Institut koji radi ova testiranja, radi testove za mnoge velike prehrambene korporacije, ali 
pošto sam bio pojedinac, ponudili su mi da besplatno urade komplikovan zadatak analize nutritivne 
vrijednosti. Kao da ovo nije bila dovoljna sreća koju sam imao, upoznao sam i dr. Elizabeth McCoy, 
međunarodno priznatu bakteriologinju sa Univerziteta Wisconsin, koja je radila doktorski rad u svojim 
laboratorijama. Bila je vrlo bogata osoba, zbog naslijeđa koje je dobila i veoma mudrih ulaganja, te je 
imala praksu pomaganja nezavisnim istraživačima koji su radili važne poslove. Dr. McCoy mi je ljubazno 
ponudila pomoć, a ja sam željno prihvatio. 


Otprilike u to vrijeme bio sam mnogo nestrpljiv da vidim da li će moj novopatentirani proces moći da se 
koristi sa uspjehom, pa sam otputovao u Njujork na sastanak sa Edvardom Juhlsom, tadašnjim šefom 
odjela Organizacije Ujedinjenih naroda za proteine, hranu i poljoprivredu. On je također bio zadužen za 
distribuciju proteina u nekoliko drugih UN organizacija, a ljudi koje sam kontaktirao u UN-u su mi rekli da 
je on čovjek kojeg je potrebno upoznati. Objasnio sam mu svoj proces pravljenja proteina od raznih 
otpadnih proizvoda, pokazao mu koliko je to u osnovi jednostavan i jeftin proces, i rekao mu da će moj 
proces omogućiti ljudima u nerazvijenim područjima svijeta da sami naprave sve proteine koji su im 
potrebni. Ali Edvard mi je tada rekao, da koliko god je moj plan izgledao dobar, on zaista ne može učiniti 
ništa po tom pitanju; Ujedinjene nacije nemaju resurse za kupovinu hrane ili izgradnju biljaka, rekao je, 

već služe samo kao distributivni centar za doniranje hrane i pomoći koju šalju različite nacije i 
organizacije. 


Rekao je: "Ako biste sada mogli donirati zalihe proizvoda, sigurno bi smo mogli naći način da ga 
upotrijebimo.." Naravno, nisam to mogao učiniti. Bio sam nezaposlen, sa porodicom koju treba 
izdržavati i sve manjim bankovnim računom. Uz sve svoje velike nade i dobre namjere, nisam postigao 
ništa osim što sam potrošio još nekoliko stotina dolara na ovom putovanju. Imao sam posljednju nadu: 
da sam proizvedem robu, u stvarnom industrijskom obimu, a zatim ili prodam protein ili proces. 


Dr. McCoy je pristala dati finansijsku podršku, a u institutu u Wisconsinu su pristali dati dozvolu da 
postavim svoju opremu u njihove prostorije. Ustvari, vlasnici mljekare unutar tog instituta bili su puni 
entuzijazma i nadali su se da ću uspjeti razviti svoj proces dovoljno da izgradim vlastitu fabriku; radije bi 
mi dali surutku nego plaćali da je bacaju. Napravio sam ono što je potrebno, naručio potreban materijal i 
opremu i za nekoliko mjeseci sam bio u proizvodnji. 


Kako je proizvodnja napredovala, morao sam smisliti naziv za svoj proizvod, onaj koji bi imao neku 
prodajnu privlačnost - ne bih ga mogao nazvati "mrtvim kvascem". Nazvao sam ga Royal Protein Flour, a 
u ljeto 1974. godine započeo sam težak zadatak kontaktiranja prehrambenih kompanija kako bih saznao 
može li neko od njih koristiti suplement s visokim sadržajem proteina u svojim proizvodima. Imena 
korporacija s kojima sam stupio u kontakt bit će poznata svima koji kupuju u prodavnicama ili gledaju TV 
reklame, doslovce gotovo svaku od njih. Probao sam kontaktirati skoro svaku veliku i malu prehrambenu 
kompaniju koju sam mogao pronaći i svugdje sam dobijao isti odgovor: "Pa razmislit ćemo o tome i 
javićemo vam se." Bez obzira da li su ikada razmišljali o tome ili ne, nikada mi se nisu javili. 


Do proljeća 1975. godine postalo je očigledno da ne mogu da nastavim svoj posao. Moj novac je nestao, 
a moje nade da ću učiniti nešto sa ovim proteinskim čudom bile su u potpunosti propale. Izgledalo je da 
neću moći da prehranim sebe, a još manje izgladnjele milione svijeta. Nisam imao nikakvu ideju šta dalje 
da uradim. 

TREĆE POGLAVLJE: EKSPERIMENT 


Kako je vrijeme prolazilo, u svojoj nezaposlenosti shvatio sam da u prehramenoj industriji ne postoji 
prijemčivost za dobre stvari i da je nikada neće ni biti. Shvatio sam da su sva moja iskustva sa hranom, 
od skupljanja jaja na farmi mog oca do uzgoja mikroba u mom podrumu, ujedinjena osnovnom 
spoznajom: nije nedostatak hrane ono što uzrokuje masovno gladovanje, niti je ono što izaziva gojaznost 
prevelika količina hrane. Naši problemi ne pripadaju samoj hrani, kao što sam i pretpostavljao svih tih 
godina, već stavovima i odnosu ljudi prema hrani i načinu na koji se na te stavove utječe i manipuliše. 


Prisjetio sam se kako su moji prijatelji koji su bili gojazni jeli mnogo slatkiša i nezdrave (bezvrijedne) 
hrane i kako su mnogi od njih imali hipoglikemiju, te kako je grickanje koje je u tradiciji Američkog 
društva uzrokovalo izgled gojaznih masa i zdravstvene probleme mnogih od njih. Sjetio sam se onih 
južnoameričkih naroda koji su toliko voljeli zapadnjačku nezdravu hranu da su trošili ono malo novca što 
su imali da je kupe i zbog toga umirali od gladi. Da, ovo izgleda strašno i surovo. U mislima su mi se 
uzburkala svježija sjećanja na prehrambene gigante i kako su oni ustvari uništili industriju hrane, vodeći 
je kao da vode automobilsku ili naftnu industriju, brinući se o ishrani samo toliko da zavaraju javnost, 
ako su se uopšte i brinuli o hrani koju proizvode. 


I konačno sam shvatio da je dobra, kvalitetna, integralna hrana svo vrijeme bila dostupna svima nama, 
bez izuzetka. Ali su naše vlastite zablude o hrani, podstaknute oportunističkom propagandom 
prehrambenih korporativnih čudovišta u koje smo, kao mnogo naivni i glupi, povjerovali, dovele nas do 
toga da o hrani razmišljamo kao o stvarima slatkog ukusa koje uopće nemaju utjecaja na naše zdravlje, 
naše emocije, ili pak na naš pogled i odnos prema sebi i drugima. Dozvolili smo prehrambenim 
korporacijama da uzimaju jestive hranjive biljke i životinje na kojima je naša vrsta napredovala i živjela 
hiljadama godina i da ih, doslovce, pretvore u oružje finansijskog osvajanja. 


Svaki puta kada jedno afričko novorođenče podlegne od posljedica gladi, ili kada neko od Amerikanaca 
umre od srčanog udara, prehrambeni giganti uzmu još jednu žrtvu. | ništa drugo nego naša naivnost i 
potpuni nedostatak svijesti o ihrani ljudi u cijelom svijetu drži ovaj mač smrti, izboličenja ljudske 
fiziologije i bolesti u rukama prehrambenih giganta. Ljudi u svijetu neće postati dovoljno mudri da 
prestanu da konzumiraju brzu hranu i ostalu hranu koju proizvode prehrambene korporacije, dok ne 
nauče šta hrana ustvari jeste, i šta hrana treba da čini za naše tijelo i naš um. 


Danas, ljudi dopuštaju velikim korporatistima da zloupotrebljavaju kako umove, tako i tijela. Tek kada 
vratimo kontrolu nad hranom u naše ruke, gladni će biti nahranjeni. Tek tada. Ali, jedina moć, jedina 
snaga, jedino oružje koje može pokoriti i pobijediti prehrambene gigante jeste istina. Istina se mora širiti, 
mora se reći jasno šta se radi sa našom hranom, kakvu hranu jedemo i šta čine prehrambene 
korporacije. Zato sam rekao, ako zaista želim, na prvom mjestu, pomoći sebi, bolje da odmah počnem da 
širim istinu. 

Vrlo brzo sam dobio veliku priliku. Jedna od radio stanica u Manitowocu, WOMT, emituje odličan jutarnji 
talk show program pod nazivom "Budi moj gost". Jednog jutra, dok sam razmišljao o svojim iskustvima 
sa prehrambenim gigantima odlučio sam da se javim u program i ispričam sve što sam imao na umu, i 
što me tištilo godinama. Nakon što sam se javio u program, počeo sam da govorim o tome kako je lijepo 
i koje su prednosti toga što ljudi kupuju zdravu hranu, zdrave grickalice poput voća i orašastih plodova 
umjesto bezvrijedne hrane. Objasnio sam da ne samo da su prirodne "grickalice" zdravije, već su zapravo 
i jeftinije od sintetičkih slatkiša i čine pravo zadovoljstvo umu i zdravlju našeg tijela. Dok sam to pričao, 
voditelj me je pitao, a bio je mnogo zainteresiran, ko sam i čime se bavim. Objasnio sam da sam po struci 
biohemičar trenutno nezaposlen, koji je život posvetio ishrani ljudi. Potom me je voditelj, na moje 
iznenađenje, pitao da li bih volio da budem gost uživo u programu jednog jutra. To sam s oduševljenjem 
prihvatio. 


Počeo sam pripreme za emisiju tako što sam listao sve podatke o zdravlju i ishrani koje sam pronašao 
tokom posljednjih mjeseci povremenih studija koje sam radio dok sam bio nezaposlen. Želio sam da 
budem spreman, jer zaista nisam mislio da će se neko javiti u program, i vjerovatno ću morati dosta 
pričati o ishrani da popunim svo vrijeme od pola sata koliko je trajanje emisije. Na sreću, i na moje 
iznenađenje, to uopšte nije bio slučaj; bio sam u eteru prije nego što su telefonske linije bile zauzete, i 
takve su ostale sve dok nismo završili program uživo. 


Pitanja koja sam postavio javnosti stavila su na test i moje lično znanje o ishrani. Ljudi su bili mnogo 
zainteresirani idejama koje sam iznio i željeli su saznati još mnogo više o svemu tome. Pitanja su se 
redala: Koje su prednosti jedne dijete nad drugom? Kakvi utjecaj imaju aditivi koji se dodaju u hranu na 
naše tijelo? Koja količina šećera je previše i koja je razlika između različitih vrsta zaslađivača? Šta je sa 
vitaminskim dodacima? Koji savjet bih mogao dati dijabetičarima, srčanim bolesnicima, oboljelima od 
čira i drugim na ograničenoj dijeti? Pitanja su bila raznolika i naizgled beskrajna. Ali je pola sata brzo 
prošlo. Voditelj mi je rekao da sam, sudeći po broju telefonskih poziva koje smo primili, jedan od 
najpopularnijih gostiju koji su se ikada pojavili u programu i pitao me je da li bih se ponovo vratio kao 
gost u još jednoj emisiji. Da, naravno. Odgovorio sam! 


Na kraju krajeva, nisam imao šta drugo da radim?! Ovo je moj posao, ovo je moja specijalnost, ishrana. 
Šta je još važnije od ovoga? Otvorila su mi se još jedna vrata, kao magijom, nisam ni slutio da ću biti tako 
dobro primljen od javnosti. Nisam previše navikao da iko sluša o onome što imam da kažem o ishrani, a 
šta je još tako važno kao ishrana od koje zavisi naše zdravlje i blagostanje? Pitao sam se: ako se trovači 
(giganti) nisu mogli natjerati da promijene svoje ciljeve i puteve kojima idu (trujući mase bezvrijednom 
prerađenom hranom) uz pomoć svjetla razuma, onda bi ove njihove otrovane žrtve mogle barem biti 
upozorene na opasnosti koje vrebaju iza šarenih etiketa na policama prodavnica. Ova pomisao me je 
učinila željnim da nastavim borbu koju sam započeo! 


U narednih nekoliko mjeseci još nekoliko puta sam gostovao u emisiji "Budi moj gost", i svaki put je odziv 
bio jednako dobar. Dao sam sve od sebe da ponudim slušaocima najbolje informacije koje sam mogao, i 
koristio sam svaku priliku da ih upozorim na opasnosti tipične američke ishrane. Ali, dok sam se 

pripremao za emisije, uočio sam nešto veoma zanimljivo. Naime, uvijek je postojala jedna grupa pitanja 
na koja jednostavno nisam mogao da nađem odgovor. Gdje se može kupiti hljeb od integralnog 
(cjelovitog) zrna pšenice bez ikakvih aditiva? Koja prodavnica nudi orašaste plodove koji nisu pečeni u 
ulju? Alas, Manitowoc je mali grad, i nije bilo prodavnice prirodne hrane na skoro 50 milja u okruženju. 


To je bilo zaista nešto nevjerovatno. Ljudi koji su slušali emisiju bili su oduševljeni savjetima koje sam im 
davao, ali jednostavno nije bilo načina da nabave bilo šta od onih namirnica koje sam im predlagao. 
Jednog dana voditelj emisije je izjavio: "Znaš, Paul, trebao bi da otvoriš sopstvenu radnju ovdje u našem 
gradu. Mogao bih uraditi dobru promociju za tebe. Uz odgovore i potražnju javnosti koju si dobio u 
mojoj emisiji kladim se da bi to mogao učiniti." U početku sam oklijevao. Nisam imao mnogo novca, a 
niti najmanjeg iskustva niti obuke u vođenju poslova ili knjigovodstvu tog tipa. Međutim, ova ideja o 
pokretanju trgovine zdravom hranom, posebno u području koje je bilo toliko odsječeno od zaliha zdrave 
hrane i slabo razvijene svijesti o zdravoj ishrani, bila je za mene mnogo privlačna. 


Moj cilj je uvijek bio da pomognem ljudima da jedu što je moguće zdraviju hranu, ali sada sam počeo da 
uviđam da ne moram da idem u Aziju ili Južnu Ameriku da pronađem pothranjene ljude, kojima je ova 
pomoć potrebna. Ne. Oni se nalaze svuda oko nas, svakodnevno žderući tu svu bezvrijednu (industrijski 
prerađenu) hranu prehrambenih giganta. Naši simptomi pothranjenosti bili su dijabetes, gojaznost, 
anemija, srčana oboljenja i niz drugih takozvanih bolesti "razvijenih" nacija. Možda nisam mogao da 
nahranim svijet, ali mogao bih da pokušam da pomognem svojim komšijama da izbjegnu našu "imućnu 
glad". Odlučio sam se da pokušam. 


Kada je prodavnica otvorena u maju 1975. godine, a koju sam na kraju nazvao Natural Market, police su 
izgledale poprilično prazne. Ali, čak i uz naš doduše ograničen izbor sireva i orašastih plodova, uspjeli 
smo ostvariti profit već prvog dana. Prodali smo robu u vrijednosti od 85 dolara, a naša marža je bila 
20%. Uspjeli smo da zaradimo taj dan čitavih 13 dolara, što sam mislio da je zaista sjajno za početak - 
prvi dan. Zapravo, radnja je od samog početka bila dobro prihvaćena, i iako zarada možda nije bila velika 
u odnosu na druge lokale, ona nam je pružila prihod, ali i još mnogo važnije, izvor zdrave hrane. 


Jedini proizvodi koje smo imali u trgovini bili su oni koje sam provjeravao lično i za koje sam vjerovao da 
su najzdraviji i najkvalitetniji dostupni na tržištu. Mnogo puta sam išao direktno do proizvođača kako bih 
se uvjerio da dobijamo samo najsvežije i najprirodnije proizvode. lako sam znao mnogo više o nutritivnoj 
vrijednosti hrane nego o prodajnim i marketinškim tehnikama, okušao sam se i u tim aspektima. Ako 
ljudi koji su dolazili u našu radnju nisu bili upoznati sa pomalo egzotičnim sušenim voćem i orašastim 
plodovima, brzo bih im podijelo uzorke da probaju i pokazao kakav je ukus prirodne hrane i naglašavao 
da je to istinska hrana koja treba biti primarni izvor hrane i zamjena bezvrijednoj hrani. U isto vrijeme 
pokušavao sam ih uvjeriti da jedu što je moguće više prirodne hrane a što manje prerađenih namirnica. 


Prodavnica je bivala sve bolja i bolja i ostvarivali smo sve veći uspjeh iz dana u dan. Rasli smo 
svakodnevno kako bi zadovoljili potrebe ljudi u okolici koji su željeli kupiti nutritivnu hranu a koju lokalne 
trgovine nisu imale, ili je, pak, nisu htjele nabavljati. Ljudi nam nisu dolazili tražeći smeće koje se prodaje 
u supermarketima, tako da nismo skoro nikoga morali odbiti u njegovoj potražnji. Tražili su zdravu 

hranu, a mi smo je imali. Jedan od ključeva uspjeha Natural Marketa bile su mješavine prirodnih 
grickalica, a koje su bile otkrovenje slučajnog odabira. Mušterija bi nas, na primjer, zamolila da 
pomiješamo malo grožđica, sjemenki suncokreta i štapića susama. Rado bi smo to činili, a ponekad bi 
smo sačuvali malo takve mješavine i sami je testirali. 


Na naše iznenađenje pokazalo bi se da je miješanje ovih sjemenki i orašastih plodova i voća prozivelo 
sinergijski učinak; sastojci pomiješani zajedno imali su mnogo bolji ukus nego kada se konzumiraju sami. 
A budući da su svi sastojci bili nutritivno jako bogati, njihovo miješanje je bio oblik "diferencijacije 
proizvoda" (kako to vole nazivati prehrambeni giganti kada uništavaju hranu dodavanjem raznoraznih 
dodataka) koji bi bio podjedanko dobar kako za naše kupce i njihovo zdravlje tako i za našu prodaju. 
Odlučili smo se da sami pravimo ove mješavine, pakujemo i nudimo našim mušterijama. Prihvatali smo 
ideje od naših kupaca i njihovog izbora ukusa i napravili odličan i nutritivno bogati i ukusan. Provjeravali 
smo sadržaj minerala i vitamina u raznim namirnicama i prilagodili količine sastojaka kako bi smo došli 
do maksimalne nutritivne vrijednosti. Osjećao sam jednu vrstu lukavog zadovoljstva što koristim neke od 
marketinških tehnika koje sam naučio u Kvakeru i sada ih uspješno kombinujem sa svojim znanjem o 
ishrani, a sve kako bih napravio hranu koja ima odličan ukus, ali je i dalje nutritivno bogata. 


Primjer za to je bio jedan od naših prvih proizvoda, "Sunshine Snack Mix", koji je sadržavao zlatne 
grožđice, bademe, pržene i sirove sjemenke suncokreta. Znali smo da su sirove sjemenke hranjivije od 
preženih sjemenki, pa smo stavili onoliko prženih sjemenki suncokreta koliko je bilo potrebno da daju 
ukus mješavini, ali smo uglavnom koristili sirove sjemenke kao glavnu bazu za ishranu. Kad god vidim 
ljude kako jedu i grickaju naš mikseve od sjemenki, grožđica i badema, pomislim da je to zvuk kvekerskih 
rukovodilaca koji grizu svoje riječi o ishrani i prodajnim kvotama — koje su im kao “sveto pismo”. 


Ovakve mješavine grickalica su postale tako popularne da su ljudi tražili da ih distribuiramo u obližnje 
prodavnice kako ne bi morali prelaziti tako dalek put da ih kupe. Počeli smo distribuirati pakete drugim 
prodavnicama u okolici i vrlo brzo uvidjeli da mnogi ljudi koji nisu bili nimalo svjesni kvaliteta hrane koju 
jedu, kupuju naše grickalice umjesto te bezvrijedne hrane, i to samo zato što im se čak i više sviđa ukus 
naših grickalica, od bezvrijedne standardne hrane. Također, dobijali smo informacije od kupaca da 
ovakve mješavine voća, orašastih plodova i sjemenki postaju standard na zabavama i raznoraznm 
okupljanjima. 


Zbog svog raskošnog ukusa i hranjivosti, grickalice su duže trajale na zabavama i dobijale su više 
komplimenata nego uobičajeni čips ili smoki. Ubrzo je postalo jasno da je naš prvi eksperiment s 
"diferencijacijom proizvoda" bio uspješan. Bio sam jako zadovoljan. Dok sam radio za prehrambene 
gigante, stekao sam prilično negativan pogled na sposobnost ljudi da promijene vlastite prehrambene 
navike. Sada sam približavao te iste ljude na vrata dobrih prehrambenih navika sa ovakvim jako ukusnim, 
zdravim i nutritivno vrijednim grickalicama, a nisam morao da gladujem da bih to uradio. 


Koliko god se činilo da će nam posao sa zdravom hranom ići lako, to nije bio slučaj. Nismo mogli naći 
kvalitetan i dobar integralni hljeb na tržištu. Većina "zdravog" hljeba koji se nude na tržištu su nešto 
samo malo više od bijelog hljeba, sa dodatkom malo melase i mekinja za tamniju boju. Kada sam 

pronašao dobavljača hljeba od integralnog zrna, on je bio toliko daleko od našeg mjesta da prodaja i 
distribucija takvog hljeba nije bila izvodljiva, a kamo li isplativa. 


Hljeb je najvažniji dio ishrane svakog pojedinca. Zbog toga sam se osjećao jako loše. Sa skoro potpunim 
balansom vitamina, složenih ugljikohidrata, vlakana i kalorija dobar hljeb je temelj zdravog života i bez 
njega se čovjek ne može adekvatno hraniti. Ipak, na našem područuju nije bilo apsolutno nikakve 
alternative mehkom, bijelom smeću koje je stajalo na policama prodavnica, i nosilo naziv "hljeb". Znao 
sam da se mora proizvoditi kvalitetan hljeb, od pravih, potpuno prirodnih integralnih žitarica da bi 
istovremeno zadovoljio potrebe tijela za zdravljem i nutritivnim potrebama. 


Tako sam uložio dodatna sredstva i kupio prostor za proizvodnju hljeba. To je već bila jedna pekara koja 
je radila uredno i proizvodila oko pet stotina bijelih hljebova dnevno, i bila jedna od najvećih distributera 
slatkih kiflica (krofni) za naš mali gradić. Prva stvar koju sam uradio nakon preuzimanja ovog mjesta jeste 
da u potpunosti obustavim proizvodnju ovih slatkih kiflica i radikalno promijenim recepturu za bijeli 
hljeb. Volio bih da sam, još tada, u potpunosti prekinuo proizvodnju bijelog hljeba, ali pošto sam morao 
da plaćam visoke troškove računa nisam bio u mogućnosti to učiniti. 


Stoga sam uzeo standardni recept koji je pekara imala pri proizvodnji bijelog hljeba i napravio neke bitne 
izmjene u njemu: brašno sa visokim sadržajem proteina i glutena zamijenilo je standardne tvari za 
izbjeljivanje koje su korištene po starom receptu. Koristio sam sojino ulje umjesto svinjske masti, dodao 
sam ovseno brašno i uklonio količinu šećera koju su dodavali. 


Svaki put kad bismo napravili neku od ovih promjena, hljeb bi bivao sve bolji i bolji, ukusniji i pružao veći 
osjećaj zadovoljstva za ukusne pupoljke. | ono što je bilo najveće iznenađenje, svaki put kad bi smo 
napravili sve bolji i kvalitetniji i ujedno, naravno, i zdraviji hljeb naša prodaja je dratsično opadala. Da! Uz 
poboljšanu nutritivnu vrijednost proizvoda, jednostavno nije bilo načina da natjeramo ljude da jedu više 
umjesto manje i, posljedično da kupuju još više ovog kvalitetnog hljeba. Ali, ja sam ostvario svoj cilj, 
natjerati ljude da jedu kvalitetnu, zdravu i nutritivno vrijednu hranu. To me je, dakako, koštalo posla, a 
znao sam da neću uspjeti dugo ostati u ovom poslu ako ne proširim svoju marketinšku oblast čim prije. 


A bilo je i mnogih drugih problema. Čim smo izbacili slatke kiflice iz naše linije proizvoda, postali smo 
glavna priča u gradu, naravno u negativnom smislu. Neki ljudi su se ponašali kao da je došao smak svijeta 
jer nisu mogli da jedu svoje omiljene kiflice i šećerne bombe uz jutarnju kafu. To mi se činilo pomalo 
smiješnim, jer u gradu je bilo još petnaest pekara gdje su mogli da nabave takve kiflice, tako da ih nisam 
lišavao njihove ovisnosti. Nažalost, neki od dugogodišnjih kupaca su se toliko razbjesnili da su iz prkosa 
prestali da kupuju naš hljeb. 


Zvali su me mnogi ljudi i govorili da će izbacivanje slatkih kiflica iz proizvodnje upropastiti u potpunosti 
moj posao. Nije mi bila potrebna bolja demonstracija kako redovno konzumiranje zašećerenog smeća 
negativno utiče na ljude i njihovo ponašanje. Nedjeljama sam dobijao pozive od ljutih i bijesnih kupaca 
ovisnika o slatkim kiflicama! Toliko sam često bio ismijavan, da sam često oklijevao da i samo prošetam 
ulicom iz straha da ću biti ismijavan. Možda sam mogao izbjeći sve ove probleme tako što bih zatvorio 

pekaru i otpustio stare zaposlenike, koji su također bili iznenađeni novim receptima i tehnikama koje 


smo pokušavali usavršiti. 


Shvatio sam da sam pogriješio pri pretpostavci da bih mogao preko noći da preobrazim pekaru iz fabrike 
otrova u fabriku prirodne hrane. Otpor na koji sam naišao od kako kupaca tako i od zaposlenika, bio je 
mnogo veći nego što sam očekivao. Ali, i dalje sam čvrsto vjerovao da ću, ako izdržim dovoljno dugo, na 
kraju stvari preokrenuti i one će krenuti prirodnim putem, ali sam naravno bio svjestan da moram 
proširiti marketinško područje ili ću neminovno bankrotirati. 


Bilo je teško usljed ovakvih poslovnih i finansijskih detalja pažnju usmjeriti na ispunjenje primarnog cilja 
koji sam sebi zacrtao - da proizvodem zaista zdrav prirodan i nutritivno bogat hljeb. Znao sam da, bez 
obzira na koliko je naš recept za hljeb poboljšan, bijelo brašno jednostavno nije nutritivno vrijedno i ne 
može ni u kom sluačaju biti zamjena integralnom zrnu. Ali, u isto vrijeme vladalo je veliko neznanje o 
tome kako napraviti hljeb koji je nutritivno vrijedan i zdrav od integralnog zrna za masovnu proizvodnju, 
a svi naši recepti koje smo pokušavali da prilagodimo tome, jednostavno nisu urodili plodom. 
Konvencionalne pekare jednostavno znaju i to je mudrost pekarske industrije, da je integralna pšenica 
veoma težak sastojak za manipulaciju, i da je tijesto za hljeb od takve pšenice teško prilagođavati 
masovnoj proizvodnji. 


U većini priručnika koje sam koristio pisalo je da je nemoguće napraviti hljeb sa više od 50 procenata 
integralnog (cjelovitog) zrna pšenice i žitarice; u njima su se nalazili prijedlozi od 10 procenata takvog 
brašna. Odlučili smo se da idemo na maksimum, dakle 50 procenata, i dodali smo još 5 procenata više 
integralnih žitarica nego što je u receptu navedeno kao maksimalno moguće. Rezultati su bili odlični! 
Ovaj recept je postao temelj naše proizvodnje hljeba, a ja sam s mnogo rezerve počeo prihvaćati 
konvencionalno znanje i mudrost pri pravljenju hljeba. 


Ohrabreni uspjehom sa "teškim" tijestom, počeli smo ga koristiti i za druge stvari - na primjer, pravili 
smo od njega i lepinje za odreske od mesa. Činilo se da sve što smo bili hrabriji u prelaženju napisanih 
granica pekarskog znanja, to su naši uspjesi bili sve veći. Konačno, jedan od mojih glavnih pekara, 
pobornik zdrave hrane, sa velikim entuzijazmom, koji nije vjerovao priručnicima, ubijedio me je da 
probamo napraviti hljeb od 100% integralnog zrna pšenice. Radio sam zajedno s njim na receptu koji je u 
osnovi bio 55 procenata bez ikakvog bijelog brašna, i uskoro smo ispekli prvu seriju takvog hljeba. Ono 
što su bili rezultati je bilo, zaista veliko iznenađenje za sve nas, a ujedno i veliko olakšanje. Bio je to 
naljepši i najukusniji hljeb od integralnog zrna koji sam ikada vidio. Hljeb je bio toliko dobar da smo 
ubrzo odlučili da krenemo sa masovnijom proizvodnjom. 


Ali, moj početni entuzijazam je brzo splasnuo. Svih sljedećih nekoliko serija ovako napravljenog hljeba su 
se nakon što bi u početku bile mnogo lijepe i nabrekle u pećnici, vrlo brzo smežuravale, i čim bi se 
dodatno zagrijale u pećnici postale bi tvrde ploče zdrobljenog zrna debljine do 3 centimetra, koji gotovo 
da nisu ni ličili na one primjerke iz prve serije koje smo pravili. Činilo mi se, tada, da konvencionalna 
mudrost pekarske industrije pokazuje svoje rezultate bolje nego sam ja to mogao i zamisliti, i da ću 

možda morati odustati od ideje da ćemo moći napraviti nutritivno bogat i zdrav hljeb, koji bi bio najbolji 
hljeb koji se može zamisliti. 


Međutim, malo eksperimentiranja je riješilo problem. Otkrili smo da se tijesto prilično dizalo dok je bilo 
u pećnici ako bi smo ih stavljali u velike posude za pečenje, dok ako bi stavljali isti taj hljeb u manje 
posude za pečenje, rezultati bi bili odlični kao i u fazi prve serije. Taj problem je bio riješen, i postali smo 
jedini koji su nudili hljeb od 100% integralnog brašna na Srednjem zapadu zemlje, a koji nije sadržavao 
nikakve konzervanse i sadržavao je med umjesto šećera. U roku od samo nekoliko mjeseci nakon 
preuzimanja pekare, bio sam na putu da ostvarim svoje snove. 


Od tog trenutka nije bilo zaustavljanja naših inovacija, i većina njih se pokazala kao uspješni proizvodi. 
Nakon što sam izmijenio izvorni recept za hljeb dodatkom sjemenki susama, počeo sam se poigravati 
idejama da se u hljeb od integralnog brašna stavljaju cijele sirove sjemenke susama. Ovo se pokazalo 
izuzetno dobrim. Tako smo dobili hljeb od integralnih žitarica pšenice, ovsa (zobi) sa sjemenkama 
susama, prosa i suncokreta. Kada sam probao ovaj hljeb, nisam mogao vjerovati kako je bio ukusan. Ovaj 
smo hljeb nazvali Sunny Millet Bread i od tada je jedan od naših najpopularnijih proizvoda, iako mu sada 
dodajemo još i ženšen i zovemo ga Executive Fitness Bread. 


Bio sam mnogo srećan što sam mogao napraviti proizvode u koje sam vjerovao i znao da su kvalitetni i 
zdravi za ljude. Trebalo je samo još dobro plasirati ovakve proizvode. Nakon mog ranijeg iskustva i 
razočarenja u prehrambenu industriju, prijemčivost od strane menadžera lanca trgovine u Wisconsinu je 
za mene bio pravi šok. Ali, kada bolje razmislim, mogao sam da vidim šta se dešava u lancu ishrane, ljudi 
su jednostavno počeli da traže od svojih prodavaca zdravu hranu, a ovi lanci trgovina ih nisu imali gdje 
nabaviti. 


Prehrambeni giganti im nisu mogli ponuditi ništa osim dobro poznatog prerađenog smeća. Pokazali smo 
se kao božji dar za mnoge lokalne prodavnice, a njihova jedina briga je bila da i dalje ostanemo u poslu. 
Trebao im je izvor zdrave hrane. Menadžeri su mi rekli da ne kalkulišem previše oko podizanja cijena 
proizvoda, jer su vidjeli kako drugi dobronamjerni pekari zdrave hrane prestaju da je proizvode zbog 
niske cijene ovih proizvoda u odnosu na cijenu troškova proizvodnje. Rekli su mi da su ljudi voljni platiti 
veću cijenu za bolji hljeb, a važno je ostati u poslu. Troškovi pravljenja zdravog integralnog hljeba i 
njegove distribucije su čak i na regionalnom nivou ogromni, mnogo veći od troškova proizvodnje bijelih 
imitacija (simulacija) hljeba napunjenih konzervansima. Prirodna hrana i njena proizvodnja nije lagan 
posao za opstanak na tržištu, a kamo li za napredak. 


Prije 1970-ih, trgovcima je bila dostupna zanemarljiva količina zdrave hrane, ali od te godine došlo je do 
prave eksplozije novih zdravih proizvoda. Dok se i kvaliteta ovakvih proizvoda također stalno poboljšava. 
Zdrava hrana je na lošem glasu prethodnih godina zbog određenih fanatika koji su pravili hranu koja je u 
potpunosti bila bezukusna. Danas je to mnogo drugačije, jer postoji izobilje zdrave prirodne i ukusne 
hrane za koju ne morate "razvijati" ukus. 

Moj posao je rastao zajedno sa industrijom prirodne hrane 70-ih godina. Do 1980. godine pekara je od 
malog dobavljača u Manitowocu postala jedini veliki dobavljač zaista prirodnog zdravog hljeba od 
integralnog zrna za više od 150 prodavnica u Wisconsinu i Sjevernom Illinoisu. Ovaj uspjeh ne bi bio 
moguć da ljudi nisu osjetili da iza mojih rezultata postoji istinita priča i znanje koje me vodilo ka ovom 
cilju. Osjetili su, zaista, šta je zdrava hrana i kakav je njen utjecaj na pojedinca, porodice i društvo u 
cjelini. 


1980. godine objavio sam prvo izdanje ove knjige ("Borba protiv prehrambenih giganta"). Za tri sedmice 
prodao sam 6.000 primjeraka. Ljudi su sve više i više postajali upoznati sa zdravom prirodnom hranom i 
pekarama zdrave hrane. Do 1992. godine opsluživali smo 1.100 trgovina u sjevernom Illinoisu, južnoj 
Minnesoti i gotovo svim većim gradovima Wisconsina. Moja filozofija pri pokretanju ovog posla bila je da 
proizvodim isključivo prirodnu, nutritivno bogatu, zdravu hranu i od toga sebi zarađujem za život. U tom 
pogledu sam postao uspješan. Moj glavni interes nikada nije bila slava ili profit. 


Pokazao sam ličnim primjerom, na žalost mnogih koji sumnjaju, da ne morate ljudima prodavati 
nezdravu hranu (simulaciju hrane) da biste preživjeli u poslu. Oduvijek sam na svoje poslovne poduhvate 
gledao kao na samo još jedan eksperiment, ne previše sličan onima koje sam izvodio u prehrambenim 
gigantima i njihovim laboratorijama. Razlika je u tome što ne samo da je ovaj eksperiment bio uspješan, 
već je zapravo njegova prava vrijednost u tome što hiljade i hiljade ljudi čini zdravijima i pruža posao za 
stotine drugih. 


Priča o mojoj decenijskoj borbi protiv prehrambenih divova i njihovog perfidnog rada ima dva kraja. 
Jedan od njih je sretan: uspio sam u životu i u poslu sa hranom na način da činim dobro drugim ljudima, i 
pri tome zarađujem. Nadam se da će moje iskustvo poslužiti kao primjer da suludi sistem proizvodnje i 
distribucije hrane u ovoj zemlji nije jedini održiv način za ostvarivanje profita, te da lična posvećenost 
promociji zdrave hrane i podizanju svijesti o hrani može dovesti do zadovoljstva i uspjeha. Također, 
koristim svaku priliku koja mi se ukaže da govorim protiv korporativnih trgovaca otrova koji kontrolišu 
naše snabdijevanje hranom. Iskreno vjerujem da malo jezgro vrijednih ljudi radnika posvećenih jasnom 
cilju, povratka na zdravu i nutritivno bogatu hranu, može napraviti razliku i promijeniti kurs na bolje. 


Ali, tu je i tužan kraj ove priče. Glad i dalje bespotrebno ubija desetine hiljada novorođenčadi širom 
zemalja Trećeg svijeta, svake godine. lako sam nekada mislio da bi proizvodnja proteina od hemijskog 
otpada moglo da riješi ovaj problem, sada znam da bi takve mjere bile samo gubljenje vremena. Ovim 
žrtvama nije potrebno više hrane, već im je potrebna kvalitetna hrana. Njima su potrebni pirinač, 
pšenica, zob (ovas), lan, i ostale žitarice i sjemenke a koji nisu ogoljeni i uništeni preradom, zatim, 
majčino mlijeko umjesto prerađene formule za bebe i organizovan program edukacije o ishrani umjesto 
milion i jednog znaka i reklame Coca-Cole. 


Medard Gabel i World Game Laboratorija ističu u svojoj odličnoj knjizi "Ho-Ping: Hrana za svakoga", da 
se u svijetu proizvodi i više nego dovoljno hrane kojom se može na sasvim odgovarajući način nahraniti 
svaka usta. Oni idu tako daleko u svojoj tvrdnji navodeći da ako bi se koristila najbolja saznanja do kojih 
se danas došlo, u južnoj polovini Sudana moglo uzgajati dovoljno hrane da se prehrani četiri milijarde 

ljud na svijetu! Samo je zapadnjacka pristrasnost, ideja koja se širila svijetom, da se mora jesti bijelo 
brašno, crveno meso i piti gazirana pića da bi se svijet "civilizirao", odgovorna za patnje miliona gladnih 
ljudi širom svijeta. 


Mit je da nema dovoljno hrane za sve nas na ovom svijetu, i da ne postoji način na koji Zemlja može da 
podrži sve veću i veću rastuću populaciju. Istina je da većinu svjetskih prehrambenih resursa kontrolira 
šačica pohlepnih ljudi koji uskraćuju drugima pravo da uzgajaju hranu, ali im umjesto toga pokušavaju 
prodati otpad zapadne proizvodnje. Gabel i WGL procjenjuju da kada bi se sva obradiva površina na 
Zemlji pravilno koristila i zasijala istinskom prirodnom hranom, na Zemlji bi moglo živijeti, pazite sad, 60 
milijardi ljudi - skoro 10 puta više od današnje populacije! 


Ali, istina je da ne postoji način da nahranimo (kako bi preživjeli) svjetsku populaciju bezvrijednom 
zapadnjačkom hemijskom hranom (simulacijom hrane), a kamo li da je efektivno hranimo na duže staze. 
Sve dok ne prestanemo da gledamo na hranu kao na proizvode koje treba preraditi i ne počnemo 
priznavati, da su cjelovita hrana (zdrave integralne namirnice - svježe voće i povrće, integralne žitarice, 
orašasti plodovi i tako dalje) i dobra kombinacija takve hrane jedina rješenja za glad, i dalje ćemo krv 
izgladnjelih miliona ljudi imati na našim rukama. 


|, naravno niko nije više nastradao zapadnjačkom pristrasnošću u pogledu hrane od nas samih 
zapadnjaka. Moramo dobro zapamtiti da su prehrambeni giganti počeli sprovoditi svoj zli vudu plan na 
nama Amerikancima na svom samom početku projekta. Da nismo kupili ideju koju su nam prodali, da je 
jedenje bifteka znak klase, da nismo vjerovali da Cola "dodaje život", da nismo vjerovali i kupili podvalu 
da je prerađeni šećer energetska hrana, da Pepsi donosi vječnu mladost, onda prehrambeni giganti 
nikad ne bi mogli niti pokušali da prebace te iste laži na ostatak svijeta. 


Prekasno je da se učini bilo šta po tom pitanju, i možemo se samo nadati da ostatak ljudi na svijetu neće 
biti tako lahkovjeran kao mi Amerikanci. Ali ono što možemo da uradimo je da preokrenemo sopstvene 
živote. Možemo prestati da prihvatamo bolesti, poput čira, sračnih udara, kancera kao normalne pojave i 
kao cijenu koju plaćamo za ovakvu hranu i moderno društvo. Možemo se osloboditi hipoglikemije - 
hipoglikemijskog tobogana kojim se vozimo nakon svakog našeg stanardnog obroka prije nego što 
uletimo u voz smrti. Možemo birati integralnu prirodnu hranu umjesto krivotvorenog smeća. Možemo 
tražiti pravu hranu umjesto hemijskog bućkuriša. Moramo se boriti da industrije rade za naše dobro, 
umjesto što nas obmanjuju i zloupotrebljavaju. Naš primjer koji pokazujemo, prvo na ličnom planu, 
porodičnom, pa nadalje, odjeknuće revolucionarno i polučiti rezulate i na prehrambene navike cijelog 
svijeta. 


Moramo staviti naglasak na promjene, kako u zemlji tako i u inostranstvu, ne samo na ishrani ljudi nego i 
na kvaliteti ishrane. Glavni razlog izgladnjelosti naroda jeste, kao što sam navodio, što niti da se skupi 
cijeli mogući ogoljeni pirinač i bijelo brašno cijelog svijeta, to ne može nahraniti gladne ljude. To je 
prazna, nutritivno mrtva hrana. Moramo prestati trošiti naše usjeve na uzgoj hrane koja će se koristiti na 
ovakav način, uništavati ih za preradu i profit. 

Prema podacima USDA, naša ishrana sa mesom i preradenom bezvrijednom hranom dovela nas je do 
tačke u kojoj nam je potrebno dva i po hektara zemlje da bismo prehranili godišnje svakog pojedinca. 
Potrebno je mijenjati politku usjeva i poljoprivrednog dobra. Kada bismo najveći dio obradive zemlje 
koristili za usjeve kao što su suncokret, pirinač, soja, pšenica, kukuruz, lan i voće i povrće. Mogli bismo i 
posaditi orahe na bilo kakvoj zemlji koja nije pogodna za uzgoj drugih vrsta. 


Takav aranžman bi proizvodio 2,500 funti hrane po hektaru godišnje. Uz pretpostavku prosječnog 
sadržaja proteina od 20% u takvoj hrani, jedan hektar bi davao oko 500 funti proteina godišnje. Drugim 
riječima, ovaj komad zemlje bi obezbijedio dovoljno proteina svake godine za 10 ljudi. Ako napravimo 
iste proračune za kalorije, vidjet ćemo da oko 7 ljudi, prosječno, može živjeti od kalorija sa jednog 
hektara zemlje. Jednostavno rečeno, umjesto da se troši 2,5 hektara zemlje da bi se prehranila jedna 
osoba za godinu dana, poljoprivredni program zasnovan na zdravoj hrani mogao bi prehraniti jednu 
osobu za godinu dana na jednoj sedmini (1/7) hektara. 


Zdrav program ishrane bi mogao nahraniti pet puta veći broj ljudi nego li se to uspijeva učiniti 
današnjom politkom proizvodnje hrane. | ono što je najvažnije, mogli bismo te ljude hraniti zdravom 
hranom, nutritivno vrijednom i bogatom. A to je nešto što se ne može ničim otplatiti. Ne mogu smisliti 
bolji argument za pobjeđivanje prehrambenih giganta i preuzimanje i vraćanje hrane u naše ruke. 


Sve više i više ljudi uviđa sa kakvim problemima se susrećemo u prehrambenoj industriji. Sve više kupaca 
ne želi takvu prerađenu i bezvrijednu hranu. Medicinski troškovi su ogromni, sve je više bolesnih od 
takve hemijske simulacije hrane. Ova grupa potrošača je dovoljno velika da su utjecali na korporacije 
koje su promijenili svoj marketinški trik. Sve velike kompanije za proizvodnju žitarica su brzo dodale na 
svoje proizvode natpise "100% prirodno", ili "bez dodatnih konzervansa". lako su ovakvi natpisi postali 
sveprisutni na etiketama ovakve bezvrijedne hrane, istina je da su one samo reklamne laži. 


Pa ipak, napravljen je bilo kakav pritisak na prehrembene gigante da su postali svjesni interesa potrošača 
i da barem nešto urade po pitanju svojih laži. 


Možda će, kako svijest potrošača sve više bude rasla, kompanije biti prisiljene prestati prodavati ovakvu 
vrstu hrane kakvu danas imamo u ponudi, i umjesto toga početi proizvoditi pravu nutritivno bogatu 
prirodnu i zravu hranu. Međutim, prije nego li se i ako se to ikada desi, moramo širiti informacije o 
prehrambenim gigantima i ko su oni i kakvu hranu proizvode, jer je, nažalost, još uvijek veliki broj onih 
koji nisu upoznati sa njihovim namjerama i onim što čine svima nama — bez izuzetka. 


Nadam se da će se pomoću ove knjige moći edukovati šira javnost, kako iz mojih iskustava, tako i iz 
iskustava mnogih drugih, i da će se pridružiti ljudima koji šire ovakve i slične istinite informacije. U 
drugom dijelu knjige vidjećete kako bezvrijedna hrana utječe na tijelo, i koja je hrana tijelu zaista 
potrebna. 


Na kraju, iskrena mi je želja da se naoružani istinom pridružite redovima onih koji su posvećeni borbi 
protiv prehrambenih giganta hrane i radu za zdraviji i srećniji svijet i bolje sutra. 

ČETVRTO POGLAVLJE: SINDROM “NE MOGU POJESTI SAMO JEDAN“ 


Moj prijatelj Bob, imao je tipično loše američke prehrambene navike. U srednjoj školi bio je veoma 
aktivan u sportu i nikada nije našao vremena pojede pristojan obrok. Umjesto toga, jeo je sve što je 
mogao, sve što mu je došlo pod ruku, kad god je imao vremena. Kao i većina djece, često je odlazio na 
svoje omiljeno mjesto brze hrane, a ostatak vremena je provodio žderući bombone i gutajući kolu. 


Nije podnosio povrće, ali je uvijek žudio za ćizburgerom i pomfritom. Kada je Bob završio fakultet, 
njegove prehrambene navike su se još više pogoršale. Ujutro bi žureći na posao u nekoliko minuta 
hvatao svoj omiljeni doručak: šaku čokoladnih zvijezda. Radio je od 10 ujutro do 2 popodne, bez 
vremena za ručak. Zadržavao se tokom popodneva na bezvrijednoj hemijskoj simulaciji hrane - smeću; 
nije ni čudo što nije imao apetita kada bi došlo vrijeme za večeru! Bez obzira na to, čim bi završio svoju 
prvu smjenu morao je još dodatno i vijesti pratiti. Brzo bi otišao do McDonald'sa i vratio se na posao. 
Kada bi noću dolazio kući, glad se vraćala, pa se zasićavao kokicama prelivenim puterom i soli. Po cijeli 
dan je nosao u ruci limenku kole. "Nema sumnje u to", prisjeća se Bob danas, "bio sam ovisnik od 
bezvrijedne hrane." 


Nakon nekoliko godina ovakvog režima ishrane, Bob je primijetio da mu se zdravlje znatno pogoršava. 
Često su ga mučile glavobolje, a običnoj prehladi trebale bi sedmice da prođe. Dolazio bi kući navečer 
potpuno nesposoban da zaspi, a sljedećeg jutra bi se budio osjećajući se iscrpljeno i beživotno. Ne bi 
mogao funkcionirati dok ne uzme još jednu konzervu koka-kole i još nekoliko čokoladnih zvijezdica. 
Često je osjećao veliki nemir i razdražljivost, te je uvidio da je sve manje radno sposoban, i da mu 
osnovne životne aktivnosti predstavljaju napor. A onda je Bob početo osjećati oštar bol u stomaku. Sjetio 
se da su u njegovoj porodici u prošlosti imali dosta problema sa visokim holesterolom i kolitisom. Vidno 
uznemiren, konačno je potražio pomoć liječnika. 


Milioni Amerikanaca i najveći dio građana svijeta su poput Boba - beznadežno navučeni na čips, razne 
grickalice, hamburgere, bombone i gazirana pića (najčešće koka-kolu ili pepsi). Njihovi životi prolaze u 
jadnom i bijednom stanju između bolesti i lošeg zdravlja. Polahko sami sebe ubijaju, postaju vremenom 
gojazni, imaju hipoglikemiju, dijabetes i srčane bolesti. Oni su žrtve konzumiranja prerađene nutritivno 
bezvrijedne hrane prehrambenih giganta. Žrtve sindroma "ne možeš pojesti samo jedan." Šta je to što 
uzrokuje ovaj sindrom, i šta se dešava sa našim tijelom? 


Organ koji kontroliše našu potražnju za hranom naziva se apestat. Nalazi se u moždanoj bazi, u 
hipotalamusu (području hipofize). Apestat stalno prati sadržaj nutrijenata u našoj krvi. Tek kada je 51 
(pedeset i jedan) nutrijent prisutan u krvi u odgovarajućim nivoima, osoba će se osjećati potpuno sito i 
zadovoljno. Ako u krvi nedostaje bilo koji od ovih nutrijenata, osoba osjeća glad. Koja će tačno vrsta 
nutrijenata izazvati apestat na reakciju i u kojoj su proprociji oni potrebni, pitanje je koje i dalje zbunjuje 
naučnike. 

Neki od njih su nam poznati, a to su: vitamini; minerali kao Sto su kalcijum, fosfor, kalijum, hlor i 
molbiden; aminokiseline kao Sto su valin, lizin, treonin i triptofan, od kojih većinu dobijamo iz proteina; 
esencijalne masne kiseline; i vlakna. Mnogi drugi nutrijenti tek treba da budu izolovani i da se otkrije o 
njima ono što još ne znamo. Ovakva vrsta istraživanja o ishrani je mnogo skupa i odvija se veoma sporo. 


Ali, iako još nismo otkrili sve esencijalne nutrijente, ono što je ključno jeste da ih naše tijelo mora sve 
dobiti - kako poznate tako i nepoznate - da bismo se osjećali zadovoljno, nahranjeno i ono najvažnije da 
bi smo bili zdravi. Prehrambeni giganti koriste mnoge gadne trikove, laži i obmane kako bi se ljudi 
prejedali. Dodavanje velikih količina masti, šećera i soli u hranu je očigledno. Oni znaju da ako dodaju 
dovoljno masti, šećera i soli, Amerikanci će (kao i velika većinaljudi širom svijeta koji jedu istu i sličnu 
hranu prim. prev.) pojesti gotovo sve što im se ponudi u takvoj hrani - poput omiljene svinjske 
poslastice, tzv. svinjske kore koju jede Džordž Buš. Čips nije mnogo bolji. Čips treba zvati pravim 
imenom, a to je masnoća sa malom količinom krompira. 


Pravi prljavi trikovi, laži i obmane koje prehrambene kompanije koriste da bi vas nadmudrile i privukle, i 
doslovce, natjerale da se prejedate suptilniji su nego što možete i zamisliti, i ne iskaču ispred vas kada 
čitate etiketu njihovih proizvoda na kojoj piše "prirodne arome" - što zvuči vrlo benigno, a može da znači 
gotovo sve i svašta. To "prirodne arome" može biti nukleinska kiselina iz hromozoma ćelija, ekstrakti 
ćelija kvasca ili otpadi govedine i još mnogo toga čak i gore od navedenog. 


Rabin Eidlitz iz informativnog biroa Košera u Sjevernom Holivudu, Kalifornija, izvijestio je da je poznato 
da neki sastojci s nazivima poput "prirodnih" boja sadrže crijeva majmuna i "vještačke" arome mljevenih 
mačaka. Dakle, ako volite da jedete mačke, znaćete šta da tražite. Ono što je sigurno, ovi dodaci su tu da 
izlude vaše čulo ukusa, tako da ako pojedete samo jedan zalogaj ovakve hrane, to je slično drogi, navukli 
ste se i morate nastaviti da je jedete dok se pakovanje ne isprazni do kraja. Ova jedinjenja koja se dodaju 
ovakvoj uništenoj bezvrijednoj simulaciji hrane imaju samo jednu svrhu - da povećaju prodaju i profit 
prehrambenih giganta. 


Najpodmuklija, jedinjenja sa najviše obmane, a koja su ikada dodana hrani imaju najslađe ime od svih - 
vještački zaslađivači - jer se ne dodaju hrani da bi ona bila slatka, već se dodaju da biste se prežderavali. | 
ova jedinjenja djeluju, zar ne? Jeste li ikada primijetili morbidno gojaznu osobu kako izlazi iz trgovine s 
dvije kutije "dijetalnog pića" i četiri pakovanja slatkiša po šest komada u svakom. Da dijetalna pića zaista 
funkcioniraju Amerikanci i drugi koji ih piju bi bili najmršaviji ljudi. 


Ako niste znali, potrošnja šećera po osobi je dramatično porasla otkako su umjetni zaslađivači došli na 
tržište. Zapravo, od 1980. godine, prosječna potrošnja šećera svake godine, samo u Americi, se povećala 
za 8 kilograma po osobi. Kako je samo glupo od vas što mislite da je Nutrasweet zamijenio šećer - nije! 
Samo je povećao želju za šećerom, a povećao se i procenat ljudi sa prekomjernom tjelesnom težinom. 
To ne može biti posljedica korištenja Nutrasweeta-a, zar ne? Evo vam jedan zadatak. Zašto ne biste 
nazvali korporativne istraživačke kancelarije Nutrasweet-a i zatražili od njih neki naučni dokaz da je 
Nutrasweet pomogao ljudima ili životinjama da smršaju. Nemaju ga jer nijedno kontrolirano ispitivanje 
nikada nije dokazalo da on zaista djeluje. 

Univerzitet u Wisconsinu je svojevremeno pokušao napraviti kontrolirani eksperiment o djelovanju 
vještačkih zaslađivača na ljude. Ono što su otkrili bilo je šokantno! Naime, utvrdili su da su morali 
zatvoriti ljude u zatvor kako ne bi krali hranu, a nakon što su pili umjetno zaslađena pića i jeli takvu 
hranu. Zatim je neko ispitanicima donio desetak ruža jer mu je bilo žao toga što su oni morali biti 
zatvoreni u zatvorskim ćelijama. Ovi zatvorenici su pojeli te ruže. Nejverovatno je kakav učinak imaju ovi 
zaslađivači na apestat i ljudski nagon za jelom nakon konzumiranja ovih otrova. 


Neki naučnici iz Monell istraživačkog centra otkrili su zašto se to dešava. Otkrili su da čim jezik osjeti 
nešto slatko, tijelo pretvara glukozu u krvi u skladištenu mast, izazivajući na taj način pad šećera u krvi. 
Ako slatka hrana ne sadrži šećer, onda šećer u krvi opada, uzrokujući hipoglikemiju. Osjećate pravu 
žudnju za hranom - pravi "bol" od gladi. Otprilike odmah nakon toga juriš u kuhinju, doslovce gutate sve 
što vam se nađe pod ruku, sve što nađeš, a zatim se mirno vratiš do televizora kao da ništa nisi jeo. Malo 
kasnije, osjećate krivicu što ste pojeli to smeće, a onda uzimate dijetno gazirano piće da poništite one 
kalorije koje ste ranije unijeli. Odmah poslije ovakvog pića dobijate opet žudnju za jelom, i tako ciklus 


počinje iznova i iznova. 


Zvuči poznato, zar ne? Sada znate zašto gojazni postaju sve gojazniji. Što se gojazni ljudi trude izbjeći 
kalorije (tako što piju više "dijetalnih" pića) to sve imaju više i više problema sa težinom. Prehrambene 
kompanije vam se smiju dok idu po svoj novac koji su vam uzeli na prevaru. Kako postaju bogatiiji nije ih 
briga što vi postajete sve deblji i deblji i uništavate svoje zdravlje. 


Jeste li ikada pojeli samo jedan Oreo kolačić? Kladim se da ni ti to ne možeš? Izgledaju tako slatko i 
nevino! Ono što treba da shvatite je da je kompanija Nabisco potrošila milione dolara na razvoj te 
formule tako da ne možete pojesti samo jedan. Sadrži 23 različita stimulansa apetita i 11 umjetnih boja. 
Vidio sam recept i bio sam užasnut! Nije lahko napraviti "kolačić" koji će privući pažnju svakog 
Amerikanca. Dakle, sljedeći put kada kupite paket Oreo kolačića, budite sigurni da ćete ih pojesti sve 


aL... 


džepu. 


Još jedan prljavi trik koji prehrambene kompanije podvaljuju Američkoj javnosti (i svijetu) od 1911. 
godine su hidrogenizirane masti. Prodaju djelomično hidrogenizirane masti (margarin i šortening) kao 
zdravu, košer alternativu masti, puteru i drugim mastima. 


Sve do 80-ih godina niko nije pokušavao da otkrije da li je margarin zdraviji od masti ili maslaca. Niko, 
osim par naučnika poput Ralfa Holmana sa Hormel instituta, koji su intuitivno znali da su hidrogenizirane 
masti same po sebi opasne. Konačno, Harvard School of Public Health uradio je dugotrajnu studiju 
ispitujući ljude koliko margarina jedu, a zatim su čekali da vide od čega su ovi ljudi umrli. Eto, otkrili su da 
su ljudi koji su jeli samo tri puta dnevno margarin, imali dvostruko veću stopu srčanog udara od onih koji 
su jeli manje od toga, i mnogo su gore prošli od onih koji su jeli masti i maslac umjesto margarina. 


Nadam se da će svaki proizvođač margarina u zemlji biti tužen jer je u velikoj mjeri obmanuo ljude o 
tome koliko je margarin štetan. Ono što treba znati jeste da se margarin ili skraćeno djelimično 

hidrogenizirane biljne masti nalazi u skoro svakom hljebu, kolačima i kolačićima koji se prodaju u Americi 
(i najvećem broju svijeta). 


Vaše prehrambene potrebe se razlikuju od drugih ljudi. Vaš genetski sastav, vaše godine i uslovi života 
utječu na vaše potrebe za nutrijentima. Ako pušite, možda će vam trebati više vitamina C. Ako živite u 
području visoko zagađenog zraka, možda ćete imati nedostatak vitamina D. Ako uzimate pilule, velike su 
šanse da imate manjak vitamina B6 i B12, između ostalih. Naučni dokazi pokazuju da prehrambene 
potrebe zdravih odraslih osoba za kalcijem mogu varirati i do 500%. Potrebe za vitaminom A i tiaminom 
(vitamin Bl) mogu varirati u četverostrukom rasponu. Ustvari, potreba za pojedinim nutrijentima među 
različitim ljudima - pojedincima može varirati za 1000%. 


Imajući sve ovo na umu, lahko je vidjeti koliko je glupo oslanjati se na osnovne četiri grupe namirnica pri 
ishrani čovjeka. Vaše potrebe za nutrijentima zavise od vašeg života i vaših uslova u kojima živite - dakle 
zavise od svakog pojedinca ponaosob - a ne od nekog proizvoljnog standarda koji su postavili birokrate u 
Vašingtonu! 


Da stvar bude još složenija, mnogi nutrijenti se mogu metabolizirati (da ih tijelo iskoristi) samo u 
prisustvu određenih drugih esencijalnih nutrijenata. Dva izvanredna nutricionista, doktori R.A. Harte i B. 
Chow, uradili su opsežnu studiju ovih donosa u ishrani. Otkrili su da nedostatak jednog esencijalnog 
vitamina, minerala, aminokiseline ili masne kiseline može stvoriti "udarni val" koji ometa metabolizam 
svih ostalih nutrijenata. Jasno je da postizanje nepravilne ravnoteže nutrijenata može biti gotovo 
jednako loše kao i neuzimanje nutrijenata. 


Važno je zapamtiti da na mehanizam gladi u tijelu - koji kontroliše apestat - utječe prisustvo svih 
nutrijenata, a ne samo kalorija. Kalorijski unos je samo jedan dio dobre prehrane. Osobe koje su na dijeti 
su posebno skloni zabludi da su kalorije sve što im treba da se broji, pa svoje oskudne kalorijske zalihe 
popunjavaju hranom bogatom prerađenim ugljikohidratima i gotovo bez drugih esencijalnih nutrijenata, 
namirnicima koje mogu samo pojačati njihovu glad, a nikako nahraniti njihova tijela onim što im je zaista 
potrebno. Istovremeno, prazne kalorije koje unose u organizam oduzimaju njihovim tijelima zalihe 
hranjivih materija. Ovaj nedostatak može dovesti do letargije, razdražljivosti, i u nekim težim 
situacijama, čak i psihoze. 


Velika žudnja - neobična želja za određenim vrstama hrane - često može biti signal nedostatka nekog od 
nutrijenata. Ako, na primjer, imate nedostatak kalija možete razviti čežnju za bananama. Nedostatak 
vitamina C može vas natjerati da žudite za narančama ili nekim drugim citrusnim voćem. Praćenje 
potreba tijela i ovakvih žudnji obično je dobra ideja, iako može dovesti do nekih iznenađenja. Na primjer, 
pretpostavimo da imate nedostatak bakra. Sunckoretove sjemenke su odličan izvor bakra, a ako ih 
nekoliko probate, uskoro ćete vidjeti da ćete ih uzimati u većim količinama. Vaše tijelo vam govori da mu 
je zaista potreban bakar koji dobivate iz sjemenki suncokreta. Međutim, sjemenke suncokreta su 
također bogate kalorijama i možete postati zabrinuti da uzimate više kalorija nego što vam je potrebno. 
Ono što je ovdje jako lijepo jeste da je ovo sasvim prirodan omjer, i da ne morate da se brinete ako 

jedete više suncokretovih sjemenki nekoliko dana dok vam se nivo bakra ne vrati na normalnu 
vrijednost. 


Međutim, u današnje vrijeme, veoma lahko je biti prevaren kada slijedite svoje želje, i to onda 
korporatisti obilato iskoriste. Na primjer, ako ne unosite dovoljno vitamina B, možda ćete uzeti piće 
poput piva - i to s dobrim razlogom. Tokom ljudske historije, pivo je bilo jedan od primarnih izvora 
kompleksa vitamina B. Kvasac u pjeni u pivu je ono što vaše tijelo traži, i ono je to i dobijalo. Problem je 
u tome što su Američki proizvođači piva pronašli način da uklone vitamine iz svojih proizvoda. Okus 
kvasca osiguravaju hemikalije (kao uostalom i u svemu drugom što ove i slične njima korporacije 
proizvode). Kao rezultat toga, sada možete popiti čašu za čašom Američkog piva (takvo falsifikovanje nije 
dozvoljeno u Evropi) i nikada ne dobijate ono što bi trebalo da dobijete iz prirodnog piva - vitamine B koji 
su vašem tijelu tako potrebni (zato vam se i pije pivo). Stoga je ponekad dobro i važno "naučiti" svoje 
tijelo da ga ne slušate jer ne može uvijek dobiti ono što ono misli da dobija, posebno kada je ono što se 
prodaje hemijsko smeće. 


Na našu glad utječu mnogi faktori: ne samo nivo nutrijenata u hrani, već i fizički volumen hrane, količina 
napora potrebnog za žvakanje hrane i količina vode u hrani koja je potrebna za njenu probavu. Ovo su 
samo neki od faktora, a imamo dosta toga da naučimo o još mnogo toga a što nam je još uijek 
nepoznanica. Ali vaše tijelo zna za te faktore koji utječu na vašu glad, pogotovo nutrijente u hrani, i ono 
vapi za njima kad osjeti njihov nedostatak. Šta uradite kad vam tijelo zavapi za nutrijentima - osjetite 
glad? Ako ste poput većina Amerikanaca i ljudi u svijetu, dajete mu najgoru moguću stvar - prerađenu, 
nutritivno mrtvu, hemijski uništenu hranu! 


Prerađena hrana je hrana koja je promijenjena - a to znači da ta hrana više nije u obliku u kojem se nalazi 
u prirodi. Zapravo, većina namirnica, čak i prirodne hrane, prolaze korz određenu obradu. Kukuruz, na 
primjer, mora biti kuhan da bi ga tijelo pravilno iskoristilo. Ukoliko se obrada hrane vrši pravilno i 
minimalno, nije to veliki problem. Ali, većina prerađene hrane koja se nalazi na policama trgovina je 
neopravdano obrađena i uništena. Povrće se kuha u kašu, sirovi šećer se rafiniše u saharozu, krompir se 
pretvara u dehidrirane pahuljice. Neke prerađene namirnice nikada nisu bile u prirodnom stanju. 
Umjesto toga, proizvedene su u laboratorijama, "stvorene" od hemikalija, biljnih proteina i 
hidrogenizovanog ulja. Kada kažemo da je hrana prerađena mislimo na ovu hranu koja je uništena i 
neopravdano promijenjena. 


Prerađena hrana koju proizvode prehrambeni giganti je užasna za naše tijelo iz dva razloga: 
1. Oduzeta joj je i uništena njena nutritivna vrijednost u procesu prerade i rafinisanja; 
2. Zatrovana je šećerom i drugim otrovnim i štetnim hemikalijama i aditivima. 


Pšenično brašno je jedna od namirnica koja je posebno uništena preradom. U procesu rafiniranja, više 
od polovine svakog od najvažnijih nutrijenata se koristi za proizvodnju hrane za kućne ljubimce. Proces 
mljevenja unštava 40% hroma prisutnog u integralnom žitu, kao i 86% mangana, 89% kobalta, 68% 

bakra, 78% cinka i 48% molibdena. Do trenutka kada je brašno potpuno rafinisano ono je izgubilo većinu 
svog fosfora, gvožđa i tiamina, kao i dobar dio niacina i riboflavina. Njegov sadržaj sirovih vlakana je 
također znatno umanjen. 


Bijelo brašno je pšenično brašno koje je lišeno većine vitamina E, važnih ulja i aminokiselina. Svi ovi 
nutrijenti su potrebni za zdravo, dobro uhranjeno i jako tijelo. Dok je integralno brašno jedna od 
nutritivno bude potpuno bezvrijedno. Osim prerade - rafinisanja, proces kuhanja također oduzima hrani 
njenu prirodnu nutritivnu vrijednost. Toplota je posebno štetna za piridoksin (vitamin B6), a može 
uništiti i druge nutrijente. 


Mekano, kašasto povrće koje kupujete u limenkama i konzervama sadrži samo tragove hranjivih 
sastojaka koje je posjedovalo dok je bilo u svježem stanju. Grašak u konzervi je izgubio sve što vrijedi 
osim nekih 6% zadržane hranjive vrijednosti do onog trenutka kada se nađe na vašem stolu za jelo. 
Sirove kajsije imaju više nego dvostruko vitamina C od konzerviranih kajsija koje se nalaze u otrovnom 
sirupu, kao i 177% niacina, 150% riboflavina, i 145% vitamina A. Međutim, imate jedan "bonus" od 
konzerviranih kajsija, a to je 44% više ugljikohidrata (zbog šećernog sirupa u kojem se nalaze). Žitarice 
koje se koriste za doručak nisu ništa prošle bolje u lancu prerade. Presovanje, puhanje i stiskanje kroz 
koje prolaze u procesu obrade značajno smanjuju njihovu prehrambenu vrijednost. 


Šta je sa takozvanom "obogaćenom" hranom i hranom "obogaćenom vitaminima"? Ova hrana je velika 
podvala. Na primjer, bijelo brašno se "obogaćuje" vitaminima tek nakon što se iz njega svi prirodni 
vitamini odvoje i unište i to čak po nekoliko puta. Čak i nakon tog "obogaćivanja", bijelo brašno ima 
manje od polovine kalcija, a više od trećine fosfora i kalija u odnosu na integralno brašno, iako ima više 
ugljikohidrata (zbog procesa obrade) od integralnog brašna. 


Nije ni čudo što je u jednom istraživačkom projektu, dvije trećine (2/3) štakora koji su držani na 90- 
dnevnoj dijeti na hljebu sa bijelim brašnom a koje je bilo "obogaćeno", umrlo prije nego što je 
eksperiment i završen! 


U većini proizvoda koji nose naziv "obogaćeni vitaminima" nalazi se samo njih osam koji su bili prisutni u 
prirodnom obliku dok proizvod nije uništen obradom, a da ne spominjemo vlakna, kao važan sastojak 
namirnice, koja su skoro u potpunosti uništena i uklonjena iz ovakvih namirnica. Štaviše, mnoge 
sintetičke (vještačke) vitamine koji se dodaju hrani tijelo ne može pravilno iskoristiti. Na primjer, gvožđe 
u većini hljebova "obogaćenih gvozdem", obezbjeđuje fosfatne soli gvožđa. Ove soli mogu imati finu i 
laganu za oko ugodnu boju hljeba, a za koju proizvođači misle da javnost to traži, ali željezo koje oni 
dodaju vrlo se slabo i teško apsorbira u tijelu. 


Povrh svega, ovakva "obogaćena" hrana često sadrži konzervanse, kao što su fosfati ili EDTA koji služe 
da se dodatno smanji dostupnost gvožđa. Ono što je najvažnije, tek sada otkrivamo nutritivna svojstva 
dijelova integralne - prirodne hrane, a koji se bacaju i uništavaju u procesu prerade i rafinisanja ovakve 

hrane. Mekinje i pšenične klice dva su dobra primjera stvari koji su se nekad smatrali "otpadnim" 
proizvodima. 


Ono što je potpuno jasno jeste da kada prehrambeni giganti naprskaju sintetičke vitamine u vrijednosti 
od nekoliko centi na nezdravu, hemijsku simulaciju hrane, a zatim tvrde kako su ti njihovi proizvodi 
jednako dobri ili čak i bolji od integralne prirodne hrane, da oni ovim postpukom čine ogromnu prevaru i 
obmanjuju javnost. 


Ali prehrambeni giganti rade mnogo više od pukog pljačkanja nutrijenata iz svojih proizvoda. lako su 
hranu učinili nutritivno bezvrijednom, nisu zadovoljni sve dotle dok je ne pretvore u pravi otrov. A njihov 
omiljeni sastojak za trovanje hrane je rafinisani šećer. Bijeli šećer - ili saharoza - jedna je od najčistijih 
supstanci u trgovini. Hemijski je gotovo identičan glukozi, što je oblik prerađenog šećera u našem 
krvotoku. Ne sadrži hranjive materije; a ono što je žalosna činjenica jeste da bi se metabolizirala, 
saharozi su potrebni i drugi nutrijenti, kao što su hrom, natrijum, kalijum, magnezijum i kalcijum, i mnogi 
vitamini grupe B. Budući da je riječ o nekoj vrsti unaprijed probavljenog šećera, on prolazi direktno kroz 
donji dio crijeva i gotovo odmah ulazi u krvotok. Ovdje počinje zastrašujući ciklus. 


Dramatični porast nivoa šećera u krvi narušava delikatnu ravnotežu kiseonika/glukoze koju tijelo održava 
u krvi, a pojedinac se osjeća napeto, nervozno i hiperaktivno (sjetite se kako ranije spomenuti moj 
prijatelj Bob, nakon što bi cjeli dan jeo slatkiše, navečer nije mogao zaspati - patio je od nesanice). 
Dijelovi pankreasa se aktiviraju vrlo brzo, i počnu proizvoditi ogromne doze inzulina kako bi se tijelo 
riješilo iznenadnog opterećenja šećerom. Inzulin prenosi šećer u jetru gdje se on pretvara u složeni 
šećerni glikogen i tamo skladišti. Proces se dalje nastavlja kao mnogo neprirodan, i kako je brzo došao 
kao "oluja", tako nivo šećera brzo i opada. Ćelije tijela, posebno one u mozgu, gladuju. Osoba se osjeća 
usporeno i pospano, a može čak i zaspati. Gušterača se gasi - prestaje sa radom, a nadbubrežne žlijezde i 
hipofiza proizvode hormone koji počinju pretvarati glikogen natrag u glukozu. 


Kada dođe do buđenja (ako je osoba zaspala), tijelo doslovce "plače" za još bijelog šećera kako bi 
povratilo osiromašenu glukozu u krvi, i čim se šećer ponovno unese (možda čak već za doručak uz 
čokoladne krofne ili pahuljice i tome slično) vožnja toboganom počinje iznova. lako ćemo malo kasnije 
detaljno govoriti o zdravstvenim efektima konzumiranja šećera, za sada je dovoljno reći da velike 
fluktuacije razine šećera u krvi uzrokovane unosom saharoze, koja podiže nivo inzulina mogu biti 
izuzetno štetne za pankreas, jetru, mozak i druge organe. 


Šećer je otrov, i nalazi se gotovo u svakom prerađenom proizvodu. Znate za šećer koji dodajete u kafu, 
znate da ga ima u grickalicama kao što su mačmalo, razne čokoladice, žvakaće gume i gazirana pića. Ali 
vjerovatno ne znate da šećer uzimate ako konzumirate kečap, pileće supe s rezancima, majonezu, biskvit 
keksove, lijekove (pilule) pa čak i cigarete. 


Između 1913. i 1971., potrošnja rafinisanog šećera u Americi porasla je sa 35kg po osobi na 50kg po 
osobi godišnje. Istovremeno količina šećera koju je potrošač u ovom periodu koristio direktno je pala sa 
25kg na 10kg po osobi godišnje! Šta se ovdje dešava? To znači da je veći dio naše povećane potrošnje 

šećera - oko 30kg po osobi svake godine došao od šećera koji se dodaje preradenoj hrani. Zaista nije 
teško vidjeti kako je i odakle je došlo do ovog povećanja: Del Monte konzervirane breskve u otrovnom 
sirupu imaju 12% šećera u sebi, Mortonova pita od kokosovog krema ima 24% šećera i tako dalje. 


Nije tajna da su žitarice koje se koriste za doručak jedna od namirnica koje su najviše otrovane šećerom. 
Ne iznenađuje ni to što se prehrambeni giganti bore protiv zakona koji će ih prisiliti da štampaju sadržaj 
šećera na ambalaže svojih prozivoda! Žitarice za doručak sadrže mnogo šećera, neke od njih od 45% do 
56%, ovisno od proizvođača. Čak i "zdrave" žitarice, kao što su Kvaker 100% Natural mogu sadržavati 
skoro 25% šećera. Ne obazirite se na naljepnice "obogaćeno" vitaminima na kutijama i ambalažama - 


unaprijed zaslađene žitarice ubijaju najviše vašu djecu, a i odrasle. 


Šećer je samo jedan od sastojaka koji je pretrpao Američku prehranu. Masnoća je na drugom mjestu. U 
umjerenim količinama, naravno, mast ima svoje mjesto u zdravoj prehrani. Ali smo daleko pretjerali u 
pogledu masnoća - naša potrošnja masti je porasla sa 55kg po osobi 1961. godine, na 65kg po osobi u 
1973. godini, a sada je ta brojka i mnogo veća. Ovaj dramatičan porast potrošnje masti direktan je 
rezultat naše "ljubavne" veze sa prerađenom (hemijskom) hranom. 


Velika popularnost gotovih grickalica, hamburgera, kao i restorana sa piletinom i ribom, doprinijela je 
ovom velikom porastu. Naravno, prehrambene kompanije vole masti. Jeftin je to sastojak, daje veću 
težinu hrani i stimulira apetit. Idealno - sve u jednom! Obilno je dodaju svemu što proizvode, od 
margarina do žitarica za doručak. Većina ove masti je u onom obliku koji je najgori i najviše opasan za 
zdravlje stanovništva, a to je djelimično hidrogenizovano biljno ulje (dobro zapamtite ovaj izraz). 
Masnoća u ovom obliku remeti metabolizam holesterola u tijelu. 


Vodeći istraživači na ovom polju sada preporučuju da se unosi samo 10% kalorija iz masti ili 25 grama 
dnevno. Maksimalna preporuka masti u ishrani iznosi 50 do 65 grama dnevno, u zavisnosti od potreba 
organizma. 


Još jedan od omiljenih sastojaka prehrambenih giganta jeste sol. Sol se također prekomjerno koristi. 
Ljudskom tijelu je potrebno malo soli, i ne treba je previše unositi. Neki ljekari procjenjuju da je dnevna 
potreba soli oko pola grama. Ustvari, otkriveno je da višak soli doprinosi visokom krvnom pritisku ili 
hipertenziji. Ali naučnici koji se bave prozivodnjom hrane znaju da višak soli stimuliše apetit, pa je 
izdašno dodaju i stavljaju u skoro sve proizvode, poput čipsa, hljeba, prerađenog mesa, konzervisanog 
povrća i slično. Dok konzerva graška stigne do vašeg stola, premazana je puterom i solanicom, i sadržaj 
soli je 225 puta veći od onoga koji se prirodno u njoj nalazio dok je bila u svježem stanju. Danas, 
Amerikanci konzumiraju od 6 do 18 grama soli dnevno. 


Prosječan Amerikanac također pojede više od 2000 drugih aditiva (dodataka) hrani i to u količini od 5 
kilograma godišnje. Ovi aditivi se kreću od onih dobro poznatih, kao što je monosodijum glutamat 
(MSG), do butil hidroksibenzoata, stvari koje stabilizuju pjenu u vašem pivu. lako mnogi od ovih aditiva 
mogu izgledati relativno bezopasni, neki su očigledno opasni. MSG je, na primjer, povezan sa oštećenjem 

mozga kod novorođenčadi, a jedan istraživač je otkrio da čak 50% hiperaktivnosti među Američkom 
djecom može biti uzrokovano umjetnim aromama i bojama. 


Međutim, ono što je najgore u svemu ovome jeste, da je većina aditiva koji se dodaju u hranu 
jednostavno misterija, nepoznanica. Niko ne zna šta ti aditivi rade našem tijelu, bilo pojedinačno ili u 
kombinacijama. Čak ni vlada nije sigurna šta ovi aditivi mogu načiniti ljudskom organizmu. Sama vlada je 
mijenjala mišljenja o čak 8 od 19 boja za hranu koje su nekada bile proglašene "certificiranim u SAD-u". 


Prehrambeni giganti znaju jednu stvar - hemijski aditivi (dodaci) znače profit. Konzervansi poput BHT, 
BHA i EDTA održavaju hranu "svježom" mjesecima, omogućavajući im da se proizvode jeftinije u 
ogromnim centraliziranim fabrikama i otpremaju na velike udaljenosti, ili pak skladište dok im cijena ne 
poraste. Umjetne arome i boje, zajedno sa "pojačivačima" okusa poput MSG-a, omogućavaju 
konglomeratima hrane da zagolicaju vaše nepce, štedeći tako novac da ga ne bi trošili na prave prirodne 
sastojke. 


Dakle, iako većina hemijskih aditiva koji se dodaje u prerađenu hranu nikada nije u potpunosti testirana 
da li su sigurni za upotrebu, prehrambeni giganti ih koriste s velikim entuzijazmom. Prerađena hrana - 
uništeni prirodni sastojci, plus šećer, so, masti i hemijski aditivi. Stavite ih sve zajedno, i šta imate? Imate 
primamljivu, lažnu hranu (simulaciju hrane) koja je bogata rafinisanim ugljikohidratima i kalorijama i 
lišena nutritivne vrijednosti. 


To je recept za uništenje i formula za sindrom "Ne mogu pojesti samo jedan". Evo kako ovaj sindrom 
funkcioniše. Recimo da sjedite ispred televizora s vrećicom čipsa i limenkom kole. Ubacujete jedan čips u 
usta. Njegov slani okus vas mami, a uskoro ćete ih trpati šakom. Svo to vrijeme, vaše tijelo biva 
preplavljeno dobro poznatim pravilom jedan/dva: puno jednostavnih ugljikohidrata za probavu, a nema 
nutrijenata u hrani s kojima ih možete probaviti. Vaš sistem onda počinje da pljačka vlastite zalihe 
hranjivih materija - pod pretpostavkom da još uvijek ima na raspolaganju rezerve hranjivih sastojaka. Ali 
ono što je sigurno oni ubrzo nestaju. Krvotok vam je iscrpljen hranjivim tvarima, apestat vam govori da 
vam treba još toga. Vaše tijelo doslovce plače: "Hrana, hrana! Ali ti mu ustvari ne daješ hranu. Jedeš još 
čipsa. 


Uzimaš gutljaj kole. Tvoje tijelo, koje je već zarobljeno u borbi sa smećem koji si pojeo, potrese se i 
šokira od iznenadne doze šećera. Nakon nekoliko minuta visokog šećera, gušterača radi prekovremeno i 
puni te inzulinom. Ubrzo je tvoj krvotok ozbiljno osiromašen. Posežeš za još jednom limenkom kole. To 
traje i traje, tokom cijele večeri. 


Trpate se đubretom koje vas ne može zasititi, ali vas čini žednijim i gutate još više tog otrova koji će vas 
samo totalno izmoriti. Uskoro je vreća čipsa nestala i vi ste sa tim popili tri limenke kole. Ustajete i trčite 
u kuhinju, tražeći onu vrećicu čipsa ili možda sendvič s puterom od kikirikija na mehkom bijelom hljebu. 
Na izlasku iz kuhinje uzimate i četrvtu limenku kole iz friždera. Znate da ne biste trebali jesti toliko, 
pogotovo nakon tako obimne večere. Ali ne možete si pomoći: navučeni ste. Ne možete pojesti a niti 
popiti samo jednu takvu namirnicu. Prava ovisnost! 

Da li vam ovaj scenario zvuči poznato? Prejedanja kasno u noć nisu jedini znakovi sindroma. Iznervirani 
biznismen koji pojede tri ili četiri hamburgera u lokalnom objektu i desetogodišnja djevojčica koja 
proguta dvije činije pahuljica za doručak su žrtve ovog sindroma "Ne možete pojesti samo jedan", a i 
milioni drugih širom svijeta. Naravno, ovaj sindrom znači veliki profit za prehrambene gigante, a zavjera 
krivulje prodaje osigurava da će učiniti sve što je potrebno da vas natjeraju da pojedete sve više i više 
njihovih proizvoda. Ako će to značiti još više rafinisanja, više šećera, više hemikalija, to će i da bude tako. 


Historija prehrambene industrije prepuna je primjera ovog stalno prisutnog podmuklog procesa. Počelo 
je uvođenjem zaslađenih žitarica, na primjer, koje je 1948. godine spasilo tržište žitarica koje je bilo pri 
raspadanju. A prehrambeni giganti su naučili da što više šećera dodaju svojim proizvodima, to se ti 
proizvodi bolje prodaju. Proizvođači hljeba su također naučili da se bijeli hljeb prodaje mnogo bolje od 
integralnog hljeba. Ne samo da bijelo brašno sa manje nutritivnih elemenata nije ono što je "ukusnije", 
već i mekana, gumena tekstura bijelog hljeba osigurava da se nekoliko kriški može pojesti u jednom 
obroku. Nema sumnje u to! Još jedan primjer "Ne možeš pojesti samo jedan." 


Ovaj sindrom čini ogromne proizvođače hrane bogatima. Ali šta čini ovaj sindrom nama? Nisu samo 
prehrambeni giganti ti koji imaju benefite od prerađene hrane - imaju ih i Amerikanci. Amerikanci unose 
previše kalorija i premalo vježbaju; rezultat je gojaznost. Gojaznost danas pogađa oko tri miliona 
adolescenata i 30 do 40 procenata svih odraslih. A problem se sve više i više pogoršava kako starite: 60 
do 70 procenata svih Amerikanaca starijih od 40 godina ima višak kilograma. 


Gojaznost je ubica. Smatra se jednim od primarnih faktora koji doprinose kardiovaskularnim bolestima, 
pošasti koja je odnijela živote 440 na svakih 100.000 ljudi u Americi, samo u 1978. godini. A to je još 
mnogo gore danas. Gojaznost također može dovesti do hipertenzije (visokog krvnog pritiska), 
ateroskleroze, hernije, bolesti žučne kese, dijabetesa i bolesti jetre. Istraživači također vjeruju da 
gojaznost može povećati rizik od mnogih vrsta raka, uključujući rak debelog crijeva, rak maternice i rak 
bubrega. Ustvari, gotovo svi vodeći uzroci smrti u ovoj zemlji mogu se, barem djelimično, vezati za 
gojaznost, a milioni koji su izgubili svoje zdravlje zbog ovih bolesti su žrtve prehrambenih giganta hrane. 


Sindrom "Ne možeš pojesti samo jedan", je odgovoran i za epidemiju hipoglikemije u ovoj zemlji. Kada 
kažem "epidemija", ja sam smrtno ozbiljan: Marilin Lajt, izvršna direktorica Društva za istraživanje 
metabolizma nadbubrežne žlijezde pri Fondaciji za hipoglikemiju izvještava da 49,2% stanovništva SAD 
ima hipoglikemiju. Hipoglikemija je stanje u kojem tijelo ne može pravilno da metabolizira šećer. A s 
ozbirom na sastav Američke prehrane (i prehrane u svijetu), nije iznenađujuće da polovina ljudi danas 
pati od ovog problema. 


Nakon što su gušterača i drugi organi endokrinog sistema dobili godine i godine kazne zbog ogromnih 
doza rafinisanog šećera i rezultirajućeg iscrpljivanja inzulina i hroma, oni jednostavno polude. Oni 
proizvedu previše inzulina na najmanju moguću jedinicu u krvi, a pojedinac pati od hronično niskog 
šećera u krvi. To dovodi do mnoštva zabrinjavajućih simptoma; vrtoglavice, nesvjestice, glavobolje, 


eve ge 


bezrazložnih strahova, nervnih slomova... lista se nastavlja dalje u nedogled. 

Hipoglikemija je postala sastavni dio života tolikog broja ljudi da se njeni efekti uzimaju zdravo za 
gotovo. Jutarnja žudnja za "energijom", izazvana ogromnim dozama inzulina koje je vaše tijelo proizvelo 
da se nosi sa doručkom punim šećera, institucionalizovana je u pauzu za kafu. Volite li leći i malo 
odspavati nakon večere? Ako da, velike su šanse da patite od hipoglikemijskog efekta. Jesu li vam djeca 
nervozna dok ne dobiju svoju čokoladicu? Vjerovatno su i ona na dobrom putu do hipoglikemije, ako već 
nisu tamo. Možda ne razmišljate često i mnogo o ovakvim ponašanjima, ali su oni znak da nešto nije u 
redu. Hipoglikemija može biti pogubna za endokrini, kardiovaskularni i nervni sistem, a produžena 
hipoglikemija može biti jednosmjerna karta za dijabetes. 


Gušterača (pankreas) dijabetičara, nakon godina proizvodnje previše inzulina, dostiže tačku u kojoj više 
ne može proizvoditi dovoljno inzulina. Tijelo je sada potpuno nesposobno da se nosi sa šećerom. 
Preoptrećenost šećerom će pogoditi ovakvo tijelo punom snagom, izazvati ekstremne osjećaje napetosti 
i nervoze, a zatim će gotovo u potpunosti nestati, uzrokujući katastrofalno nizak nivo šećera u krvi, što 
može dovesti do stupora ili čak dijabetičke kome. Ironično, kada dijabetičar osjeti da mu dolazi do stanja 
niskog šećera u krvi, njegov liječnik mu obično kaže da pojede nešto slatko - bombončić ili žvaku - a to 
samo pokreće ciklus iznova. 


lako su im problemi, s hemijskog aspekta reakcija u organizmu, suprotni, hipoglikemičar i dijabetičar 
dijele mnoge iste simptome. | kod jednog i kod drugog (hipoglikemija i dijabetes) nesposobnost da se 
nosi sa šećerom dovodi u tijelu do takozvanog efekta naglih fluktuacija nivao šećera u krvi. Lijek je isti za 
oba stanja; dijeta odnosno promjena prehrane, unoseći u organizam umjerene količine složenijih 
ugljikohidrata u hrani koja je bogata vlaknima, a koja omogućava da probavljeni šećer ulazi u krv sporije i 
brzinom koju organizam i sistem tijela može podnijeti. Dodavanje hroma u ishranu takođe će pomoći u 
sprečavanju visokog i niskog nivoa šećera u krvi. Dr. Ričard Anderson iz USDA otkrio je da bi dodavanje 
dovoljnih količina hroma u ishranu moglo eliminisati polovinu dijabetesa u Americi. 


Frustrirajuća stvar kod dijabetesa je, to što se bolest pojavljuje već stotinama godina unazad kad god je 
rafinisani šećer postao glavni dio prehrane ljudi, jer rafinisani šećer iscrpljuje tijelo hromom i drugim 
nutrijentima. Na primjer, povećanje smrtnosti od dijabetesa u Danskoj između 1880. i 1934. je u bliskoj 
korelaciji s povećanjem potrošnje šećera u toj zemlji. 


U nedavno studiji, pokazalo se da su jemenski jevrejski imigranti u Izraelu imali nisku učestalost 
dijabetesa sve dok nisu počeli jesti već nekoliko godina zapadnjačku hranu bogatu šećerom. Vrijeme je 
da se ljudi posebno dijabetičari ili oni sa dijabetesom u porodičnim anamnezama - probude i postanu 
svjesni da se bolest može izbjeći. Kako god, sve veći broj dijabetičara može sebe smatrati direktnim 
žrtvama prehrambenih giganta i njihove prerađene hrane. 


Alkoholizam je još jedan nusprodukt sindroma "Ne mogu pojesti samo jedan". Alkohol, ustvari, nije ništa 
drugo do super-rafinisani šećer, koji sadrži dva atoma ugljika po molekulu a ne šest u saharozi. 
Jednostavnija molekularna struktura omogućava alkoholu da uđe u krvotok mnogo brže, direktno kroz 
sluznicu želuca, a to ga čini podobnim da proizvodi onoliko kalorija koliko i jedna količina masti. Rezultat 
je brži, intenzivniji "napoj" nego li se to obično dobije od samog šećera, i naravno, veća depresija nakon 

toga. Dakle, nije neobično da su se oni kojima je dosadilo da uzmu brzu "energiju" kroz neke šećerne 
napitke, okretali još bržem "dizanju" tako što bi uzimali alkohol. 


Pogledajte sada ovo. Veza između ishrane bezvrijednom hranom - prerađenom hranom i alkoholizma je 
prilično dobro ustanovljena. Jedno fascinantno istraživanje uradila je grupa istraživača sa Univerziteta 
Loma Linda. Podijelili su štakore na dvije grupe. Jedna grupa je hranjena tipičnom "tinejdžerskom" 
prehranom: glazirane krofne, zaslađene mekane kiflice, viršle, gazirana pića, špageti i ćufte, pita od 
jabuka i čokoladna torta, bijeli hljeb, sipana salata, slatkiši i kolačići. Druga grupa štakora dobila je 
ishranu za koju je ocijenjeno da je nutritivno ispravna za adolescente, a koja je uključivala svježe voće i 
povrće, orašaste plodove, mahunarke i intergralno brašno. Pacovi na nutritivno ispravnoj dijeti nisu 
mnogo marili za alkohol i uglavnom su se držali čiste vode. Pacovi na dijeti bezvrijedne prerađene hrane 
žudjeli su za mješavinom alkohola i pili su je gotovo sve vrijeme. Istraživači su zaključili da vrsta dijete s 
visokim udjelom ugljikohidrata na kojoj živi većina tinejdžera i drugih zavisnika od brze mrtve 
bezvrijedne hrane može razviti biološku žeđ za alkoholom. 


Rastuća stopa alkoholizma među tinejdžerima ne bi trebala iznenaditi nikoga ko poznaje vrstu smeća 
koje se služi u većini programa ishrane u srednjim školama. Dakle, ako želite da vaša djeca postanu 
alkoholičari, prvo im uvedite dosta šećera u ishranu. 


Bolesti kao što su dijabetes i alkoholizam su drastični primjeri sindroma "Ne možeš pojesti samo jedan". 
Ali postoje i oni mnogo suptilniji, prodorniji koje ishrana sa visokim udjelom ugljikohidrata a malo 
nutrijenata ima na naše svakodnevno zdravlje i ponašanje. Dr. Rid Merril, direktor odjela za rast i razvoj 
Nacionalnog instituta za zdravlje i razvoj djece, ističe da učenici koji dan započinju lošim doručkom su 
često apatični, nepažljivi i neposlušni. Dr. Rid navodi studije koje pokazuju da se djeca koju odlikuje 
takvo "negativno" ponašanje umiruju sa konzumiranjem nutritivno vrijedne užine sredinom jutra. 


Dr. ben Feingold, specijalista za alergije u Kaliforniji, otkrio je da hiperaktivnoj djeci može pomoći ishrana 
koja ograničava umjetne arome i boje. Ali ono za šta vam nisu potrebne nikakve studije jeste što 
svakodnevno vidite: svaki put kad morate da vučete svoju djecu koja se ritaju i vrište pored polica sa 
slatkišima u supermarketu. Tada imate pred svojim očima jasan pokazatelj toga kako nezdrava hrana 
utječe na njihovo ponašanje. 


Međutim, šta se dešava sa ponašanjem odraslih, odnosno šta je sa vašim ponašanjem? Istraživanja su 
utvrdila vezu između loše ishrane i emocionalnih trauma. Pokazalo se da ovisnost o nezdravoj hrani 
doprinosi samoubistvu usljed depresivnih stanja, automobilskim nesrećama, maloljetničkoj delinkvenciji, 
seksualnim problemima, senilnosti i mnogim drugim problemima. | ne morate da budete potancijalni 
samoubica da biste postali žrtva sindroma "ne mogu pojesti samo jedan." Taj umor i razdražljivost koje 
osjećate ujutro, kad se probudite, tromost od koje patite do sredine popodneva, česte svađe koje imate 
sa supružnikom za večerom, nesanica noću, sve su to znakovi da prerađena hrana uzima svoj danak u 
vašem životu. 

Ko zna i može sa sigurnošću tvrditi kakav utjecaj ima takozvana junk food (bezvrijedna uništena 
prerađena hrana) na čitavu našu populaciju? Statistički podaci pokazuju da porast nasilnog kriminala u 
ovoj zemlji (Americi) ima direktnu poveznicu sa rastom potrošnje prerađenog šećera - saharoze. 
Zvaničnici u zatvorskom centru okruga Montgomeri u Merilendu otkrili su da su zatvorenici koji su bili 
neposlušni i imali mnogo loš moral i ponašanje kada su bili na ishrani standardnom zapakiranom 
prerađenom hranom, da se njihovo ponašanje znatno popravilo kada su prešli na ishranu koja je 
sadržavala više svježeg voća i povrća, integralnog hljeba a manje šećera i prerađene hrane. 


Postoji izvanredan program koji je razvila Barbara Reed, šef službe za uslovnu kaznu u Općinskom sudu 
Cuyahoga Falls, Ohajo, koji nam pruža neke vrlo šokantne rezultate i naznake koju nezdrava ishrana 
prerađenom hranom čini ljudskoj ličnosti. Naime, 1975. godine, 106 osoba kojima je određena uslovna 
kazna dobilo je upitnik kojim se utvrdiilo njihovo zdravstveno stanje. Reed i njeni saradnici ostali su 
zaprepašteni kada su otkrili da je 82% ispitanika (dakle više od 80 njih od 106) pokazalo 15 ili više 
simptoma hipoglikemije, dok je trećina njih patila od 25 ili više simptoma hipoglikemije. Navike u ishrani 
ovih nesretnika su pokazale ono što se tražilo. Oko 16% njih je izjavilo da žudi za slatkišima, kolačima ili 
pecivima, a 26% ih je priznalo da su redovni pušači cigareta. Gotovo trećina ispitanika je izjavila da prije 
vrlo malo vode, dok je 38% njih pilo mnogo kafe ili čaja, a 33% ih je izjavilo da svakodnevno konzumiraju 
alkohol. Ali pravi krivci su koka kola (i ostala gazirana pića) i druga bezalkoholna pića. Više od polovine ih 
je izjavilo da ih piju svakodnevno. 


Ovi osuđenici su bili podvrgnuti detaljnom pregledu za utvrđivanje njihovog kompletnog društvenog 
života, uključujući zdravstveno stanje njihovih porodica. Barbara je izvjestila: "Zapanjujuće je koliko je 
njihovih roditelja i/ili baka i djedova dijabetičara. Još nismo uradili statističku analizu o procentu ljudi 
koje vidimo sa dijabetičarima ili sa hipoglikemičnom pozadinom, ali smo svjesni da je on veoma visok." 


Ova studija je sasvim jasno pokazala da su pogubni efekti prerađene bezvrijedne hrane na zdravlje 
osuđenika i njihovih porodica doprinijeli njihovom kriminalnom ponašanju. Oni među njima koji su se 
žalili na mnoge simptome pothranjenosti stavljeni su na dijetu koja je dala naglasak na prirodnu hranu: 
svježe voće i povrće, hljeb od integralnih žitarica i umjerene količine neprerađenog mesa. Dijeta je 
striktno zabranjivala konzumiranje rafinisanog šećera, bijelog brašna, svu hranu sa vještačkim dodacima, 
alkohol i pića puna kofeina, uključujući kolu, gazirana i druga bezalkoholna pića. Pored toga, dobijali su 
vitaminske dodatke, posebno vitamin C i vitamine B-kompleksa. U gotovo svim slučajevima došlo je do 
dramatičnog poboljšanja zdravlja osuđenika i postali su mnogo osjetljiviji i primječiviji na Barbarin 
uobičajeni program savjetovanja. 


U nekim slučajevima, poboljšanje je bilo dramatično. Jedna 51-godišnjakinja je, na primjer, upućena na 
odjel za uslovnu kaznu zbog sitne krađe. Kada ju je Barbara upoznala, izgledala je vrlo napeta, svađalački 
nastrojena, zbunjena, depresivna i iscrpljena, te je više puta bila hospitalizirana zbog predoziranja 
tabletama za smirenje. Žalila se na 40 simptoma hipoglikemije i upućena je u specijalnu kliniku gdje joj je 
zaista i dijagnosticirana hipoglikemija. Nakon samo jedne sedmice promjene prehrane, ponovo je bila 

sposobna voziti automobil, a za dvije sedmice se vratila na posao. Nakon dva mjeseca bez nezdrave 
hrane, bila je živahna, energična, odlučna i uzvikivala je da se nije tako dobro osjećala već 10 godina. 


Ili, drugi primjer, 31-godišnji muškarac koji je stavljen na odsluženje uslovne kazne nakon što je osuđen 
za uznemiravanje telefonom. Imao je problema sa policijom od svoje petnaeste godine, a četiri godine 
psihijatrijskog savjetovanja nisu mu ništa pomogle. Žalio se na jake glavobolje i znojenje, a pokazivao je 
čak 49 simptoma hipoglikemije. | njemu je dijagnosticirana hipoglikemija i stavljen je na poseban režim 
ishrane, većinski prirodnom sirovom hranom. Za sedmicu dana su mu se povukle glavobolje i znojenje. 
Njegov izgled i stav su se značajno poboljšali i dobio je unapređenje na poslu koji je umalo izgubio prije 
liječenja. Nakon samo četiri mjeseca pravilne ishrane, planira da se vrati na Univerzitet na studij za 
građevinskog inženjera. 


Amerika (a i veći dio ostatka svijeta) postaje nacija zavisnika od prerađene hrane, a posljedice toga su 
svuda oko nas. Naše prezasićeno, pothranjeno stanje doprinosi i ima utjecaj na skoro sve, od naše 
rastuće stope kriminala do povećanja broja smrtnih slučajeva na autoputevima. U svojoj knjizi Dijeta i 
Rat, J.I. Rodal je istakao da je prisutna prekomjerna potrošnja šećera, bijelog brašna i mesa i da je to 
praćeno uvijek agresivnom i militarističkom nacionalnom politikom. Ako neko traži uzrok takozvanog 
"propadanja Amerike", neka prvo pogleda u Američke kuhinje. 


Toliko je ubilačka i fatalna ljubav Amerikanaca prema brzoj prerađenoj bezvrijednoj hrani da stanovnici u 
15 drugih zemalja sada imaju duži životni vijek nego mi. Kako je ovo moguće, pitaju se mnogi, kada je 
Amerika najbogatija nacija na svijetu? Odgovor je prilično jednostavan. Vjerujemo da biti najbogatiji na 
svijetu ustvari, znači jesti više nezdrave hrane nego svi ostali. Taj naš uvrnuti osjećaj bogatstva čini nas 
toliko zaostalim za Japanom, Švedskom i Norveškom u očekivanom životnom vijeku. 


Postoji još jedan fenomen koji pokazuje na jasne opasne posljedice prerađene hrane: neumjeren jaz 
između očekivanog životnog vijeka muškaraca i žena u Americi. Žene u ovoj zemlji jednostavno žive duže 
od muškaraca. Ova vrsta jaza nije tipična za sve organizme. Mužjaci i ženke drugih vrsta imaju vrlo sličan 
životni vijek. Niti je ovaj ogroman jaz svojstven svim ljudima. Razlika između očekivanog životnog vijeka 
muškaraca i žena u Americi je dvostruko veća nego u Francuskoj. Ova razlika između dužine života 
muškaraca i žena u Americi nije uvijek bila ovako izražena. Naime, razlika u očekivanom životnom vijeku 
između 20-godišnjih muškaraca i žena u ovoj zemlji porasla je za 820% između 1850. i 1977. godine! 


Zadnjih godina, prosječan Američki muškarac mogao je očekivati da će živjeti do 70 godina, dok je 
prosječna žena živjela do skoro 78 godina. Ova užasna razlika može se objasniti samo modernim 
Američkim muškim stilom života - načinom života pojedinca koji prezire i ismijava se s povrćem, salatu 
smatra "hranom za zečeve", voli da se prežderava biftekom i pire krompirom i nikada ne gleda televiziju 
bez piva i činije čipsa. Kristalno je jasno da Amerikanci - a posebno Američki muškarci - plaćaju ovisnost o 
nezdravoj hrani svojim životima. 


Najviše pogođeni i devastirani rastom industrije prerađene hrane su stanovici nerazvijenih nacija. U 
svojoj nezasitnoj žudnji za prodajom, čudovišta proizvodnje hrane se takmiče za prekomorska tržišta. 

Oni ulažu milione u reklamne kampanje zemalja Trećeg svijeta, pokušavajući uvjeriti jadnog Brazilskog 
farmera da "danas zaslužuje odmor", a izgladnjelo dijete Gane da "stvari idu mnogo bolje sa Koka- 
Kolom". | zaista je tako, onaj moj Kolumbijski prijatelj s početka knjige koji je više volio Koka-Kolu od 
mlijeka je jedan od žrtava prehrambenih giganta. 


Prehrambeni divovi zasigurno sakupljaju mnogo svojih žrtava u zemljama Trećeg svijeta. Dvojica 
poznatih istraživača hrane Frank Mur i Džozef Kolins, posjetili su trgovine u ruralnim područjima 
siromašnih zemalja i otkrili da se žvakaća guma prodaje uobičajeno i na štapiću, krekeri se prodaju jedan 
po jedan, a dva pakovanja čokoladica se odvojeno prodaju, i mnogo drugih uobičajenih proizvoda i 
pakiranja se prodaje razdvojeno, što bi rekli na količinu. Potražnja za ovim otrovom nastala je 
reklamiranjem prehrambenih konglomerata koji su odradili odličan posao na podučavanju ljudi u 
siromašnim zemljama "da je njihova tradicionalna ishrana poput pasulja, kukuruza, prosa i pirinča 
bezvrijedna u poređenju s onim što Amerikanci jedu." 


Za prehrambene gigante ovakvi siromašni ljudi koji se okreću od autohtone - izvorne, cjelovite hrane i 
prelaze na prerađeno smeće, znače samo jedno - profit. Dok za ove jadne ljude to znači sporu i bolnu 
smrt. Oni troše ono malo novca što imaju na hranu bogatu ugljikohidratima i niskim sadržajem 
nutrijenata, a rezultirajuće iscrpljivanje nutrijenata u njihovim tijelima šalje ih dalje na put 
pothranjenosti. 


Jedno područje u kojem je promocija prerađene hrane bila posebno uspješna - i zastrašujuća - bila je 
oblast dojenja i formule za dojenčad. Bilbordi i radijski spotovi, besplatni uzorci i lažne "mliječne sestre" 
uvjerili su siromašne majke da odbiju dojenje kao "staromodno" i da se umjesto toga okrenu formulama 
u prahu, koje ne mogu sebi priuštiti niti pravilno pripremiti. Hiljadama djece umire godišnje od 
epidemije "bolesti flašice", dok se kompanije za proizvodnju formule - prije svega Nestle - enormno 
bogate. 


Izgledanjelo dijete u Indiji i Američka domaćica - oboje su žrtve trijumfa prerađene hrane. Danas skoro 
10% svjetske populacije ne može si priuštiti da kupi dovoljno hrane. Ali 20% onih koji mogu, biraju 
umjesto toga kupiti nešto bezvrijedno. Ovo je, na kraju, krajnji cilj prehrambenih giganta: osvojiti cijeli 
svijet masovnim oglašavanjem i proizvodima koji izazivaju ovisnost. Rezultati su zastrašujući u 
nerazvijenim zemljama, gdje je znanje o ishrani oskudno. 


Ali čak i bogati Amerikanci, koji bi trebali znati više o ishrani, troše manje od 10 centi svog dolara na 
svježe voće i povrće, a zdravstveni učinci ovakvog zanemarivanja znanja o ishrani su ogromni. Samo 20% 
Amerikanaca jede hranu s niskim udjelom masti, a samo 15% ih dobija dovoljno nutrijenata iz hrane koju 
jedu svaki dan. Nažalost, samo 3% njih iz hrane dobije zadovoljavajuću kombinaciju niskog udjela masti i 
adekvatnih hranjivih materija. Moramo li biti osuđeni da sve više i više svojih resursa trošimo na hranu 
koja nas ubija? Zar se ništa ne može učiniti po ovom pitanju? 


Uzalud tražimo pomoć od vlade. Savezna zdravstvena organizacija je 1992. godine širila informacije o 
ishrani koje su ne samo beskorisne nego su katastrofalne. Na primjer, oni su odgovorni za mit da sve što 

treba učintii da bi se osigurala dobra ishrana je uzimati namirnice iz takozvane "četiri osnove grupe 
hrane": hljeb i žitarice, meso, mliječni proizvodi, voće i povrće. Bez obzira na to da je hljeb od bijelog 
brašna, da su žitarice prethodno uništene i zasladene, da je mlijeko razbijeno, pasterizirano, 
homogenizirano i totalno uništeno i da mliječni proizvodi u sebi skoro da i ne sadrže mlijeko, ili, pak, da 


voće dolazi u otrovnom zašećerenom sirupu. 


Vlada kaže da je sirova, cjelovita, prirodna svježa hrana nutritivno jednaka prerađenoj robi (ne možemo 
je zvati hranom) lišenoj hranjivim tvarima koja zauzima najveći dio polica u trgovinama. Tek 1979. 
godine vlada je odobrila upotrebu svježeg voća u programima školske užine! Jedna od najvećih 
dezinformacija koje je vlada širila je "preporučena dnevna doza." Nauka je jednostavno pokazala toliko 
mnogo puta da ne zna ništa o zdravoj i dobroj ishrani, i da je totalno slijepa po tom pitanju. Naše tijelo 
najbolje zna o tome, samo ga pustite da vam ono to kaže, prelaskom na hranu koja njemu najbolje 
odgovara — sirovu prirodnu hranu. 


Zapravo, postoji samo jedna stvar oko koje se nutricionisti slažu: Dozvola za većinu navedenih 
nutrijenata (koje odobravaju) je drastično preniska. Zašto je to tako? Većina onih koji se nalaze na 
listama ovih komisija a koji utvrđuju čime treba da se hranimo i šta je dobra ishrana koju naše tijelo 
treba, su i sami zvaničnici i članovi prehrambene industrije. Oni samo pokušavaju da uštede 
prehrambenim gigantima vrijeme i sačuvaju ih "nepotrebnog" posla. 


Početkom 80-ih, držao sam predavanje o ishrani u lokalnoj grupi YMCA grupi ljudi koji su željeli da znaju 
više o ishrani nego li ih je to lokalni univerzitetski studij htio naučiti. Odlično sam se zabavljao 
podučavajući važnost svakog pojedinog vitamina i minerala, baš kao što su me učili. Sve je teklo odlično 
do zadnjeg časa kada sam im rekao da će dobra ishrana hljebom i žitaricama od integralnog zrna, svježeg 
voća i povrća i minimalne količine životinjskih proizvoda obezbjediti sve vitamine i minerale koji su 
njihovom tijelu potrebni, osim vitamina C, za koji sam smatrao da ga je tijelu potrebno više nego drugih. 


Jedna mlada žena me je zamolila da to dokažem iz nutritivnog sadržaja u tablici hrane. Otišao sam kući i 
krenuo sa poslom dokazivanja, misleći da sam bio u pravu. Eto, bio sam zaista zapanjen saznanjem da 
sam pogriješio. Ne samo da obična hrana iz prodavnice, nego i organski uzgojena, prirodna i integralna, 
koja nije termički obrađena ili prerađena nije davala sve hranjive tvari organizmu. Provjerio sam dodatno 
sve članke u naučnim časopisima i otkrio da je vrlo malo naučnika provjerilo da li određene dijete koje 
preporučuju zaista donose sve dobrobiti koje se navode. 


Jedno istraživanje koje sam pronašao obavljeno je na Univerzitetu Wisconsin 1967. godine, ali nije 
objavljeno sve do 1976. godine u jednom časopisu. Studija je pokazala da je u "uravnoteženoj" ishrani 
prema četiri osnovne grupe namirnica ozbiljno nedostajalo osam različitih nutrijenata. Studija je pažljivo 
rađena vaganjem hrane prije serviranja i oduzimanjem otpada iz tanjira, itd. 


Čak ni ljudi u Univerzitetskom okruženju, nisu znali za studiju koja je objavljena sedam godina ranije. Bio 
sam šokiran i ožalošćen zbog velike laži (koju sam sada otkrio) a koju sam predavao svojim studentima. 
Također sam smatrao da obmanjujem kupce koji kupuju moj hljeb. Taj hljeb nije bio ni približno tako 


58 


nutritivno kompletan kao što sam mislio da jeste. Počeo sam da pretražujem po recepturama 
pokušavajući pronaći recept kako bih mogao napraviti proizvod koji će biti mnogo nutritivno bogatiji 
nego li je to bio ovaj ranije, a koji bi kada se doda u kompletnu dijetu svježeg voća i povrća i nekoliko 
proizvoda životinjskog porijekla, ili bez njih, obezbjedio nutritivno potpunu hranu kao što bi to trebalo da 
bude. 


Počeo sam da dodajem cink, gvožđe, bakar, folnu kiselinu, pantotensku kiselinu, selen, hrom, mangan, 
niacin i roboflavin. Koristio sam najbolje oblike ovih spojeva kako bi bili visoko bio-iskoristivi. Oblici 
jedinjenja koje sam odabrao nalazili bi se u prirodnoj hrani, ali ne u dovoljno visokim nivoima za količinu 
hrane koju bi pojela osoba koja je bila na dijeti sa ograničenim unosom kalorija. Otkrio sam da je 
dodavanje ovih jedinjenja formulama za hljeb bilo jednostavno i da je koštalo veoma malo. Ali, nisam 
mogao pronaći način da dodam ovakve sastojke, jer bi spriječavali hljeb da “naraste”. 


Jedan profesor mi je ukazao da postoji problem sa rafinisanim uljima koje smo dodavali u hljeb, da su 
sojino i kikirikijevo ulje koje smo koristili pravili probleme. Rekao mi je da je sojino ulje bogato omega 6 
masnim kiselinama, koje podstiču rast tumora, te da je ulje od kikirikija vjerovatno kontaminirano 
aflatoksinom i da je aterogeno - što znači da dovodi do začepljenja arterija. Složio sam se snjim, ali sam 
mu rekao da su ova ulja "najbolja" dostupna. Pa sam ga pitao, šta mi preporučuje da uradim. Rekao je, 
"Vi ste biohemičar, vi to shvatate i najbolje razumijete." 


Onda sam se bacio na posao. Tražeći način da riješi ovaj problem. Zašto ne bismo uzeli sirove sjemenke 
koje bi prethodno samljeli i direktno ih dodavali u tijesto za hljeb? Znao sam da većina problema dolazi 
od prerade i rafinacije ulja na visokim temperaturama, i da to nije pravo prirodno ulje. Preradom se 
uklanjaju zaštitne tvari i počinju proizvoditi peroksidi, ciklični monomeri i druge otrovne tvari. Jedino ulje 
kojem se to nije događalo je maslinovo ulje, koje je stvaralo prave probleme sa ukusom hljeba. 


Probao sam nekoliko različitih sjemenki - integralnu soju, suncokret i lan. Soja je učinila da hljeb ima 
čudan ukus. Suncokret je pomagao da se hljeb raspadne, ali je lan učinio ono najbolje, hljeb je imao 
odličan ukus, dobro se držao - nije se raspadao i narastao bi, a davao bi mu blagi ukus orašastih plodova. 
Našao sam odlično rješenje! Otišao sam u biblioteku da saznam više o lanu. Izvještaj iz Encikloopedije 
Britanika iz 1898. godine davao je najpotpunije informacije. Pisalo je kako se laneno sjeme vjekovima 
koristilo kao hrana i kako je biljka korišćena za mnoge druge stvari. Novije informacije su govorile da lan 
može sadržavati toksična jedinjenja i da je zbog problema sa okusom postao neomiljena hrana za ljude i 
životinje. 


Odlučio sam da posjetim univerzitete u državama u kojima se lan najviše uzgaja. 1986. godne otišao sam 
na Državni Univerzitet Sjeverne Dakote u Fargo-u - stvarno lijepo mjesto za boraviti zimi. Saznao sam 
dobre i loše vijesti o lanu. Lan sadrži anti B-6 jedinjenje koje može izazvati smrt kod mladih pilića 
vezivanjem svih B-6 dostupnih u redovnoj ishrani, ali anti B-6 faktor se može prevazići dodavanjem 
dodatnog B-6 u ishranu. Također sam saznao da moram posjetiti profesora u Minesoti dr. Ralfa 
Holmana, jer je znao o mnogo o lanu i vrstama masnoća koje se nalaze u lanu. 

Rekao je da je lan vrlo bogat izvor masne kiseline zvane Omega-3 i da je utvrđeno da Omega-3 u ishrani 
Eskima sprečava srčane probleme kod njih, iako se njihova ishrana sastojala od 60% masti i sadržavala 
više od 1200 mg holesterola dnevno. Pronašao sam nešto što bi moglo poboljšati ukus hljeba, ali bi 
također dramatično poboljšalo zdravstvene prednosti takvog hljeba. Saznao sam da lan sadrži 10 puta 
više Omega-3 od bilo kojeg ribljeg ulja i da je vrsta Omega-3 koja se nalazi u biljkama, koju biohemičari 
nazivaju alfa-linolenskom kiselinom, sigurnija za upotrebu od pronađene vrste Omega-3 DHA i EPA koje 


se nalaze u ribljem ulju. 


Bio sam mnogo iznenađen i ujedno ushićen sa ovim informacijama koje sam dobio, i jedva sam čekao da 
uradim još dodatnih testiranja. Čim sam se vratio kući, naručio sam 5 tona lana od jednog prodavača 
žitarica u Sjevernoj Dakoti. Odmah sam nabavio mlin, počeo natapati lan (da omekša) i mljeti ga u prah. 
Kakav je samo to nered napravilo. 


Samljeveni natopljeni lan je naljepljiviji sastojak koji postoji na zemlji! Vidio sam u vlastitoj praksi zašto 
se koristio kao set za kosu u prethodnim generacijama. Shvatio sam da moram uraditi još dodatnih 
istraživanja. Prvo sam otkrio da je suho laneno sjeme teško za samljeti, pa sam morao modificirati mlin i 
postupke mljevenja. Drugo, otkrio sam da ima tendenciju da brzo užegne nakon mljevenja, ali da ako 
dodam cink, on će vezati željezo da spriječi peroksidaciju. (Imam patent za ovu ideju). 


U roku od godinu dana pretočio sam sve rezultate do kojih sam došao u praksu, što je dramatično 
poboljšalo proces dodavanja lana u ishranu. Hljeb je bio jako ukusan, i bogat omega-3 masnim 
kiselinama. U dvije kriške takvog hljeba bilo je i do 1000 mg omega-3 masnih kiselina. Lan je konačno 
dobio priznanje koje je zaslužio. FDA je dovela u sumnju moju upotrebu lana u ishrani, ali kada sam im 
pokazao sigurnosne podatke koje sam imao o lanu i osam hiljada godina staru historiju upotrebe lana u 
hrani, prihvatili su lan kao normalan sastojak hrane. 


Dr. Stepen Kunan je otkrio da linolenska kiselina u lanu može sniziti nivo holesterola kod ljudi, a dr. 
Lillian Tomsen je otkrila da lignani u lanu mogu djelovati kao antiestrogeno jedinjenje i pomoći u 
sprečavanju rasta neoplastičnih tumorskih stanica u debelom crijevu i mliječnim žlijezdama. Tada je 
Nacionalni Institut za Rak krenuo u akciju, i pod vođstvom dr. Herba Pirsona, pronašao mnoge korisne 
informacije o lanu i njegovoj upotrebi. Ono što su otkrili je sljedeće: lan snižava krvni pritisak i holesterol 
kod ljudi, smanjuje proizvodnju jedinjenja koje stimuliše rast ćelija raka u tijelu, pomaže ljudima da 
izgube višak kilograma i još mnogo drugih korisnih informacija. 


1988. godine sam se odlučio na duži test. Olučio sam hraniti kokoške i svinje sedam generacija zaredom 
da bih utvrdio dugoročne zdravstvene efekte lana. 


Kada sam hranio kokoške rezultati su bili takvi da je njihovo meso bilo znatno ukusnije, i da je bilo 
bogato omega-3 kao i riba. Također sam otkrio da jaja sadrže visok nivo omega-3, i da bi žumanca 
ovakvih jaja bila idelana hrana za male bebe. Istraživači u Kanadi su hranili ljude sa četiri jaja dnevno 
tokom 10 sedmica i nisu pronašli nikakvo povećanje vrijednosti holesterola u njihovom serumu, dok bi 

se prema naučno prihvaćenom folkloru o jajima očekivalo da će vrijednost holesterola u serumu porasti 
za 50 procenata. 


Hranjenje svinja lanom dovelo je do toga da su bile zdravije, smirenije, prijemčivije za rad, a tokom 
petogodišnjeg perioda prosječna veličina stada porasla je za 50 posto. Nije loše za prehrambeni proizvod 
koji postoji već 8000 godina, ali je bio zanemaren tokom ovog stoljeća. 


Javnost vrlo malo zna o ishrani. Umjesto toga, obraća pažnju na reklame prehrambenih giganta, koji ih 
tako obmanjuju o onome čime se hrane. Ljudi kupuju ono na što ih doslovce natjeraju veliki 
prehrambeni giganti. Više od 70% vremena to su reklame pravog đubreta napunjenog hemijom. 
Prehrambenim gigantima je prodaja i profit važnija od ishrane i zdravlja. U međuvremenu, kupcima se 
ispire mozak - tako što razmišljaju da, budući da imamo Ministarstvo zdravlja i socijalnih usluga koje 
odobrava ovu prerađenu bezvrijednu hranu, onda ta hrana mora biti dobra za nas, jel tako? Kako da ne! 
Ovo je tragična greška! Dolazi vrijeme da ljudi počnu čitati etikete onoga što kupuju i obraćati pažnju na 
ono što jedu i unose u svoja tijela. 


Sve dok prehrambene kompanije ne budu obavezne prolaziti testove nutritivnih vrijednosti njihovih 
proizvoda, kao što bi to trebalo biti, sa pravim objektivnim nezavisnim testiranjima, prije nego li se te 
namirnice stave na tržište, potrošači će i dalje biti u totalnom mraku po pitanju ishrane. Agencije za 
hranu bi trebale zahtijevati da svi proizvodi moraju zadovoljiti dovoljnu količinu nutritivnih potreba 
organizma kako bi zaslužili naziv "hrana". U suprotnom, javnost je potrebno upozoriti na njih. 


Mi, zapravo, imamo takav program testiranja nutritivnih vrijednosti hrane u ovoj zemlji (Americi) - ali je 
to za treutno samo dostupno za hranu za kućne ljubimce. Da bi proizvod bio označen kao "hrana za pse", 
mora zadovoljiti sve nutritivne zahtjeve životinje. Mora se testirati na živim životinjama, a ti testovi se 
moraju provoditi najmanje dvije godine! Da, dobro ste pročitali, dvije godine! Već smo vidjeli koliko 
truda i troškova kompanije za hranu poput Kvakera troše na testiranje hrane za kućne ljubimce. Ako se 
toliko pažnje može posvetiti hrani za kućne ljubimce, zašto se više pažnje ne bi posvetilo ljudskoj hrani? 
Zašto je vlast više zainteresovana za zdravlje psa, nego za zdravlje čovjeka? Kada ćemo i hoćemo li ikada 
staviti ove prioritete u red? 


U svojoj fascinantnoj knjizi "Paradoks obilja", Harvi Valenstejn detaljno objašnjava filozofiju i rast 
prehrambene industrije od 1930. do 1990. godine. On eksplicitno izlaže pokvareno razmišljanje i sa 
hiljadama referentnih članaka dokazuje kako Američka prehrambena industrija vara javnost, tako što je 
stavila ambalažu, ukus, reklamne trikove, klovnove itd., ispred najvažnijeg razloga uzimanja hrane - 
opskrbljivanja tijela potrebnim sastojcima - jednom rječju prave ishrane. "Paradoks obilja" je naučni rad 
koji u potpunosti ukazuje na prehrambenu industriju kao na glavnog uzročnika Američke gojaznosti, 
bolesti i velikih troškova bolesti. Preporučujem ovu knjigu svima kao "obavezno štivo za pročitati"! 


Sjetite se mog prijatelja Boba, s početka knjige, ovisnika o junk-food (bezvrijednoj prerađenoj hrani 
prehrambenih giganta)? Kada je postao ovisan o hrani, i na kraju počeo ozbiljno narušavati svoje 
zdravlje, otišao je liječniku. Njegov liječnik mu je postavio pitanje, koje malo koji liječnik danas uopšte 

postavlja svojim pacijentima: Čime si se hranio svih ovih godina? Bob mu je ispričao o orgiji slatkiša, 
kolača, prerađene, brze hrane koja je postala njegova svakodnevnica. Liječnik mu je odlučno rekao da 
mora da izbaci sve smeće iz ishrane i počne da jede ispravno i pravu prirodnu hranu. Nema više 
čokoladnih zvijeda za doručak, nema više ručkova brze prerađene hrane (najčešće u McDonald'su i 
sličnim objektima). Kad mu se jede užina, treba da jede sirovo svježe voće. Kada bude žedan, treba da 
pije vodu ili svježe iscjeđen sok od voća (ne pasterizovan, zapakovan, nego svježi sok od svježeg voća). 
Bob, koji je bio veoma uplašen zbog svog zdravstvenog stanja, odlučio je da pokuša. 


Bobova nova dijeta preokrenula mu je život na bolje. Nestao je njegov problem sa kiselinom u želucu, 
kao i nesanica. Glavobolje ga više nisu mučile kao nekada, a nije više imao ni onaj osjećaj omamljenosti 
ujutro. Što je još važnije, Bob se jednostavno osjećao bolje. Imao je više energije, misli su mu bile čistije i 
bistrije. Jednostavno je više uživao u životu. Otkrio je da postaje sve opušteniji i ima bolje poglede na 
život — postao je mnogo više pozivitan i optimističan. Više se povezao sa samim sobom, sa svojim 
tijelom. Priznao je da je znao ponekad popiti po limenku koka-kole ili pojesti ručak brze hrane u brzini i 
nemanju dovoljno vremena, ali uglavnom, se oprostio od smeća od hrane koju je prije jeo i život mu se 
promijenio iz korijena. Na zadnjem pregledu kod liječnika, liječnik je bio zadivljen njegovim poboljšanim 
fizičkim stanjem. 


U zavodljivom svijetu hrane kojem se oni poput Boba prepuste, smrt je neminovna - jer ova hrana 
uništava tijelo i zdravlje ljudi na svim poljima. Ali se Bob spasio. Možeš i ti. 

PETO POGLAVLJE: PRIRODNA REVOLUCIJA 


Zaista, ljudi ostaju šokirani kada saznaju šta im radi nedzrava hrana koju uzimali kroz cijeli život. Počinju 
paničariti, i to je razumljivo; kao žrtve velike propagande prehrambenih giganta, oduvijek su bili voljni 
učestovati u vlastitom zlostavljanju. Ljudima je ispran mozak da vjeruju da je smeće ili đubre dobra 
hrana i da je biti bolestan biti nešto dobro ili barem ono normalno. Nakon toliko mnogo godina 
provedenih u neznanju pravi je šok otkriti da je skoro sve što ste mislili da znate o ishrani potpuno 
pogrešno. 


Ali, često ljudi pitaju, "šta da radimo? Zar ne postoji ništa što mogu da jedem a da nije otrovano i 
uništeno? Ne želim da budem bolestan, ne želim da umrem ostavljajući za sobom prevelike medicinske 
račune. Ima li zaista nade?" 


Divna istina je da postoji mnogo toga što možete učiniti. Ne morate da se družite sa raspirivačima 
bolesti, sa prehrambenim gigantima. Umjesto toga, možete početi preuzimati kontrolu nad svojim 
životom u smislu da pazite šta ćete ubuduće jesti. Možete jesti i više nego što ste do sada jeli, birajući 
hranu iz svijeta ukusnog, prirodnog zadovoljavajućeg ambijenta. A to je hrana koja daje život. Prirodna, 
nutritivno vrijedna, nepromijenjena, integralna, svježa hrana. Onakva hrana kakvu je Bog stvorio u 
prirodi. Možete početi već danas da se osjećate bolje, jače, ljepše, živahnije, i s više energije nego ikad 
ranije! I vi možete da učinite svoj dio posla da okončate rastući užas gladi u svijetu. Kako? Tako što ćete 
živjeti ispravno i prirodno i jesti ispravnu, nutritivno vrijednu, nepromijenjenu prirodnu hranu. 


Međutim, prije nego počnemo govoriti o prirodnoj hrani, prvo moramo postaviti jedno pitanje: "Šta je 
hrana?" Mnogi ljudi prave razliku između prirodne i "obične" - što znači prerađene hrane. Što je najveća 
greška koju prave, odmah u startu. Hrana nije sve što može stati u usta. Ustvari, hrana u vašoj korpi u 
prodavnici treba da zadovolji veoma jednostavan i visok standard. Ta hrana mora da hrani ljudski 
organizam. Pri hemijskoj analizi hrane ona mora da sadržava značajne količine vitamina, minerala, 
vlakana, proteina, esencijalnih masnih kiselina i svih ostalih faktora rasta koji su tako vitalni za život. Ali, 
kao što smo ranije vidjeli, hemijska ispitivanja ne mogu nam pokazati cijelu priču. 


Dakle, sva prerađena hrana treba da bude podvrgnuta testiranju na životinjama ili ljudima, kako bi se 
utvrdilo da li živi organizmi zaista mogu da napreduju, razvijaju se i funkcioniraju na tom proizvodu 
(namjerno kažem proizvodu, jer to nije hrana u pravom smislu te riječi). Nema nikakvih opravdanja za 
prodaju proizvoda za ljudsku ishranu, izmišljotina (poput presovanih žitarica pšenice i mnogih drugih) 
koje zapravo ubijaju životinje na kojima su ti proizvodi testirani (i ti testovi su dobro zataškani). Javnost 
mora biti upozorena na opasnosti ovih ubica barem jednako strogo kao što se upozorava na štetnost 
pušenja cigareta. 


Prava ishrana je ishrana hranom koja je prirodna, neprerađena, integralna, onakava kakvu je Bog stvorio 
- to je moja definicija hrane, i neću odustati od upotrebe ovakve deficinije ishrane i hrane nikada! A ne 


63 


biste ni vi to trebali uciniti. Moramo razjasniti ove pojmove, jer se ne moze hranom zvati ono Sto nije 
hrana, niti se ishranom može zvati uzimanje takvih proizvoda. 


Sada uviđate zašto ne prihvatam razliku i podjelu između prirodne i "obične" hrane. Istina je da većina 
smeća koja se prodaje u prodavnicama uopšte nije hrana. Neki od njih su zaista slatki (slatkiši), većina je 
zapravo otrov. Slatkog ukusa a otrovnog djelovanja. Ali to nije hrana. Nemojte me pogrešno shvatiti - 
nije da želim da se sva prerađena hrana ukloni sa polica trgovina, iako bih za neke od najsmrtonosnijih 
od njih poželio da nestanu odmah. Umjesto toga, ovi prozvodi bi trebalo da se ispitaju i da se zaista 
otkrije šta se nalazi u njima, i šta su oni u stvarnosti, kako bi ljudi mogli sami odlučiti šta će kupiti. 


(TE 


Na primjer, prozvod koji sadrži više od 56% šećera, ne bi se trebao nazivati žitaricama. Riječ "žitarice" 
označava hranu napravljenu od žitarica, ali ono što većinski sadrži šećer nije hrana i ono malo zrna što je 
ostalo u takvom proizvodu je lišeno svoje hranjive materije. Taj bi se proizvod trebao zvati bombonima, 
slatkišima a ne žitaricama. | shodno tome, kada majke širom zemlje saznaju da su svojoj djeci davale 
slatkiše za doručak, umjesto navodnih "žitarica", svi proizvođači ovakvog smeća uskoro će bankrotirati. A 
kada vlada donese odluku da se samo proizvod koji je zaslužio to ime može prodavati kao "hrana", 


ostatak prehrambenih giganta će brzo prestati sa radom. Ako se to, zaista, ikad i desi. 


Jedina prava hrana je prirodna hrana. Prirodna hrana je hrana u prirodi ili koja je "minimalno obrađena". 
Prema ovoj definiciji, "najprirodnija" hrana je svježe, nekuhano voće i povrće, i što nije iznenađujuće, 
ova hrana je ujedno i najbolja hrana za ljudski organizam. Naravno, neke namirnice moraju biti obrađene 
za ljudsku upotrebu. Cijele žitarice mora se skuhati, bilo da se spremaju kao žitarice ili se melju i od njih 
se pravi hljeb, tako da se mogu probaviti. Krompir se također mora kuhati, njegove granule škroba se ne 
mogu metabolizirati dok se ne razgrade. Ali u većini slučajeva obrada hrane je štetna. Pretjerano 
mljevenje uklanja najvrijednije i nutritivno najbogatije dijelove zrna. Toplota uništava vitamine ili se oni 
rastvaraju u kuhanoj vodi. 


Dakle, najbolja i najprirodnija hrana je ona koja nije obrađena, sirova, svježa, ili pri kojoj je njena obrada 
i prerada svedena na apsolutni minimum. 


Prirodna hrana nije nešto što je samo dobro za vaše tijelo i zdravlje, ona je jedina hrana koju morate da 
jedete da biste živjeli život kakav bi trebalo da živite. Jer naš živi organizam treba živu hranu. Samo 
prirodna hrana vam daje punu zalihu nutrijenata, kako onih o kojima smo već govorili, tako i onih koje 
tek treba da otkrijemo. Hranjive tvari u prirodnoj hrani nalaze se u oblicima koje vaše tijelo može 
najbolje iskoristiti. Tu su složeni ugljikohidrati, složeni šećeri koji su složeniji od onih hemijskih preparata 
i šećera koji se nalaze u prerađenoj hrani. Sadržaj vlakana u prirodnoj hrani pomaže vašem tijelu da 
pravilno apsorbuje (iskoristi) hranjive materije. 


Štaviše, hranjivi sastojci u prirodnoj hrani su izbalansirani: na primjer, u svježoj, cijeloj jabuci ima 
dovoljno vitamina i drugih mikronutrijenata koji će vam pomoći da u potpunosti iskoristite svu njenu 
bogatu fruktozu. Nema sumnje - vaše tijelo je izgrađeno i stvoreno da radi i funkcionira na prirodnoj 
hrani. 

Vlakna iz prirodne hrane čine mnogo više od toga da samo regulišu apsorpciju nutrijenata. Pošto se ona 
ne mogu probaviti i svariti i kao takva prolaze kroz probavni sistem, pomažu debelom crijevu da se 
oslobodi od svih nakupljenih i zbijenih otpadnih materija. Kada pojedinac jede prerađenu hranu iz koje je 
uklonjen sadržaj vlakana kako bi se takva hrana što brže jela, otpadni materijali se nakupljaju u crijevima. 
Ovaj otpad na kraju počinje da truli i izlučuje otrove u krvotok. Ovi otrovi su često odgovorni za vaše loše 
zdravlje. Naime, ljudi se često osjećaju loše, ali ne znaju šta se dešava sa njima. Upravo su otrovi iz ovih 
nakupljenih otpadnih materijala u crijevima, koji trule, odgovorni za taj osjećaj. Namirnice bogate 
vlaknima sprečavaju nakupljanje otpada, a istovremeno se bore protiv zatvora. 


Ukus prirodne hrane je daleko bolji od ukusa vještačke hrane. Razlog je taj što prirodna hrana ima vrlo 
složen balans ukusa. Svaki zalogaj ima pravi balans slatkoće, slanosti, kiselosti, voćnosti i tako dalje. S 
druge strane, umjetne arome su samo pojednostavljene karikature. Volim da uporedim vještačke arome 
sa djetetom koje svira Šopena na klaviru. Otprilike najbolje čemu se možete nadati jeste da će pogoditi 
sve note. Čak i ako pogodi note, izvedba je jednolična i nespretna. Ali kada simfonijski orkestar svira 
Šopena, dobijate punu, dinamičnu mješavinu smjelih, eskpresivnih fraza i suptilnih, delikatnih nijansi. 
Nastup orkestra je bogato, zadovoljavajuće iskustvo. 


Jednako je velika razlika između umjetnih i prirodnih ukusa. Džem od jagoda s umjetnom aromom može 
vas podsjetiti na pravu jagodu, ali jednostavno ne može imati zamršeni okus pravih jagoda koji zalijeva 
cijela usta i nepce. Upozoreni ste: kada jednom probate prirodnu hranu, nikada se više nećete zadovoljiti 
ukusom smeća. 


Zar prirodna hrana nije skuplja od prerađene hrane? Ne na godišnjoj ili doživotnoj osnovi. Budući da se 
prirodna hrana mora uzgajati, sakupljati, pripremati, otpremati i prodavati s mnogo više pažnje od 
nezdrave hrane, njena cijena će biti često nešto visočija od prerađene bezvrijedne hrane. Ali prirodna 
hrana je prava hrana koja će vas učiniti sitima i zdravima. Sadrži sve one tvari koje signaliziraju apestatu 
(regalutoru apetita) da je glad zadovoljena i ne sadrži sastojke koji izazivaju ovisnost. 


Dakle, ako ste navikli da za ručak pojedete dva sendviča sa blijelim hljebom, vjerovatno će vam biti 
dovoljan samo jedan sendvič na hljebu od integralnog zrna pšenice i lana. Jedna čaša čistog svježeg soka 
od naranče pružit će vam više zadovoljstva od mnogih limenki pepsija. O zdravlju da i ne govorimo. 
Zdjela prirodne mješavine grickalica (badema, oraha, hurmi, lješnjaka sjemenki suncokreta i slično) će 
pružiti mnogo više vašem tijelu i trajati duže nego li svi čipsevi, smokiji i slična bezvrijedna hrana. Na 
kraju kad shvatite, prirodna hrana vas košta manje jer vam je takve prave hrane potrebno manje da 
budete siti i zdravi i zadovoljni. Prirodna hrana je bolja za vas u svakom pogledu, boljeg je ukusa i 
povoljnija je dugoročno od prerađene hrane. 


Jedan od najnesretnijih stereotipa posljednjih nekoliko godina je onaj o "čudacima zdrave hrane", 
pojedinca koji jede neukusne i čudne izmišljotine od hrane i tvrdi da od njih ima sve vrste besmislenih 
koristi. Ustvari, razumno pripremljena prirodna hrana je primamljivog ukusa i njene prednosti su stvar 
naučnih činjenica. Da zapadno društvo ima i najmanju predstavu šta je ono što je korisno za njega, on bi 
zavisnike od bezvrijedne prerađene hrane smatrao "glupacima i čudacima". 

Naravno, čak ni hrana sama po sebi nije kompletna priča o dobrom zdravlju; hrana je samo jedan vrlo 
važan i vjerovatno najvažniji dio boljeg, vitalnijeg, zdravijeg načina života. Vjerujem da su dva najvažnija 
faktora dobrog zdravlja svjež zrak i čista voda. Vaše tijelo je više od dvije trećine voda, a u mirovanju 
trošite 250 mililitara kiseonika u minuti, ili skoro 100 galona kiseonika dnevno! Jasno je da čak i mali trag 
zagađivača u našem vazduhu i vodi može ozbiljno utjecati na naše zdravlje. Dugujete sebi da dišete što je 
moguće čistiji vazduh i pijete najčistiju moguću vodu koju imate na raspolaganju. Zrak i voda su sve više 
zagađeniji, i moramo da se upustimo u borbu za ova dva najosnovnija gradivna bloka tijela, kako bi ih 
sačuvali od prljavštine i onečišćenja. 


Uz zrak i vodu, zdravom načinu života pridružuju se, naravno zdrava ishrana, dodaci prehrani i umjerena 
fizička aktivnost. Navodim hranu prije fizičke aktivnosti jer nam samo hrana može dati energiju i čvrstinu 
tijela koja nam je potrebna za fizičku aktivnost. Veliki broj ljudi to ne shvata. Pokušavaju živjeti na 
prerađenoj bezvrijednoj "hrani", a onda, kada konačno odluče učiniti nešto sa svojim tijelom, 
pretjeranom tjelesnom težinom i pogoršanjem zdravlja, koji su neizbježni, pitaju se zašto nemaju snage 
da budu dovoljno fizički aktivni. Kada počnete da ubacujete prirodnu zdravu hranu u vaš život, otkrit 
ćete da imate viška energije, a vježbanje postaje radost umjesto mučenja. 


Jedan od problema današnjice sa odnosom čovjeka prema hrani jeste što je naš odnos prema onome što 
unosimo u organizam prerastao iz uživanja u otvoreno žderanje i prežderavanje. Okrećemo se hrani radi 
zabave, utjehe, prijateljstva, statusa ili samo zbog toga što bismo morali nešto žvakati dok gledamo 
omiljeni film. Kao rezultat toga, mnogo puta jedemo daleko iznad tačke gdje bi trebalo stati i da utalimo 
glad. Isto tako, trebamo naučiti da je svaki zalogaj viška koji pojedemo "iz razonode" zaista ukraden iz 
usta nekog gladnog djeteta. 


Za pravilnu prehranu zdravom, prirodnom, integralnom hranom zaista ne trebaju skoro nikakvi meniji i 
jelovnici. Imate potpunu slobodu da birate između galaksije voća i voćnih svježe cijeđenih sokova, 
povrća, orašastih plodova i sjemenki. Trebate izbjegavati i odreći se bijelog šećera, bijelog brašna, hrane 
sa umjetnim konzervansima, bojama i drugim aditivima, te bilo koje hrane koja je bila mnogo kuhana ili 
na neki drugi način previše obrađena. Trebali biste svesti kafu i čaj na minimum (po jednu šalicu dnevno, 
ako baš morate), a umjesto toga probajte neke od mnogih ukusnih biljnih čajeva od cijelog spektra 
bogatstva biljaka koji postoje na tržištu. Gledajte da to bilje bude ako je moguće ubrano iz netaknutih 
dijelova prirode. 


Kad počnete ovako da se hranite bićete zadivljeni ogromnim asortimanom prirodnih recepata u kojima 
možete da uživate. Kamen temeljac, osnova i baza prirodne prehrane moraju biti integralne žitarice, kao 
što su pšenica, ječam, ovas (zob), raž i lan. A u Americi i većini drugih dijelova svijeta najvažniji izvor 
cjelovitih žitarica je hljeb. 


nX 


Odnos našeg društva prema hljebu je sramotan. Hljeb se nekada zvao "štap života", a tako bi trebalo da 
bude i danas. Ali danas je hljeb samo nešto što žele umijesiti što prije prstima i prodati pod nazivom 


"hljeb". Volimo da je bijel, mekan i vlažan, tako da nam ne treba mnogo vremena da "progutamo" 

sendvič. U stvarnosti, hljeb od integralnog zrna može imati ogromnu ulogu u ishrani. Najbolji je i 
najekonomičniji izvor vitamina, minerala, proteina, esencijalnih masnih kiselina i drugih nutrijenata. 


Ako pokusne životinje mogu godinama živjeti samo od integralne pšenice, razmislite o tome koliko 
dobro možete živjeti s hljebom od integralnih žitarica kao najvažnijim dijelom raznovrsne prirodne 
prehrane! Ali, moramo promijeniti standarde koje postavljamo i koji postoje u današnjem vremenu za 
pravljenje hljeba. Hljeb koji se lahko kotrlja u kuglu i mijesi (bijelo brašno) je karta u jednom smjeru za 
kancer (rak) debelog crijeva. Hljeb treba da bude krt, da se mrvi, tako da se lahko svari. Treba da bude 
podoban za žvakanje, da se može žvakati, tako da bude zasitan i obezbjedi potrebna vlakna organizmu. 
Brašno od kojeg se pravi hljeb treba da bude podvrgnuto samo grubom mljevenju, a ne usitnjavanju koje 
krade hranjive tvari kao što je to bijelo brašno. 


Ne trebamo uzimati hljeb koji u prodavnicima može stajati na policama po sedam dana, osim ako nismo 
spremni prihvatiti (u takvom hljebu) sve te hemijske otrove koji su mu dodani kao aditivi. 


Amerikanci moraju naučiti da će, osim ako ne počnu jesti prirodnu hranu i više integralnih žitarica, biti 
odgovorni za gladovanje u svijetu i velike količine bolesti i gojaznosti kao primarnom, u Americi. Ako bi 
ljudi u zapadnom svijetu prešli na konzumiranje samo tri unce mesa dnevno, kao što to preporučuje 
Vijeće industrije prerade mesa, i na svakodnevno korištenje integralnih žitarica, hiljade tona dragocjenih 
hranjivih tvari koje se sada gube u proizvodnji mesa bile bi dostupne pothranjenima širom svijeta. Ako 
ovaj svijet zaista želi da prevaziđe problem gladi u svijetu i izbjegne masovnu glad, pogotovo u zemljama 
u razvoju, zapadne zemlje moraju započeti prelazak na ishranu od integralnih žitarica. 


Neka vaši obroci budu jednostavni. Budući da je prirodnu hranu lahko pripremiti i potrebno joj je samo 
lagano kuhanje, ako se mora uopće kuhati, mnogo je praktičnija za pripremu od većine "praktične" 
neprirodne hrane. Nemojte da vas prevare time što vam govore da ćete ako odustanete od prerađene 
bezvrijedne "hrane" prehrambenih giganta, morati svaki dan da provodite sate i sate kuhajući i 
spremajući zdravu hranu. Istina je upravo suprotna. Jednostavni, siti i zadovoljavajući obroci koje možete 
napraviti od prirodne hrane zapravo će vas osloboditi kuhinje. 


Veoma dobar doručak može biti prirodno voće raznoraznih ukusa i mirisa. Samo je vama ostavljeno na 
maštu šta da birate za doručak. Možete sebi praviti palačinke od lana i ovsa (zobi), ako niste probajte, 
iznenadit ćete se kako su odličnog ukusa i kakve su nutritivne vrijednosti u takvim palačincima. Kada 
izbacite prerađenu hranu koju ste jeli za doručak i većinski konzumirate sirovo svježe vože za doručak, 
vidjećete kako se odlično osjećate ujutro, puni energije. 


Ako morate da imate obilan obrok tokom dana, onda je ručak pravo vrijeme za takvo nešto. Ono što nije 
dobro jeste da veliki obrok imate noću, a zatim provedete veče gledajući televiziju, tada vaše tijelo može 
samo da pretvori te kalorije u masnoću (salo). Pa je najbolje da svoj najveći obrok imate ranije u toku 
dana. Veoma zdrav ručak može biti nešto poput hljeba od integralnog zrna sa povrćem (sirovom salatom 
raznoraznih vrsta), orašastim plodovima i sličnim stvarima. Možete imati i ručak sa mesom, ali pokušajte 

da ga jedete sa sirovom salatom i bez hljeba - škroba. Kombinacija škroba i proteina (bjelančevina) nije 
dobra kombinacija i ne preporučuje se uzimati ih zajedno u istom obroku. 


Nakon što neko vrijeme provedete hraneći tijelo sa prirodnom hranom, sigurno ćete primijetiti kako vam 
se apetit za mesom i mesnim proizvodima znatno smanjuje. Idealna prehrana koju su naučnici u Bostonu 
na Harvardskoj školi javnog zdravlja prezentovali, bila je ona staromediteranska, koja se sastojala od: 
50% hljeba, 20% povrća i voća, i 10% mesa ili ribe. Kuhari su koristili uz to maslinovo ulje u pripremi 
hrane. Ljudi su jeli naizmjenično zalogaj hljeba, pa zalogaj druge hrane. Ovo je idealan omjer. Ponekad bi 
hljeb umakali u maslinovo ulje kako bi održali potrošnju kalorija dovoljno visokom za obavljanje 
svakodnevnih poslova. 


Mnogi ljudi kažu da ovakva ishrana opterećuje domaćicu, a danas domaćica radi van kuće, većinu svog 
vremena. Kao rješenje navodim moju kompaniju koja obezbjeđuje hranjiv obrok u podne. U našoj 
kompaniji Natural Ovens, naše uposlenike svakodnevno snabdijevamo velikim izborom dodataka za 
salatu, sa puno svježeg voća, plus glavnim jelom. Glavno jelo može biti tjestenina, špageti, okrepljujuća 
supa ili gulaš sa puno kvalitetnog hljeba od integralnog zrna. Ovakvi obroci koštaju kompaniju samo 1,60 
dolara dnevno po osobi, ali ovi ljudi znaju da bi ih to koštalo od 5 do 10 dolara više da jedu u restoranu. 
A da ne spominjemo ni približno zdrave i nutritivno vrijedne sastojke hrane koje vam restorani nude. 


Grickalice i grickanje tokom dana su u redu, sve dotle dok se držite prirodnih grickalica. Kao što su to 
voće i povrće, orašasti plodovi i raznorazne sjemenke. Mješavina sjemenki suncokreta, susama, grožđica 
i drugog orašastog i sušenog voća, i čips od rogača su predivne i zasitne grickalice koje će vas zasititi i 
nutritivno obogatiti, a njihovim uzimanjem nećete biti žrtve sindroma "Ne mogu pojesti samo jedan". 
Pijte voćne sokove (svježe cijeđene, ne pasterizovane i kuhane) umjesto kola napitaka i bezalkoholnih 
pića iz trgovina, koja vam troše energiju, a još bolje je da pijete mnogo vode. 


Večera treba da bude najmanji obrok u danu, ali i najduži. Jer je to jedino vrijeme kada se cijela porodica 
nađe na okupu. Neka večernji obrok bude lagan osim ako ne planirate neku veću aktivnost tokom večeri. 


Koncept osluškivanja vlastitog tijela, odnosno tjelesne mudrosti zasnovan je na jednostavnoj 
pretpostavci da vaše tijelo najbolje zna šta je najbolje za njega, šta mu u datom trenutku treba, čega 
dobija previše, čega premalo, tako da vam može reći (vi ćete to osjećati) kada s njim nešto nije u redu. 


Čovjek je preživio mnogo vremena na ovoj zemlji, dok su ljudi u bijelim mantilima koji sebe nazivaju 
doktorima tu tek odnedavno. Naše tijelo je obavljalo svoj posao vrlo dobro i bez njihove pomoći. Ovaj 
biološki uspjeh bio bi nemoguć da ljudsko tijelo nije fino podešen, visoko osjetljiv organizam, sposoban 
da osjeti fizičku nevolju i da na nju konstruktivno odgovori. Ako nas je ova ugrađena tjelesna mudrost 
održavala svim ovim stoljećima, naše trenutno neznanje o tjelesnoj mudrosti sada nas dovodi do 
bankrota prije nego li umremo. 


Otkud ovoliko neznanje o našim tijelima i tjelesnoj mudrosti? Prehrambeni giganti i medicinski 
establišment su imali veliku ulogu u tome. Prehrambena industrija je započela stvari uništavajući naše 

znanje o tome šta je dobra hrana za naše zdravlje. Kažu nam njihovi slogani "Oživi s pepsijem" i "Koka- 
Kola dodaje život", i kažu da su najnovije dječje pahuljice obložene šećerom "važan dio dobrog doručka", 
da muškarci koji žele biti fizički aktivni moraju "gustirati" limenku pive. Industrija je potrošila milijarde 
dolara ohrabrujući nas da koristimo te proizvode i da imamo pozitivan pogled na njih iako nas baš ti 
proizvodi razbolijevaju i uništavaju. Nije ni čudo što većina ljudi nema pojma šta je zaista dobra, prirodna 
zdrava hrana. 


S druge strane, medicinski establišment, a posebno veliki proizvođači lijekova koji se izdaju bez recepta, 
zadaju drugi katastrofalan udarac, uvjeravajući nas da se svakog bola ili nelagode koja se pojavi treba 
bojati i potiskivati ih tim lijekovima. Sigurno znate za sve te silne televizijske reklame u kojima se ljudi 
pojavljuju i opisuju besmislice koje su jeli: kafu punu šećera i ustajale, masne krofne, masne salate, 
hamburgere. Odjednom ti isti promijene boju, počnu da se grče pred našim očima, i stenju "probavne 
smetnje!" 


Da li vam ovakve reklame govore da treba jesti razumno i zdravu hranu i da su probavne smetnje znak 
da se oštećuje probavni trakt? Ne - samo uzmite tu i tu pilulu i nastavite da živite. | industrija lijekova se 
tu ne zaustavlja. Pretvorili su nas u nacije pilula. Svaki nas dan ohrabruju da se okrenemo tabletama 
sličnim aspirinu za olakšanje agonije koju sebi nanosimo svakodnevnom hranom koja izaziva ovisnost. 


Nije nam nikad rečeno da je bol, čak i najmanja bol, koju osjećamo, način na koji nam tijelo govori da 
smo fizički oštećeni i da moramo odgovoriti tako što nećemo "ubiti tog glasnika", već uklanjanjem 
uzroka ozljede i zacjeljivanjem rane. Niti nam se govori da je aspirin veoma moćna hemikalija koja čak i u 
vrlo malim količinama može izazvati unutrašnje krvarenje i koja može dovesti do oštećenja vezivnog 
tkiva u tijelu i doprinijeti oboljenjima kao što je artritis, a samo “možda” može i spriječiti srčani udar. 


Svi lijekovi koji se prepisuju na recept ili oni u slobodnoj prodaji samo pomažu da utišamo signale koje 
nam tijelo šalje, a to su žalbe naših tijela na svakodnevna zlostavljanja koja im radimo sa nezdravim 
navikama, na prvom mjestu, neprirodnom nutritivno bezvrijednom "hranom". Ako te tegobe postanu 
previše velike, uvijek možemo otići liječniku, koji će rado prepisati nešto jače i opasnije nego li je to 
ranije bilo. 


Uhvaćeni u ovaj koštac između farmaceutskih kompanija i prehrambenih giganta, izgubili smo dodir sa 
samim sobom, sa našim tijelima. Ušutkali smo tjelesnu mudrost i signale koje nam ono šalje. Ustvari, 
mnoge poruke patnji naših tijela a koje nam ono šalje, sada se jednostavno uzimaju zdravo za gotovo. 
Mislimo da su pospanost nakon obroka, probavne smetnje, česte glavobolje i artritis sve što možemo 
očekivati od života. Istina je da su to sve znaci koje tijelo šalje, i koji nam govore da nešto nije u redu. 


Barbara Reed, razvila je test kako bi pomogla ljudima da sagledaju znakove upozorenja koje im tijelo 
šalje. Koliko vam sljedećih signala šalje vaše tijelo? Odgovorite na sljedeća pitanja sa Da ili Ne ili 
Ponekad. 


1. Da li vam se ponekad zamagli um, razmišljanje postane otežano? 

2. Da li se lahko zbunite? 

3. Da li ste zaboravni? 

4. Da li povremeno imate poteškoća s koncentracijom? 
5. Da li se osjećate lošije u školi ili na poslu? 

6. Da li lahko izgubite živce? 

7. Da li vam je teško kontrolisati svoje emocije? 


8. Imate li pretjerane seskusalne želje? 


Ko) 


. Muškarci; jeste li impotentni? Žene: jeste li frigidne? 
10. Da li zanemarujete čistoću i izgled? 

11. Imate li poteškoća da zadržite posao? 

12. Da li ste nestrpljivi? 

13. Imate li problema da se složite s drugima? 

14. Da li vas neke stvari jako iritiraju? 

15. Jeste li depresivni? 

16. Da li ste izgubili interesovanje za svoj posao? 
17. Jeste li umorni od života? 

18. Da li ste jako nervozni? 

19. Da li vam je život postao besciljan? 

20. Da li ste zabrinuti ili uplašeni, ali ne znate zašto? 
21. Imate li osjećaj da vam prijeti opasnost? 

22. Da li se osjećate jako napeto? 

23. Da li imate neosnovane strahove, fobije? 

24. Da li imate izljeve plača? 


25. Da li se osjećate veoma nemirno? 

26. Da li imate suicidalne misli? 

27. Da li lahko postajete nasilni? 

28. Da li imate želju da nanesete štetu drugima? 

29. Želite li se osvetiti društvu? 

30. Da li vam se vid povremeno zamagljuje ili udvostručuje? 

31. Da li vam sunčeva svjetlost smeta očima? 

32. Osjećate li vrtoglavicu ili nesvjesticu, posebno kad ustanete? 
33. Vrti li vam se ujutro ili prije jela? 

34. Da li imate nesvjestice? 

35. Da li ste jako iscrpljeni, posebno ujutro? 

36. Da li se generalno osjećate veoma umorno i slabo? 

37. Da li ste jako slabi i ujutro i poslijepodne? 

38. Da li se osjećate najbolje nakon dobrog obroka? 

39. Da li ste pospani nakon što pojedete slatkiše ili neku drugu hranu od škroba? 
40. Da li ste jako pospani tokom dana? 

41. Da li loše spavate noću? 

42. Da li se probudite i ne možete zaspati? 

43. Je li vam san dubok, ali se ne odmarate dovoljno tokom sna? 
44. Obliva li vas hladan znoj tokom sna? 

45. Fali li vam snage nakon buđenja? 

46. Da li vam je potrebna stimulacija alkoholom, kafom, cigaretama ili drugim drogama? 
47. Da li se osjećate jako loše od alkohola, slatkiša ili kafe? 

48. Imate li zatvor? 


49. Imate li naizmjenično zatvor i proljev? 

50. Da li patite od mučnina kada se vozite? 

51. Da li ponekad potpuno gubite apetit? 

52. Da li ste povremeno strašno gladni? 

53. Imate li višak kilograma? 

54. Da li patite od stalnih probavnih smetnji? 

55. Da li imate nadimanja? 

56. Da li mnogo žudite za soli? 

57. Imate li strašne glavobolje s vremena na vrijeme? 
58. Da li ponekad osjećate bol koji prelazi preko lijevog ramena u smjeru ključne kosti, ili potiljku? 
59. Da li vam otiču šake i stopala? 

60. Da li su vam usta suha? 

61. Imate li kožne bolesti? 

62. Da li su vam ruke i noge hladne? 

63. Da li se previše znojite? 

64. Da li vam se ruke znoje kad se uzbudite? 

65. Da li vam je koža suha i ljuskava? 

66. Da li vam udovi trne? 

67. Osjećate li trnce u usnama ili prstima? 

68. Da li se ponekada budite noću obliveni znojem? 
69. Imate li alergije ili astmu? 

70. Da li vam povremeno srce jako brzo kuca (lupa)? 
71. Osjećate li unutrašnju drhtavicu? 

72. Da li se lahko prehladite? 


73. Da li ste veoma podložni zaraznim bolestima? 

74. Da li vas bole zglobovi? 

75. Da li vam se mišići povremeno trzaju? 

76. Imate li ponekad grčeve? 

77. Žene: da li ste bili depresivni nakon porođaja? 

78. Žene: da li ste imali spontane pobačaje ili prijevremene porođaje? 
79. Žudite li za slatkišima i kolačima? 

80. Da li pijete vrlo malo vode? 

81. Da li pijete mnogo kafe ili čaja svaki dan? 

82. Da li pijete mnogo kole ili drugih bezalkoholnih pića svaki dan? 
83. Da li ste stalni pušač? 


lako se ovaj test fokusira na hipoglikemiju, lista simptoma može ukazivati i na druge ozbiljne nutritivne 
nedostatke. Čak će se i potpuno zdrava osoba žaliti na nekoliko od navedenih simptoma. Ali ako ste na 
više od njih 15 odgovorili "Da" ili "Ponekad", to je znak da ste ozbiljno pothranjeni. Ako spadate u ovu 
kategoriju, važno je da odmah napustite hranu sa visokim sadržajem masti i hranu sa niskim sadržajem 
hranjivih sastojaka (prerađenu hranu prehrambenih kompanija) i umjesto toga se okrenete mudrosti 
vašeg tijela, jer ono traži pravu prirodnu, nutritivno bogatu hranu. 


Da bismo povratili tjelesnu mudrost, moramo se početi preodgajati. Izvor tjelesne mudrosti, kao i izvor 
svake mudrosti je pravo i zdravo čisto znanje. Morate poništiti pola onoga što ste do sad vidjeli na 
televiziji, i sve ono što ste vidjeli na reklamama. Umjesto toga, trebate početi sami istraživati o ishrani. 
Ova knjiga može biti dobar početak za to, ali nipošto nije iscrpna. Na tržištu postoji mnogo dobrih knjiga 
koje govore o ishrani i zdravlju, a navešćemo listu nekih od njih (nešto kasnije) za koje mislimo da bi vam 
mogle pomoći. Nakon što pročitate neke od ovih knjiga, zapitat ćete se kako ste uopće mogli prihvatiti 
laži koje su prehrambeni giganti širili svih ovih godina. 


Drugi korak je da se riješite svih štetnih stvari u vašoj ishrani. Neki su otkrili da je najbolji način da to 
urade tako što će napraviti zaokret i pauzu od svega, pa odlaze do kuhinje i frižidera i bacaju sve što 
sadrži šećer, bijelo brašno i umjetne dodatke. Drugi, posebno porodice sa djecom, imaju mnogo više 
uspjeha sa postepenim pristupom (osim ako niste već bolesni), kao što je objašnjeno u posljednjem 
poglavlju knjige. Kako god da odlučite to učiniti, morate odmah početi izbacivati i uklanjati smeće iz 
svojih obroka i mijenjati ga prirodnom integralnom, svježom nutritivno bogatom hranom. 


Brzo ćete uvidjeti da što je vaša prehrana prirodnija, vaše fizičko i mentalno stanje postaje stabilinije i 
zdravije. Kada dostignete stabilno stanje tijela i uma, najbolje je da počnete da određujete koja dijeta je 


73 


najbolja za vas. Možda ćete ubrzo otkriti da još uvijek imate želju za nekom određenom bezvrijednom 
hranom. Pokušajte da izdržite što je duže moguće bez te hrane. lako je proizvođač junk-food-a 
(bezvrijednog smeća) učinio sve da izazove kod vas što veću ovisnost, na kraju će ta ovisnost nestati ako 
budete karakterni i istrajni. 


Nakon što se riješite smeća u svojoj ishrani, vrijeme je da počnete određivati koju hranu bi trebalo da 
jedete što više i koju biste trebali što više izbjegavati. To mlijeko koje ste popili za doručak (iako nije 
dobro za doručak jesti ništa osim voća do podne 12h) - da li vas je osvježilo ili ste imali mnogo negativnu 
reakciju na njega? Da li žudite za citrusnim voćem? Ta kafa koju popijete dok gledate televiziju - kako se 
osjećate nakon toga? Postoji li neka prirodna hrana za kojom vaše tijelo žudi? Da li osjećate bolje kad 
jedete više? Da li vas previše poslijepodnevnih užina čini umornim? 


Pokušajte izmijeniti i korigovati svoju ishranu kako biste maksimalno iskoristili one stvari zbog kojih se 
osjećate dobro i izbjegavali one stvari koje vam stvaraju probleme. Na taj način ćete korsititi tjelesnu 
mudrost koja će vam pomoći da razvijete sklonosti ka optimalnoj ishrani za vaše tijelo. 


Međutim, postoje neke stvari koje ćete zapaziti i na koje treba obratiti pažnju kada počnete razvijati 
tjelesnu mudrost. Prvo, ponekad će najbolje poruke koje tijelo šalje biti skoro neprimjetne. Kada vaše 
tijelo prestane da se žali na zloupotrebu koju ste mu nanosili prerađenom hranom, vidjećete koliko se 
promjene koje se dešavaju, ustvari, dešavaju u tišini. Na primjer, ako jedete dobar doručak od mnogo 
svježeg voća i integralnih žitarica, velike su šanse da nećete osjetiti onu halapljivu jutarnju glad ili poriv 
za kafom. Problem je u tome što većina nas ne odvoji vrijeme za sebe i kaže: "Bože, osjećam se odlično, 
nisam gladan, iscrpljen niti pospan!" Već jednostavno nastavimo sa našim svakodnevnim obavezama. 
Zapravo, ova tjelesna tišina je mnogo dobra stvar, to znači da radite punim potencijalom, iako to u tom 
trenutku možda nećete primijetiti. Tijelo je mnogo pametnije nego što pretpostavljamo. 


Također, postoje neki prijelazni efekti koje mnogi ljudi prolaze kada prvi put pređu na prirodnu ishranu. 
Mnogi ljudi su toliko navikli na lažan ukus vještačke hrane da im prirodni ukusi mogu biti pomalo čudni. 
Pošto su naučeni da odbacuju nepoznato, možda im se u početku neće ni svidjeti ukus prirodne hrane. 
Potrebno je neko vrijeme da se prilagodite prirodnoj slatkoći i suptilnom ukusu prave hrane, ali kada to 
učinite, nećete se više vratiti na lažne vještačke ukuse. 


Ljudi koji su živjeli na hrani sa malo prirodnih vlakana također mogu doživjeti neugodne prijelazne 
simptome kada pređu na ishranu prirodnom pravom hranom bogatom vlaknima. Budući da njihov 
probavni sistem nije naviknut da se nosi sa pravim velikim količinama hrane i vlakana, i pošto su njihova 
crijeva toliko začepljena fekalnim materijama, mogu osjetiti nadutost ako odmah povećaju sadržaj 
vlakana u svojoj ishrani. Ako vam se to dogodi, to je znak da trebate usporiti, i postepeno povećavati 
sadržaj prirodne svježe sirove hrane koja je bogata vlaknima i na taj način dati svom probavnom sistemu 
vremena da se prilagodi i pročisti. 


Vjerovatno najneugodniji prijelazni efekat je sama promjena naših očekivanja o tome kakva hrana zaista 
jeste ili bi trebala biti. Budući da smatramo da "normalan" hljeb mora biti mekan i gumen, šokirani smo 

hljebom koji ima neku teksturu i gustoću. Ako smo naučili da povrće koje jedemo treba da bude kašasto, 
potrebno je vremena da naviknemo na lagano kuhano povrće sa pare. Ipak, ne brinite se, uskoro ćete se 
naviknuti i ubirati sve plodve zdravog načina života unosom prirodne, zdrave, integralne, svježe hrane. 


A sada dolazi najbolji dio: Kada usvojite zdrav način življenja, odnosno prirodan način života, uskoro ćete 
doći do još jednog otkrića, a to je da supermarketi i prodavnice mogu biti izuzetno opasna mjesta. Police 
u trgovinama su popunjene tolikom količinom smeća (bezvrijedne hrane napunjene hemikalijama) da 
ćete se zapitati da li je išta sigurno kupiti. Zato se zaštitite tako što ćete postati kompulzivni čitač etiketa. 
Jednom kada počnete provjeravati etikete svih onih limenki i kutija koje ste prije tako olahko bacali u 
košaricu, uvjerit ćete se koliko su otrovi prehrambenih giganta, koji izazivaju ovisnost, zapravo 
rasprostranjeni i dobit ćete mnogo ideja šta izbjegavati. 


Većinu kupovine namirnica gledajte da obavite u manjim objektima ili kod lokalnih dobavljača zdrave 
ishrane. Za početak je najbolje da izbjegavate svu prerađenu hranu, bilo koje vrste. Već znate za one 
sastojke navedne na ambalažama koje vas mogu ubiti. Ali ono što je mnogo opasno, ne znate za sve one 
aditive koji su opasni a za koje vlada uopće ne zahtijeva da se stave na ambalaže. Budite mnogo oprezni! 


Vaš hljeb, na primjer, može sadržavati okside dušika, hlora, nitrozil hlorid, hlor dioksid, benzoil peroksid 
(poznatiji kao aktivni sastojak poznatog lijeka protiv akni), aceton peroksid, azodikarbonamid, pa čak i 
pariški gips. A proizvođač takvog hljeba nije u obavezi prema kodeksu saveznih propisa da vas upozori na 
njih. Hljeb nije jedini proizvod koji ima skrivene aditive, koji nisu navedeni na ambalaži. Kada je General 
Mills počeo da pakuje Tang, imali su mnogo problema da ga dovoljno brzo isprazne iz brzih miksera u 
boce. Otkrili su jedan aditiv (dodatak) koji bi mogao značajno ubrzati proces pakovanja: silikon! General 
Mills je tražio od FDA (Upravu za Hranu i Lijekove) da li moraju navesti silikon kao sastojak proizvoda na 
etiketi. FDA im je odgovorila da se ne brinu; sve dok je silikon sačinjavao manje od 3% proizvoda nije bilo 
potrebe da se navodi na etiketi. 


Koliko je konzumiranje silikona zaista štetno za ljudski organizam? Ko to sa sigurnošću zna. Medicinska 
nauka nam kaže da bi on trebao da prođe kroz probavni sistem. Hm, uvjerljiv odgovor. 


Da li je iko ikada uradio studiju da bi se utvrdio efekat malih doza silikona uzetih tokom 20 ili 30 godina, 
ili tokom cijelog života? Ono što sada sa sigurnošću znamo jeste, da silikon nije bezbjedan kao implant. 
Zašto dodavati bilo koju hemikaliju koja apsolutno nije neophodna za ljudsku ishranu? | zar nam ne bi 
trebalo reći sve informacije o dodavanju bilo kakvih vještačkih aditiva u našoj hrani, ma koliko se oni 
smatrali "benignim" - bezopasnim? 


Spominje se Delaneyeva klauzula, koja zahtijeva da proizvođač ne koristi aditiv za koji se pokazalo da 
uzrokuje rak kod laboratorijskih životinja. Od proizvođača hrane trebalo bi zahtijevati da dokažu da će 
neki aditiv koji dodaju u hranu zapravo biti koristan za ljudsko zdravlje prije nego što im se dozvoli da ga 
koriste u svom proizvodu. Nema nikakvog razloga da se smatra da se tone i tone egzotičnih hemikalija 
bačenih u našu hranu treba smatrati bezopasnim dok se ne dokaže krivica. Na kraju krajeva, zdravlje 
ljudi je u pitanju i ono mora biti sveto i stavljeno uvijek i uvijek na prvo mjesto prioriteta! 

Znam još dok sam radio kao proizvođač hrane za prehrambene gigante, da fizička zapremina označenih 
sastojaka u proizvodima ne odgovara istom tom omjeru na pakovanjima. | ozbiljno sumnjam da bilo koji 
inspektor provjerava šta je tačno u tim prozvodima i šta je označeno na njima, jer nikad do sad nisam 
čuo da je neka firma kažnjena zbog laži o tome koliko je određenih sastojaka navedeno na ambalaži i 
koliko se tih sastojaka stvarno nalazi u prozvodu. Potrošači se moraju suočiti sa činjenicom da ako jedu 
bilo kakvu hranu prehrambenih kompanija - a to je sva prerađena hrana koja se danas može kupiti - pa 
čak i onu "sigurnu" - to radi na vlastitu odgovornost. 


Ova opasnost se čak proteže i na neke od novih takozvanih "prirodnih" proizvoda prehrambenih giganta 
a koji su preplavili tržište. Osjetivši rastući val sumnji javnosti prema prerađenoj hrani, prehrambena 
industrija je pronašla zaobilazne načine da visoko prerađeno smeće nazove "prirodnim". Uzmite, na 
primjer, kremnu pitu Langendorf s prirodnim okusom limuna. Ovaj proizvod (koji inače ne sadrži kremu) 
napunjen je natrijum propionatom, vještačkim bojama za hranu, natrijum benzoatom i biljnom gumom. 
Kako se to uopšte može nazvati prirodnim? Jer, objašnjava kompanija, ima pravo limunovo ulje u sebi. 
Ma hajde! 


Zatim, tu je jesenjski prirodni margarin braće Lever, što je ironija sama po sebi, jer margarin u potpunosti 
ne može biti prirodan jer je napravljen od biljnih ulja i hemikalija. Zatim tu su "prirodne granole" 
grickalice i žitarice, koje su jako zaslađene smeđim šećerom i prepune hidrogenizovane masti. Mnogi 
ljudi imaju utisak da je smeđu šećer manje rafinisan, i više "prirodan" šećer. Ali, to uopšte nije tako. 
Smeđi šećer je visoko prerađen proizvod. Pravi smeđi šećer, koji je mješavina saharoze i melase, mnogo 
je slađi od bijelog šećera pa je potrebno manje da bi proizvod bio sladak. Zbog toga smeđi šećer može 
biti vrlo koristan ako se koristi mudro, iako i dalje može biti opasan ako se pretjera. Ali veći dio smeđeg 
šećera na tržištu je samo bijeli šećer s umjetnom smeđom bojom, a to može biti jednako smrtonosno 
kao i čista saharoza. 


Umjetna boja je također glavni sastojak mnogih takozvanih "Integralnih hljebova" na tržištu. U 
stvarnosti, sadržaj integralnih žitarica u ovih hljebovima je obično prilično nizak, a većinu čini rafinirano 
bijelo brašno. Krajnji rezultat je savršen proizvod za prevaru i obmanu kupca. Ima mekanu, gumenu 
teksturu koju su dobro istražili da se traži na tržištu, a ima lijepu smeđu boju koja ih navodi da misle da je 
to dobar hljeb. Predlagano je da se nešto učini povodom ove prijevare, međutim, ništa još nije poduzeto 
po pitanju ovakvog hljeba. Trgovine koje prodaju "jeftine" proizvode obično kupuju robu (voće i povrće) 
koja je ubrana prije nego li je sazrela, a zatim pohranjena u skladišta dok dođe njeno povoljno vrijeme za 
prodaju. Takvi proizvodi su izgubili mnogo u svom nutritivnom sadržaju i moraju biti jako tretirani 
voskom, kalupima i drugim hemikalijama kako bi dobili i povratili svjež izgled. Ovo prazno voće i povrće 
je neka vrsta prevare slično onoj sa prerađenom mrtvom hranom. Jer je ono ustvari dosta nutritivno 
prazno i nosi prazne kalorije. 


Potražite one trgovine koje se trude (a ima ih) da nabave najbolju svježu i nutritivno vrijednu robu. Takvi 
proizvodi su odlični ali i nešto skuplji. Jeftino voće i povrće nije najkvalitetnije. Što se tiče hrane, daleko 
najbolja opcija je da je sami uzgajate. U zimskim mjesecima obavezno kupujte one namirnice koje su 

smrznute, a ne one koji su konzervirane ili na drugi način obrađene (uništene). Kupite hljeb kod 
provjerenih proizvođača, a najbolje je da ga sami sebi napravite. Oni hljebovi koji se moraju slati na 
velike udaljenosti također sadrže hemijske dodatke raznoraznih oblika. 


Ako morate jesti meso, onda kupujte ono koje je provjereno ili je bilo smrznuto, tako ćete izbjeći nitrite i 
druge aditive koji se nalaze u prerađenom mesu (faširanom i na drugi način obrađenom) i obično 
uštedjeti nešto novca. 


Da biste se držali prirodne i zdrave hrane morate postati mnogo aktivniji, neovisniji o sistemu, agilniji u 
svakom pogledu, i morate tražiti što je moguće bolja rješenja za svoju svakodnevnu hranu. A to je jedna 
borba na koju se morate spremiiti. U pitanju je vaše zdravlje i zdravlje vaše porodice i bližnjih. To 
mnogima nije lahko. Pustili su proizvođače hrane da donose odluke o hrani. Ako želimo pobjeći iz ovih 
ralja i eksploatacije prehrambenih giganta hrane, moramo se naučiti da razmišljamo svojom glavom i 
osloniti se na vlastite prosudbe šta je dobro, ispravno i najbolje za nas i naše zdravlje. Samopoštovanje 
vodi do samopuzdanja a to sve zajedno vodi do boljeg zdravlja. 


Samo kada ste na ishrani koja je integralna, prirodna, zdrava i neprerađena, svaki nutrijent iz takve 
hrane može obaviti svoj puni dio posla u slagalici koja se zove naše tijelo. Mnogi ljudi čak i nakon 
prelaska na prirodnu hranu, smatraju da i dalje ne dobijaju dovoljno nutrijenata. Mnoge od ovih 
posebnih potreba tijela ili "glad" za nutrijentima proizilaze iz zlostavljanja naših tijela koje su podnijela 
godinama unazad, unoseći u njih sve ono smeće od prerađene nutritivno bezvrijedne hrane pune 
hemikalija. 


Ako se određeni simptomi i dalje nastave nakon što ste duže vremena na ishrani bogatoj nutrijentima, 
onda je vrlo vjerovatno da vam i dalje nedostaje neki od nutrijenata. Na primjer, ako i dalje imate visoku 
učestalost prehlade, alergija, infekcija, herpesa ili drugih bolesti usta ili grla, možda će vam zaista trebati 
dodatni nutrijenti. Tijelo obično traži više vitamina A i C. Uporni osjećaji napetosti i nervoze mogu biti 
znak da vam je potrebno više vitamina B (mnoge studije su pokazale da uobičajena Američka prehrana 
ima manjak vitamina B-kompleksa). Ako vam je nivo hemoglobina nizak i osjećate se umorno cijelo 
vrijeme, to je prilično dobar znak da trebate uzimati više vitamina C kako biste mogli apsorbirati željezo 
iz hrane. 


Evo i drugih znakova na koje treba obratiti pažnju. Ako ne unosite dovoljno vitamina A, moguće je da vas 
muče problemi sa kožom, poput osipa, bubuljica i tako dalje. Ako imate ispucale usne, potrebno je više 
Omega-3 masnih kiselina. Lan je najbolji izvor Omega-3. Ako patite od mišićnih grčeva, to bi mogao biti 
znak da nemate dovoljno kalcija ili magnezija. Gubitak kose može biti znak nedostatka inozitola, a 
problemi s cirkulacijom mogu ukazivati na nedostatak vitamina E. Postoje i mnogi drugi znakovi 
nedostatka vitamina i preporučujem da pročitate jednu od dobrih knjiga koje govore o vitaminima, a 
koje sam naveo u knjizi. 


Da se osvrnemo malo više na vitamin C. Većina Amerikana ne dobija ni približno dovoljno kompleksnog 
vitamina C sa bioflavonoidima iz ishrane. Koristi se za mnoge funkcije u tijelu, od pomaganja u stvaranju 

kolagena, do borbe protiv krvnih ugrušaka, a pomaže i u apsorpciji drugih hranjivih tvari, posebno 
željeza. Kada se uzima sa hranom koja sadrži gvožđe, osobi je obično potrebno najmanje 3000 mg 
kompleksnog vitamina C dnevno, a nekima sa izuzetnim potrebama za ovim vitaminom trebalo bi da 
imaju i do 10.000 mg dnevno. 


Unosite što je moguće više sirovog i svježeg voća i povrća da biste obezbjedili tijelu maksimalne količine 
vitamina i minerala na najbolji mogući način. Nakon što izaberete pravu ishranu za vaše tijelo i 
nadoknadite sve one nedostatke koje je tijelo trpjelo godinama na prerađenoj hrani, biti ćete na dobrom 
putu ka zdravijem, uzbudljivijem i prirodnijem načinu života. Pobjeći ćete od ovisnosti o prerađenoj 
hrani i prehrambenim gigantima i osloboditi se efekata takve hrane koja oduzima život. Osjetit ćete 
radost života, vitkost, blagostanje i funkcionalnost. 

ŠESTO POGLAVLJE: POMOC SEBI 


Svi se mi s vremena na vrijeme razbolimo - čak i oni koji se hrane prirodnom hranom. Pojedinac, 
jednostavno, može imati genetsku predispoziciju za neku bolest, može doći u kontakt sa zaraznom 
bolešću koja je u tom momentu jača od njegovog odbrambenog sistema i njegove prirodne odbrane, ili 
se može desiti nešto potpuno neočekivano. Bilo da se radi običnoj prehladi ili pak kanceru, bolest i drugi 
poremećaji vas mogu pogoditi bez obzira na to koliko se dobro hranite. Ono što je važno je kako se 
nositi sa tim problemima i kako se kretati na putu ka zdravlju. 


Nažalost, danas, velika većina ljudi se jednostavno ne može nositi sa bolešću. Na najmanje simptome 
bolesti ili nekih problema sa zdravljem mnogi od njih posežu za bočicom pilula Ako to ne pomogne, trče 
do liječnika i doslovce ga preklinju da uradi sve moguće pretrage koje im padnu na pamet i prepiše im 
nešto, bilo šta, kako bi ponovo “ozdravili“. Očekuje se da će ukupni troškovi medicinske njege u Americi 
dostići cifru od trilion dolara godišnje. Za oko 300 i više miliona građana Amerike, to iznosi nešto manje 
od 4.000 dolara na svakog muškarca, ženu i dijete u Americi. Srećom, većina tih troškova ne ide direktno 
iz naših plata, ali, indirektno, itekako ide. Gotovo polovina ovog novca se troši u prvih nekoliko godina 
života i posljednjih nekoliko godina života, pri čemu vlada plaća veliki dio ovih troškova. Očekuje se da će 
medicinski troškovi nastaviti da rastu po stopi od 15 do 20% godišnje, kao i u posljednjoj deceniji. 


Amerika ide sigurno ka svojoj propasti ako nastavi sa ovakvim troškovima. Nijedan pojedinac, kompanija 
niti vlada niti bilo koja institucija ne mogu nastaviti plaćati ove vrtoglave troškove zdravstvene zaštite. 
Zdravstvena zaštita nije problem - problem su troškovi zdravstvene zaštite. Obratite pažnju na ovo, 
zdravstvena zaštita je besplatna za sve jer je mnogo jeftinije konzumirati zdravu hranu nego nezdravu 
hranu. Počnimo da se hranimo zdravo i zdravstvena zaštita će nam biti nepotrebna , odnosno besplatna. 
Pa će ono što malo više platimo za zdravu hranu nam se vratiti višestruko, nemjerivo, a to je dobro 
zdravlje — pa nam onda zdravstvena zaštita neće biti potrebna. Računica je jasna. 


Problem su, dakle, medicinski troškovi liječenja bolesti. Nadamo se da će ova knjiga pomoći u smanjenju 
degenerativnih bolesti, a samim tim i smanjenju medicinskih troškova. Stopa smrtnosti od 
degenerativnih bolesti u Americi je gotovo najveća u svijetu. Stopa smrtnosti od kardiovaskularnih 
bolesti u Americi je porasla sa 359 na 440, i to samo u 1978 godini, na svakih 100.000 stanovnika. Stopa 
smrtnosti od raka u Americi se više nego udvostručila u istom vremenskom periodu, dok je stopa 
smrtnosti od dijabetesa porasla za 25%. Stopa porasta smrtnosti od raka je daleko veći problem od smrti 
izazvanih srčanim oboljenjima, koje su svakako na prvom mjestu bolesti. 


Jasno je da je naša ropska odanost establišmentu bolesti vrlo nerazumna. Moramo preuzeti odgovornost 
za sopstvenu dobrobit i blagostanje, umjesto da slijepo vjerujemo ljekaru da nas može "zakrpiti" ili nam 
dati neku pilulu kad stvari krenu naopako. Tokom godina dok sam kao biohemičar radio za Kvaker Oats, 
imao sam negativno iskustvo sa bolničkom njegom koje je duboko utjecalo na moj cjelokupni pogled na 
konvencionalnu medicinu. 

Jedne večeri na poslu desila se nesreća pri kojoj sam zadobio opekline tako što se mi se vrela tečnost 
izlila po leđima. Hitno sam prevezen u bolnicu sa opeklinama drugog stepena preko 25% tijela. Sve što je 
uradilo osoblje hitne pomoći bilo je da su me doslovce "spakovali" u led, što je pomoglo da se opekline 
minimiziraju i smanji bol. U napetosti sam dočekao jutro, kada sam mislio da će me liječnik zasigurno 
primiti. 


Jutro je svanulo, ali se liječnik nije pojavio. Umjesto toga, donijeli su mi oskudan doručak, čije je glavno 
jelo bio žele. Da, žele. Cijeli obrok je obilovao vještačkim šećerom i malo proteina koji su mom tijelu u 
tom trenutku bili toliko potrebni. Ostatak jutra sam uzalud čekao da se liječnik javi i da me primi. Ručak 
koji su mi donijeli bio je jednako nezadovoljavajući kao i doručak. Dobio sam jednu krišku ćuretine, tanku 
kao papir, kutiju mlijeka, bijeli hljeb i povrće iz kojeg je kuhanjem izvučen sav život. Počeo sam shvaćati 
da će mi kontinuirana ovakva dijeta bolničkom hranom vište štetiti nego koristiti. 


Konačno, kasno tog poslijepodneva, liječnik je došao da me pregleda. Nakon pregleda mi je rekao da ne 
može učiniti ništa više osim toga da me previja čistim zavojima i povremeno nanosi mehlem na opekline. 
Ipak, preporučio mi je da ostanem u bolnici. Odmah sam se požalio na ishranu. Rekao sam da, pošto sam 
izgubio toliko kože, mislim da bih trebao dobiti bolju hranu koja će biti bogata proteinima kako bih 
pomogao svom tijelu da zamijeni oštećeno tkivo. On se nije složio sa tim. Rekao mi je da moje tijelo ima 
vlastite zalihe proteina koje može nadoknaditi. Kasnije sam saznao da je govorio o privremenom 
skladištu tijela koje se zove takozvani bazen aminokiselina, a koji se može iscrpiti za dva sata! 


Postao sam bijesan. Rekao sam liječniku da bih radije otišao kući i liječio se sam, ako mi je sve što 
njegova medicinska mudrost može ponuditi samo to, čista posteljina, zavoji i loša ishrana. Napustio sam 
bolnicu. 


Otišao sam kući i držao se čistih posteljina, često mijenjao majice i pazio da ne legnem na oštećena leđa. 
Jeo sam integralne žitarice, jaja, malo nemasnog mesa i drugu hranu bogatu proteinima. Toliko sam 
postao skeptičan prema bolnici i bolničkom načinu liječenja da sam i sam mehlem koji sam koristio prvo 
isprobao na ruci. Ubrzo je taj dio kože potamnio crvenim, ružnim, iritantnim osipom. Ostatak tegle tog 
mehlema sam bacio. 


Ukratko, dao sam svom tijelu ono što mu treba, vrijeme i pravi materijal da se ono samo izliječi i odradi 
potreban posao. | ono je to zaista učinilo! Uradilo je prekrasan posao. Umjesto što su predlagali da 
ostanem u bolnici dvije sedmice, vratio sam se na posao za dva dana. Odlučio sam da ću od sada pa 
nadalje uzimati savjet liječnika kao smjernicu, a ne kao "svetu" istinu. 


Možda jedan od najpoznatijih primjera uloge samoodgovornosti u zdravlju je slučaj Normana Kazinsa, 
koji on opisuje u svojoj knjizi Anatomija bolesti. 1964. godine Kazins je obolio od ankilozirajućeg 
spondilitisa, bolest kolagena pri kojoj se vezivno tkivo u kičmi počinje raspadati. Postepeno je izgubio 
kontrolu nad svojim udovima i jedva je mogao pomjerati vrat. Pod kožom su mu se formirali tvrdi čvorići. 
Na vrhuncu bolesti i stanja u kojem se našao, vilica mu je bila skoro potpuno zatvorena. Liječnici su 
uglavnom bili pesimistični. Rekli su da je bolest degenerativna i da su šanse za preživljavanje 1:500 

(jedan na prema pet stotina). Pošto naizgled nije imao šta da izgubi, Kazins je odlučio da preuzme stvari 
u svoje ruke. 


Kazins je proučavao uzroke nedostatka kolagena. Bio je iznenađen kada je saznao da mnogi lijekovi 
protiv bolova inhibiraju proizvodnju kolagena i doprinose degeneraciji vezivnog tkiva. Dva najopasnija 
lijeka bila su aspirin i fenilbutazon, a oba su mu liječnici davali u ogromnim dozama. Odmah je ostavio 
upotrebu ovih lijekova. Kazins je otkrio da je vitamin C koristan u prozvodnji kolagena. lako je bio protiv, 
Kazinsov liječnik je njegov prijedlog počeo da mu daje kontinuirane intravenske doze vitamina C, počevši 
od 3 grama dnevno za početak, pa do 25 grama. Šta se desilo? Umjesto da umre, kako su očekivali 
njegovi liječnici, Kazins je počeo da se oporavlja. Polahko je počeo da preuzima kontrolu nad prstima, 
šakama, rukama. Na kraju je mogao da hoda sa štakama, a zatim i sa steznicima za noge. Kazins se na 
kraju oslobodio ove bolesti i putovao širom zemlje upoznavajući druge o važnosti vjere u sebe i 
samopouzdanja pacijenata. 


Moja prijateljica je medicinska sestra koja stalno pokušava pomoći ljudima u bolnici i staračkim 
domovima da izbjegnu nepotrebna medicinska testiranja i hemijske lijekove Njen muž je jednog dana 
primijetio da mu se počinje razvijati gangrena na stopalu. Stopala su mu godinama bila izrazito hladna 
zbog slabe cirkulacije. Moja prijateljica ga je uredno vodila kod svog omiljenog liječnika, koji je obično 
izbjegavao nepotrebne medicinske procedure. 


Liječnik je odlučio da uradi dopler test da utvrdi da li ima problema sa cirkulacijom. Rezultati su pokazali 
da ih nije bilo. Zatim je uradio test cirkulacije srca, opet, problema nije bilo. Zatim je ponovo uradio test 
na stres - rezultati su bili odlični, i ustanovljeno je da njen muž nema problema sa cirkulacijom. 
Prijateljica je bila bijesna, jer je znala da joj suprug ima problem, a koji ne mogu da pronađu. Rekla je: 
"Doktore, skini mu cipele i čarape i opipaj mu stopala!" Kada je to učinio, doktor je rekao: 
"Pretpostavljam da ima problem sa cirkulacijom. Moraćete da mu grijete stopala, pošto mi nemamo lijek 
za liječenje ovakvog problema." Za ovaj savjet im je naplaćeno 2.000 dolara. 


Moja prijatelijca i njen muž su svhatili, ali dosta kasno, da su svi ti testovi bili samo trik kako bi im se 
izvukao novac iz novčanika. Rezultati testa su bili potpuno beznačajni jer ne bi promijenili metodu 
liječenja, bez obzira na rezultate tih testova. Medicinska profesija je od ove moje prijateljice napravila 
budalu. Napravit će je i od vas, mnogo puta u životu, ako ne postavljate mnogo pametnih pitanja, i ne 
naoružate se potrebnim znanjem. Pitanja poput: Koliko će to koštati? Kakvu korist ću imati od ovog 
testa? Koji su sve različiti tretmani dostupni? Do kada moram uzimati taj lijek? Da li imam ikakvu 
garanciju na vaš rad, kao što imam garanciju kod svog automehaničara? Na kraju krajeva, vi plaćate 
račun i imate pravo postavljati mnoga pitanja. 


Želim da budem vrlo jasan u vezi ovoga. Ne govorim da su liječnici nekompetentni ili zastarjeli u svojim 
metodama liječenja, niti tvrdim da nikada ne treba potražiti medicinsku pomoć. Ne, medicinske 
ustanove nisu loše opcije - one su jednostavno ograničene. Vaš liječnik može djelovati u skladu sa 
sopstvenim interesima. Vaš liječnik nema čarobne pilule ili napitke zbog kojih ćete se osjećati odlično 

ako vi sami odbijate da se pobrinete za sebe. Jedini način da ostanete zdravi je da preuzmete 
odgovornost za svoje zdravlje i svoje medicinske troškove. 


To znači da se zdravo i ispravno hranite, da dovoljno vježbate i da radite sve druge stvari koje će vam 
pomoći da ostanete zdravi i spriječiti bolesti u budućnosti. To također znači da u potpunosti istražite sve 
svoje mogućnosti kada se razbolite. A najvažnije od svega, to znači da prvo ne pitate šta to vaš liječnik 
može učiniti za vas, nego šta vi lično možete učiniti za sebe, preuzimajući potpunu odgovornost. 


Koja su to specifična ograničenja medicinske profesije? Pa, prva i najvažnija je sklonost da se radi samo 
na nivou simptoma, uklanjajući simptom bolesti, umjesto da se liječi njen uzrok. Odete kod liječnika sa 
glavoboljom koja se tako često ponavlja, ili upornim smetnjama pri varenju, ili, pak, bolovima u 
zglobovima i očekujete da vam da pilulu (ili injekciju, ako su stvari mnogo ozbiljne) koja će vam ukloniti 
svu nelagodu. Dakle, vi uzmete svoju pilulu i osjećate se dobro, ili barem mislite da je tako. Vi ste sretni, 
vaš liječnik zadovoljan, ali vaš problem nije nestao. Ustvari, dok ste ga svo vrijeme ignorirali, 
najvjerovatnije se problem još i pogoršao. 


Najviše od svega mi želimo da nam liječnik nešto učini, da nam nešto prepiše i slično. Ne osjećamo se da 
smo dobro tretirani od strane liječnika ako nismo dobili neku vrstu lijeka, a liječnik nam, naravno, nudi 
po pravilu potpuno vještački hemijski preparat koji u sebi ne sadrži ništa organsko (prirodno - skladno 
našem tijelu). Ako je problem zbog nečeg što je strano našem tijelu, kao što je infekcija, onda će ove 
hemikalije, (na primjer antibiotici) biti poprilično efikasne. Međutim, ako je problem povezan sa nekom 
vrstom nedostatka nutrijenta, sve sintetičke hemikalije ovoga svijeta neće riješiti vaš problem. Najbolje 
što mogu učiniti je ukloniti simptome. Ali ni to čak ne rade tako dobro. 


Uzmimo, na primjer, vrlo rasprostranjenu pritužbu među Amerikancima: ekstremna napetost i nervoza. 
Kao što smo vidjeli, osoba sa hipertenzijom (visokim krvnim pritiskom) vjerovatno ima manjak jednog ili 
više vitamina B-kompleksa i obično jede previše proteina životinjskog porijekla, masti, soli i konzumira 
previše kofeina. Kada ode kod liječnika, velike su šanse da je on neće ništa pitati o prehrani i vjerovatno 
ga za tim nije niti briga. Liječnik samo prepisuje tablete za smirenje; valijum je veliki favorit, iako ima i 
mnogih drugih. Zato, vi uzimate valijum i on zaista ima smirujući efekat. Ali valijum ima i mnogo drugih 
efekata. 


Zbog valijuma se počnete osjećati iscrpljeno, slabo, nervozno. San postaje plitak, budite se umorni, ne 
možete se odmoriti. Kada se ovo desi, vi se budite umorni i osjećate se drogirano, i onda vam treba 
amfetamin (koji liječnik rado prepisuje) da bi ste se ponovo koliko toliko pokrenuli. Međutim, trebaće 
vam još hemikalija, jer vama nije otkriven uzrok vašeg problema, jer vi i dalje imate nedostatak 
nutrijenta (u ovom slučaju vitamina). Nikakva količina tableta za smirenje neće, niti može popraviti 
nedostatak vitamina u tijelu. 


Istraživanje koje je sproveo Milvaki Sentinel prije nekoliko godina najbolje pokazuje koliko su liječnici 
spremni ići daleko pri prepisivanju lijekova. Novinar Sentinela je obavio fizički pregled od strane liječnika 

i utvrđeno je da je savršenog zdravlja. Zatim je otišao kod brojnih liječnika u svojoj oblasti i požalio im se 
na upalu grla. 


Rezultati studije su bili šokantni. Ogromna većina liječnika potvrdila je da je lažna upala grla ustvari 
stvarna, te su za nju prepisali desetine različitih lijekova. Nekolicina mu je dala antibiotike, a par njih je 
čak pokušalo da ga hospitalizira! Samo je nekolicina njih imala dovoljno mudrosti i poštenja da kažu: 
"Ne, ne vidimo ovdje nikakav problem. Dobro ste, idite svojoj kući." Nakon testa, novinar je ponovo 
uradio dodatni fizički pregled, naravno i dalje je bio savršenog zdravlja. 


Također, steknete nepovjerenje prema medicinskoj ustanovi kada saznate koliko često mijenjaju svoje 
preporučene "lijekove". Još prije desetak godina, liječnici širom svijeta su preporučivali dijetu sa malo 
vlakana kao lijek za divertikulozu i kolitis. Onda su, prije nekih pet godina, medicinski naučnici u Velikoj 
Britaniji izjavili da je hrana bogata vlaknima a ne siromašna vlaknima, kako se ranije mislilo, lijek za 
navedne bolesti crijeva. lako je teorija o hrani sa visokim sadržajem vlakana kao zdravoj, u to vrijeme bila 
oštro kritikovana, većina liječnika danas smatra da je to veoma dobar i zdrav medicinski savjet. 


Poznati primjer promjene mišljenja i zaokreta od sto osamdeset stepeni za koji je medicinska nauka 
sposobna je onaj koji se veže za holesterol. Ranih 70-ih godina ljudi su upozoravani da je holesterol 
primarni uzrok srčanih bolesti i da ga treba izbjegavati. Očekivano, mnoštvo novih proizvoda sa niskim 
sadržajem holesterola prepunilo je police prodavnica. U maju 1980. godine u izvještaju Odbora za hranu 
u Vašingtonu, objavljeno je da ne postoje dovoljno zadovoljavajući dokazi koji povezuju holesterol u 
ishrani sa holesterolom u serumu i da holesterol ne predstavlja opasnost po prosječnog zdravog 
pojedinca. Samo nakon nekoliko godina i miliona boca biljnog ulja bez holesterola nakon prvog otrkića, 
medicinski establišment je napravio puni zaokret. 


Primjeri poput navedenih jasno pokazuju da moramo zauzeti novi, oprezniji stav prema medicini i 
zdravstvenoj zaštiti. Moramo naučiti, da bismo bili i ostali zdravi, kako se hraniti. Moramo početi da 
konzumiramo prirodnu, živu, sirovu, cjelovitu hranu, na prvom mjestu je to svježe voće i povrće, 
mahunarke, integralne žitarice, sjemenke, zatim, piti oko 2 litra vode dnevno i uz to svakodnevno 
obavljati neku fizičku aktivnost. Ova jednostavna formula će nam se višestruko isplatiti. 


Neće vam biti potrebna liječnička pomoć ako živite zdravim načinom života. Jer, kada živite u skladu sa 
prirodom vaša tijela imaju mnoge, nebrojive dobrobiti od toga. Ona se jednostavno prilagode zdravom 
načinu života, i pružaju svoj maksimum pri optimalnom radu, blagostanjem i dobrim zdravljem. Kada ne 
zlostavljate svoje tijelo sa neprirodnom, bezvrijednom, prerađenom hranom, vaše tijelo to prepoznaje i 
vraća vam se mnogostruko. Uvijek se može desiti neka izvanredna okolnost kada trebate pomoć 
liječnika. Ali, sa zdravim načinom života vi to svodite na apsolutni minimum, uz svo blagostanje koje vam 
tijelo pruža. 


Ljudi koji žive na nezdravoj ishrani i obraćaju malo pažnje na svoja tijela teško da mogu istinski znati 
kada nešto sa njihovim tijelima nije u redu, a kada jeste. Jer na takvoj ishrani tijelo je uvijek u 

problemima. Polovina njih trči kod liječnika na svaki odgovor tijela na ova zlostavljanja ovakvom hranom, 
dok druga polovina ne zatraži medicinsku pomoć sve dok to ne bude kasno, teško se razbole ili ne umru. 


Stoga, predložio bih vam, prije svega, da stupite u kontakt sa osobom koja poznaje prirodnu higijenu, 
prirodan način funkcionisanja tijela, koja poznaje šta je zdrav način života. Tako ćete usvojiti znanje o 
zdravoj, integralnoj neprerađenoj hrani i zdravim životnim navikama. Tek tada ćete moći sami sebi 
odgovoriti i osjetiti kad vam je i da li je, zaista, medicinska pomoć i potrebna. Ako se pak odlučite da 
odete kod liječnika, odnosite se prema njemu kao prema prodavcu polovnih automobila - oprezno! Ako 
je njegova dijagnoza ozbiljna, nemojte se uplašiti, nego potražite više različitih mišljenja. Velike su šanse 
da ćete otkriti da vaša dijagnoza nije opasna kao što bi vaš liječnik (koji je to tvrdio) želio da vjerujete. 


Vrsta liječnika koju preporučujem je onaj koji će sjesti s vama kao sa pacijentom, iskreno, i porazgovarati 
o problemu. Takav liječnik će razgovarati s vama i o alternativnim metodama i tretmanima kao i 
mogućnostima i efektima koje nude te metode liječenja. Tako da vi sami možete donijeti odluku šta je 
najbolje za vas da poduzmete u svakoj konkretnoj situaciji. Idealan liječnik nije onaj koji dogmatski kaže: 
"Ovo je nesumnjivo ovako kako ja kažem i ono što smo otkrili, i jedini način na koji se možete izliječiti je 
tretman koji vam ja predlažem." Umjesto toga, najbolji liječnik se odnosi prema pacijentu kao prema 
partneru, prijatelju. Zajedno će naći put do zdravlja. Ako već nekoliko godina idete kod istog liječnika sa 
istim tegobama, a taj liječnik vas nikada nije niti upitao za vašu ishranu, onda je krajnje vrijeme da 
promijenite liječnika. 


Dobar liječnik prepoznaje da je ishrana temelj dobrog zdravlja i on će insistirati da se uradi kompletan 
nutricionistički profil za svakog svog pacijenta. Najbolji liječnik zna da njegovi pacijenti nikada, niti mogu, 
niti će ozdraviti na nezdravoj ishrani. 


Ono što je dobro jeste da sve više i više ljekara postaje svjesno uloge ishrane u blagostanju i dobrom 
zdravlju pacijenata. Ljudima koji se nalaze u fazama ozbiljnih stanja bolesti ili žive nezdravim načinom 
života, potrebna je posebna prehrana. | tu ključnu ulogu igraju pravoremene informacije koje mogu 
spasiti život. Nije čudno što mi ljudi sve češće postavljaju pitanja: "Šta da jedem ako želim da smršam?" 
"Koje vitamine da uzimam ako imam problema sa srcem?" Nije iznenađujuće da se ljudi interesiraju za 
ovakva pitanja, nakon što se nađu u nevoljama i ne vide načina da riješe probleme, vidno zabrinuti 
tražeći nekoga, bilo koga, ko bi im pomogao i pokazao put do povratka zdravlja i blagostanja. 


Postoje neke od preporuka koje preporučujem svim osobama koje se javljaju sa uobičajenim i 
standardnim problemima Glavno i goruće pitanje Amerikanaca je "Kako da smršam?" A to nije ni čudo - 
gojaznost pogađa više od polovine (skoro dvije trećine) svih Amerikanaca, a stanje postaje sve gore kako 
ljudi ulaze u pozne godine. Svake godine stotine novih knjiga o dijetama preplavljuju tržišta, ali većina 
ljudi završi bezuspješno nakon što prođu sve te "superirone" dijete. Štaviše, većina ih ne samo da vrati 
izgubljene kilograme (ako ih uopšte i izgube), nego se još i više udebljaju. U čemu je ovdje glavni 
problem? 

Problem je što ne postoji brzo rješenje za problem prekomjerne tjelesne težine. Ako su vam bile 
potrebne godine prežderavanja neprirodne prerađene bezvrijedne hrane da dostignete težinu na kojoj 
ste sada, očigledno je da nema razloga da očekujete da ćete ponovo postati vitki i smršati za nekoliko 
dana. Niti postoji neka privremena dijeta koje možete da se pridržavate određeno vrijeme a koja će 
riješiti vaš problem dugoročno. Gojaznost je način života. Vitkost, također. mora postati vaš način života. 


Svi koji žele smršati jednostavno bi trebali prestati da jedu prerađenu bezvrijednu hranu što je više 
moguće, također, trebali bi jesti manje masti. Umjesto toga, trebaju jesti cjelovitu, prirodnu hranu, 
svježe voće i povrće, integralne žitarice, mahunarke, orašaste plodove, sjemenke i tome slično, a koje će 
ih učiniti da se osjećaju siti - uhranjeni sa mnogo manje unosa kalorija nego li je to slučaj sa 
bezvrijednom prerađenom hranom. Pored ovoga, moraju se potruditi da se “skinu” - odviknu od 
prerađene hrane, jer je ona kao droga! Dodajući sve one silne aditive u takvu hranu, prehrambeni giganti 
su vas "navukli" na te proizvode. Dakle, morate savjesno kontrolisati svoju želju za tim đubretom. 


Također, gojazne osobe moraju unositi dosta hrane bogate vlaknima (a tu na prvom mjestu ulaze svježe i 
sirovo voće i povrće svih vrsta). Budući da se hrana sa malo vlakana kreće sporo kroz probavni sistem, 
tijelo ima mnogo vremena na raspolaganju da apsorbuje sve iz takve hrane, do zadnje kalorije ma kakva 
ona bila. Hrana bogata vlaknima kreće se brže kroz probavni trakt, ostavljajući na taj način do 20% 
kalorija u hrani koje tijelo nema vremena da apsorbuje. Osim toga, hrana koja je bogata vlaknima čini 
vas sitijim. 


Pored cjelovite prirodne hrane bogate vlaknima, potrebno je osigurati unos određenih vitamina i 
minerala koji pomažu tijelu da sagorijeva masti. Linoleska kiselina (LNA) pomaže u sagorijevanju 
zasićenih masti, kao i jod. Inozitol može pomoći u preraspodjeli tjelesne masti. LNA se nalazi u ulju lana i 
repice, orasima, tamnozelenom lisnatom povrću i hladnovodnoj ribi. Inozitol možete dobiti i iz sušene 
ljuske pasulja, zatim iz dinje, grejpa, pšeničnih klica i kikirikija. Ali, ispravna dijeta je samo jedan dio 
mršavljenja i bojim se da mnogi ljudi izgube pojam o tome. Nije dovoljno samo promijeniti način ishrane, 
nego je potrebna i redovita fizička aktivnost. Jer, vidite, kada samo promijenite ishranu bez fizičke 
aktivnosti, prve ćelije koje se izvlače iz skladišta su proteinske ćelije, a ne masne ćelije. Kada uz pravilnu 
ishranu ubacite i fizičku aktivnost, onda se troše skladišta masnih ćelija. Stoga, ključ zdravog mšravljenja 
i vitkosti jeste jesti zdravu prirodnu hranu, i biti aktivan. 


Jedna stvar koju biste trebali izbjegavati jeste dijetalna hrana. Ne samo da je takva hrana nutritivno 
katastrofalna, već je i prodaja takve hrane prava pravcata pljačka. Razlog je taj što u ovoj zemlji proizvodi 
označeni kao dijetalna hrana moraju sadržavati 40% manje kalorija po porciji od hrane koju zamjenjuju. 
Ovo zvuči dobro, ali prava kvaka leži u toj frazi "po porciji". To znači da ako proizvođač može staviti 
manje prave hrane u tu porciju, može plasirati proizvod kao dijetalnu hranu. 


Na primjer, dijetalni sir ima više zraka i vode koji su upumpani u njega od običnog sira. Tako da svaka 
porcija zaista ima manje sira. Slično tome, uzmu veknu hljeba i režu je dvostruko tanje nego što to inače 
rade (mogu dodati i malo piljevine da bi dobili malo kalorija). Zatim veselo objave da njihov dijetalni 
hljeb ima samo upola manje kalorija po porciji od običnog hljeba. 

A onda najbolji dio, prehrambeni giganti za ovu pljačku čak naplaćuju znatno više nego za standardne 
proizvode. Dijetalni proizvodi su skuplji od običnih. Tužna istina je da je dijetalna hrana jako mnogo 
prerađena i veoma siromašna nutrijentima. Ovakva hrana vas samo čini još gladnijima. Umjesto što 
trošite novac na ovakvu pljačku, investirajte ga u pravu prirodnu nutritivno izbalansiranu zdravu hranu. 


Dijabetičarima se daju razne vrste hrane, ali većina je ili neuravnotežena ili jednostavno loše isplanirana. 
Problem dijabetičara je što se šećer prebrzo apsorbira u krvotok da bi to uništeni endokrini sistem 
mogao uopšte podnijeti. Tako da je očigledo da će hrana sa visokim sadržajem vlakana pomoći 
dijabetičarima u efikasnijem iskorišćavanju šećera. Budući da hrana bogata vlaknima omogućava sporiju 
apsorpciju šećera, dijeta sa takvom hranom će poštedjeti dijabetičare šoka brze apsorpcije koji hrana sa 
malo vlakana može donijeti. 


Drugo, osobe koje boluju od dijabetesa trebalo bi da budu selektivne u pogledu toga koje vrste 
ugljikohidrata unose u organizam. Trebali bi izbjegavati jednostavne ugljikohidrate, koji se brzo 
apsorbiraju, kao što su monosaharidi saharoze i laktoze. Mnogi dijabetičari koji su bili na ishrani bez 
šećera (vještačkog) otkrili su da bi mogli na taj način značajno smanjiti svoje dnevne potrebe za 
inzulinom. Trebali bi unositi složene ugljikohidrate, poput škroba koji se nalazi u integralnim žitaricama, 
tikvicama, krompiru i tome slično. 


Opet, dakle, prirodna neprerađena hrana je najbolji izvor vlakana i složenih ugljikohidrata. Dijabetičari bi 
trebali biti sigurni da unose dovoljne količine hroma kroz svoju ishranu, jer je taj mineral od velike 
važnosti u metabolizmu šećera. Integralna pšenica i piletina su dobri izvori hroma. Cink i kalijum, dva 
minerala koji se često gube u preradi hrane, također su važni za dijabetičare. 


Mnogi ljudi koji pate od dijabetesa uzimaju hranu koja sadrži dosta proteina. Liječnici smatraju, budući 
da se proteini probavljaju sporije od ugljikohidrata, da će dijabetičar lakše podnijeti takve proteine. 
Istina je da tijelo postepeno koristi proteine, ali ne tako uravnoteženo kao što je slučaj sa složenim 
ugljikohidratima. Problem je što za većinu ljudi današnjice, protein znači meso, a meso ima veoma visok 
sadržaj masti. Kao rezultat toga, većina dijabetičara završava na ishrani bogatoj masnoćama, a nije 


iznenađujuće i da završavaju sa srčanim oboljenjima. 


Dakle, dijabetičari bi trebali shvatiti da im nije potrena hrana koja sadrži više proteina nego li je to 
potrebno drugim ljudima, nego su im potrebni složeni ugljikohidrati i hrana bogata vlaknima, kao što su 
svježe sirovo voće i povrće. Važno je jesti manje obroke prirodne, cjelovite, neprerađene hrane kako se 
sistem ne bi previše opteretio. Pet ili šest manjih obroka dnevno su mnogo lakši za organizam nego tri 
velika obroka. Postoji mnogo namirnica koje dijabetičari mogu konzumirati, koje su ukusne i 
zadovoljavajuće, i koje će im povratiti narušeno zdravlje. 


Bolesti srca su bolesti kod kojih redovito preporučujem konsultacije sa ljekarima. Važno je znati da, iako 
postoji mnogo stvari koje osobe sa srčanim problemima mogu uraditi da povrate svoje zdravlje, važno je 
da te korake rade postepeno, kako bi se izbjegao preveliki stres na tjelesni sistem. Dobar liječnik vas 

može informirati kada idete prebrzo ili pak, što je još važnije, kada idete presporo u svom procesu 
oporavka. 


Ali, ovdje je kao i uvijek, ključno pronaći dobrog liječnika koji vodi računa o ishrani. Vaš liječnik bi trebao 
shvatiti da dobar program ishrane, naglašavajući svježe i sirovo voće i povrće, sjemenke, i integralne 
žitarice, može učiniti čuda za pacijente sa srčanim oboljenjima. Drugo, trebali biste izbjegavati liječnike 
koji se oslanjaju na apsolutno nutritivne vrijednosti prehrane. Ako vam takav liječnik, na primjer, kaže da 
je konzumiranje jaja dovelo do problema sa srcem i zabrani vam u potpunosti da ih više ikad 
konzumirate, otpišite takvog liječnika. Ako vam kaže da više nikada ne smijete imati niti gram soli u vašoj 
ishrani, nađite drugog liječnika. Takvi ekstremi u ishrani nisu neophodni za oporavak i nikada se nije 
pokazalo da su od pomoći srčanim bolesnicima. 


Držite se nekih osnovnih standarda. Ne unosite više od 15-20% masti ili oko 40-50 grama masti dnevno. 
Ne jedite prženu hranu i neka vaša mast bude iz prirodnih izvora kao što su sjemenke, orašasti plodovi u 
ljusci, djevičansko maslinovo ulje i poneki avokado. Nemojte se plašiti da izvršite analizu svog liječnika za 
srce. Provjerite njegovo ponašanje, da li je miran, opušten i efikasan pri radu? Ili je pak, uznemiren, 
žuran i uvijek kasni? Ako ima malodušan pogled na sebe, znajte da je vrlo vjerovatno i sam glavni 
kandidat za srčani udar! 


Razgovarajte s drugim pacijentima koje liječi. Koliko ih preživjelo i ozdravilo? Kod koliko njih se stanje 
pogoršalo? Koliko je mrtvih? Provjera uspješnosti liječnika jedan je od najboljih načina da otkrijete da li 
će vam njegov savjet pomoći. Pronađite dobrog specijalistu liječnika za srce, koji dnevno pije 7 do 8 čaša 
čiste vode i koji redovno vježba, i koji se drži tih principa iinsistira na njima. Nijedan srčani bolesnik se ne 
može oporaviti ako ne počne obnavljati svoj kardiovaskularni sistem umjerenim, pažljivim vježbama. 
Svaki liječnik koji svoje pacijente olahko pušta da ne vježbaju, ne čini im time nikakvu uslugu. 


Postoje mnogi vitamini i minerali koji pomažu tijelu da se efikasno nosi sa stresom i pomažu u 
metabolizmu masti, a bit će od velike pomoći srčanim bolesnicima, a koji trebaju očistiti svoj cirkulatorni 
sistem od nakupljenog holesterola. Među njima su Omega-3, magnezijum, mangan, molibden, lecitin i 
vitamin B. Najbolji način da dobijete sve njih jeste da jedete uravnoteženu prirodnu hranu, uz neke 
dodatke, ako je to potrebno. 


Rak je veoma kontroverzna bolest. Niko nije siguran šta je to što uzrokuje rak i ne postoji "lijek" koji se 
pokazao 100% djelotvornim. Ni poseban režim ishrane nije uvijek lijek za ovu bolest. Ali je jasno da 
oboljelim od raka pomaže u, većini slučajeva, prirodna sirova ishrana. Konzumira se samo svježe sirovo 
voće, povrće, klice, sjemenke, orašasti plodovi i ostala prirodna sirova hrana. Ovaj način osigurava da će 
oboljeli od raka dobiti najpotpuniju moguću zalihu nutrijenata kako bi pomogli svom tijelu u borbi protiv 
bolesti. Čak i kada se ne izliječe u potpunosti, pacijenti koji su bili na prirodnoj sirovoj prehrani živjeli su 


eee ve 


jedan od najvecih uzroka pojave raka. 

Prevencija je mnogo praktičnija od pokušaja izliječenja već izmučenog organizma i potpunog raka u 
kasnoj fazi. Naučnici vjeruju da mineral selen, koji se u velikim količinama nalazi u integralnoj pšenici, 
zapravo može inhibirati djelovanje kancerogena u krvotoku. Ono što je najvažnije, razmislite samo ako 
visokonutritivna dijeta (prehrana isključivo prirodnom hranom) može biti od pomoći u liječenju raka, šta 
sve može učiniti takva ishrana u prevenciji raka. Jednom kada se rak pojavi, veoma ga je teško 
preokrenuti i zaustaviti. Ali, ako već danas krenete sa zdravom ishranom, i počnete dovoditi svoje tijelo u 
najbolje moguće stanje, rak vam možda neće nikada više "ukrasti nijednu godinu života. 


Veoma je važno da trudnice svom nerođenom djetetu pruže najbolju moguću ishranu. Zalihe hranjivih 
materija koje dijete dobije dok se njegova tkiva prvi put formiraju utjecaće na njegov cjelokupni fizički i 
mentalni razvoj tokom cijelog života. Neuhranjene bebe, posebno one koje ne dobijaju dovoljno Omega- 
3 masnih kiselina, često završe tokom života sa mnogim srčanim problemima. | veoma je važno da ovaj 
delikatan proces ne ometaju toksini - otrovi. Svake se godine utvrđuje da je novi aditiv koji se dodaje u 
prerađenu (bezvrijednu) hranu štetan za razvoj fetusa. Osim toga, otrovi koji se izlučuju iz raspadajuće 
zbijene fekalne materije u majčinom crijevu, povrjeđuju dijete. Zbog toga je izuzetno važno da majka od 
prvog dana počne jesti organski uzgojenu potpuno prirodnu hranu bogatu vlaknima. 


Pušenje cigareta i konzumiranje alkohola, kao i kofeina potrebno je potpuno isključiti. Žena treba da je 
aktivna što je duže moguće - to će osigurati bolju opskrbu djeteta krvlju i znatno poboljšati i olakšati 
porođaj. Zapravo, dobra je ideja da se žena dovede u formu i dobro zdravstveno stanje čak na godinu ili 
dvije prije nego li planira trudnoću, kako bi na taj način svom djetetu pružila najbolji mogući početak u 
životu. 


Starije osobe treba da shvate da je njihova sposobnost da apsorbuju sve hranjive materije iz hrane 
znatno smanjena. Sve što ljudi više godina imaju ova sposobnost se smanjuje proporcionalno. Njihovi 
probavni sistemi nisu više efikasni kao nekada. Ne možete vratiti sat unazad, ali možete jesti hranu koja 
sadrži što je moguće više hranjivih materija. Posebno je važno da svoju ishranu ne ispunjavate hranom 
sa visokim sadržajem šećera i masnoća. Ovakva hrana će oduzeti vašem tijelu hranjive materije koje se 
toliko trudite da unesete i da ih tijelo što je efikasnije moguće iskoristi. Kako osoba stari, postaje sve 
manje fizički aktivna, a time se i njezine potrebe za kalorijama smanjuju. Nažalost, stare prehrambene 
navike ostaju što za rezultat ima pojavu prekomjerne tjelesne težine - gojaznost. Starije osobe moraju 
što je moguće više u ogranizam unositi prirodne hrane, kako bi na najbolji način osigurali dobru opskrbu 
hranjivim tvarima i ograničili prevelike unose kalorija. 


Fizička aktivnost je također mnogo važna za starije osobe. Nigdje ne piše da morate prestati biti fizički 
aktivni nakon što odete u penziju. Ipak, oprez je potreban. Trebate biti umjereni u fizičkim aktivnostima. 
Ali ne dozvolite da vas to obeshrabri. Prirodna hrana i umjerena tjelovježba održavat će vas mnogo više 
u blagostanju i dobrom zdravlju, tako da ćete se osjećati mlađima nego li jeste. 


Sportisti su skloni mnogim pogrešnim navikama u ishrani. Rečeno im je da moraju da unose velike 
količine mesa zbog proteina i da jedu puno šećera za "brzu energiju". Zapravo, pića koja se prodaju 
posebno za sportiste, sadrže ogromne količine saharoze i glukoze. Do sada smo, naravno, vidjeli koliko 

su samo ti recepti lažni. Meso je neefikasan izvor proteina, a previše proteina može dovesti do 
nakupljanja toksina u krvotoku i može uzrokovati gubitak kalcija u tijelu. Šećer također može oslabiti 
snagu tijela i napasti endokrini sistem. 


Ono što je sportisti potrebno jeste prirodna, razumna ishrana. Posebno treba istaći voće, jer voće sadrži 
dosta glukoze koja daje energiju, obiluje kalijumom koji se gubi znojenjem. Također, voće veoma brzo 
može da oporavi tijelo kada je iscrpljeno i kada mu fali nutrijenata. Hljeb od integralnog zrna obezbjediće 
sve prave vrste proteina i vitamina koji potrebni sportistima za dobro održavanje mišića. 


Sjetite se Jima Fixxa, gurua maratonca prije nekoliko godina, a koji je izjavio da trkači mogu jesti svu brzu 
hranu koju im duša poželi. Umro je od srčanog udara tokom utrke. To je najbolji dokaz da i trkači (i svi 
sportisti) moraju itekako voditi računa o tome šta unose u svoj organizam. Zapamtite, sportisti: prirodna, 
svježa, potpuno prirodna hrana je pravi doručak, ručak i večera za šampione. 


Zašto nam svima godi prirodna, svježa, sirova, neprerađena hrana. lako smo svi kao pojedinci različiti, 
naši metabolički procesi - ustvari metabolizam svih sisara - su gotovo identični. Pretpostavljam da 
nevjerica u ljekovitu moć prirodne hrane dijelom potiče od činjenice da smo navikli na čudotvorne 
lijekove i visokotehnološke tretmane za naše fizičke probleme. Volimo da stvari budu zapetljane i 
složene. Skloni smo se ismijavati jednostavnim rješenjima. 


Prirodna hrana je ključ za pravilno funkcionisanje ljudskog tijela. Svježa, potpuno prirodna hrana može 
vam pomoći da se izborite sa raznoraznim bolestima, da poboljšate pamćenje, izgubite prekomjernu 
tjelesnu težinu, poboljšate svoj seksualni život, jednostavno da dobijete sve što zaslužujete od života. 
Prirodna hrana je jeftinija, odgovara zdravom razumu, pa čak i mnogo praktičnija od obrađenih - 
prerađenih, zatrovanih simulacija hrane - izmišljotina kojima vas na prevaru navode da ih svakodnevno 
žderete. 


Ovo je, dakle, moj krajnji recept za pobjedu: želim da još danas, sada odmah, počnete da preuzimate 
kontrolu nad svojim životom, mudro birajući ono što stavljate u usta, dakle, vašu hranu. Uzvratite 
prehrambenim gigantima tako što ćete preuzeti stvari u svoje ruke. Recite "ne" njihovom opakom planu 
da vas zarobe i uhvate u svoje ralje, da od vas naprave osobu koja je fizički ovisna o njihovim otrovima i 
koja će biti i u ekonomskom ropstvu. Iskreno vam želim da odmah počnete mijenjati svoj navike, i 
osjetite radost i blagodati zdravog života i počnete živjeti u doslovnom smislu te riječi. Jer, živi organizam 
treba žive, prirodne namirnice! 

SEDMO POGLAVLJE: DESET LAKIH KORAKA DO BOLJEG ZDRAVLJA 


Možete potpuno promijeniti svoj životni stil mijenjajući ga korak po korak. Slijedite svaki od sljedećih 
koraka u toku perioda od tri sedmice prije nego što pređete na sljedeći korak, i to vam može postati 
dobra navika do kraja života. 


Korak 1 - Počnite da pijete 10 velikih čaša čiste vode dnevno: dvije ujutro (kad se probudite), dvije oko 
sat vremena nakon doručka, dvije sat vremena nakon ručka, dvije dva sata poslije ručka i dvije sat 
vremena prije večere. Dr. Fereydoon Batmanghelidj iz Princetona dokazao je da takav režim može 
eliminirati čireve za tri sedmice, sniziti nivo holesterola u serumu, ublažiti zatvor i hronični umor i 
pomoći u ublažavanju artritisa, pomoći riješiti probleme alergija i astme i još mnogo durgih poremećaja 
organizma a koji su rezultat hronične dehidracije tijela. Dakle, dobra hidratacija tijela vodom će popraviti 
cjelokupno zdravstveno stanje. On kaže da će svaka vrsta vode pomoći, ali što je voda čistija, to će 
rezultati biti brži i efikasniji. Voda treba da bude što je moguće prirodnija, ako nemate izvorske, onda 
filtrirajte onu koju imate. Lično bih pio hlorisanu vodu samo ako nikakva alternativa ne bi postojala. 
Dakle, hlorisana voda dolazi u obzir samo ako ne postoji drugi izvor vode. 


Korak 2 - Razmotrite upotrebu dodataka prehrani za igradnju vašeg tijela. Nakon višegodišnjeg 
zlostavljanja tijela sa nutritivno bezvrijednom hranom, vašem organizmu je potrebna pomoć koju je 
potrebno pružiti što je prije to moguće. Ne preporučujem niti forsiram nikakve određene vrste 
dodataka, postoji mnogo dobrih na tržištu. Pazite na one s visokim sadržajem proteina i laktoze ili 
saharoze. Počnite da konzumirate lan svaki dan, bilo u mješavini pića, hljebu, palačinkama ili u obliku 
mljevenog praha sa vodom. Uzimajte ove zdrave dodatke prehrani kod osoba i trgovina u koje imate 
povjerenje i koji vam mogu pomoći sa dodatnim korisnim informacijama. U novembru, 1992. godine 
objavljen je članak u Lancet-u, u kojem je dokazano da uzimanje dodataka prehrani može smanjiti 
učestalost bolesti čak za 50% već u prvoj godini njihove redovne upotrebe. Lično preporučujem uzimanje 
prirodnih dodataka prehrani. Mljeveni lan obiluje sa toliko mnogo korisnih hranjivih tvari koje nedostaju 
većini drugih dodataka, da ga praktično morate uključiti u svoju ishranu. Lan je najbolji način da dobijete 
sve one nutrijente koji najviše nedostaju u ishrani većine ljudi današnjice - a to su omega-3 masne 
kiseline, lignini, rastvorljiva vlakna, nerastvorljiva vlakna i mnogi drugi nutrijenti. Najbolji način je da 
redovito pravite domaći integralni hljeb u koji ćete dodati lan, možete ga samljeti i dodati u tijesto, ili ga 
posuti po hljebu u malo većim količinama. 


Korak 3 - Konzumirajte najmanje pet porcija različitog voća svaki dan. Voće sadrži šećer - glukozu koji 
zadovoljava sladokusce i koji brzo diže energiju, a skoro da se i ne vari u želucu, što štedi veliku količinu 
dodatne energije koja bi bila potrebna na varenje druge hrane. Voće sadrži velike količine vitamina i 
stotine korisnih jedinjenja o kojima malo znamo. Voće je savršena hrana. Konzumirajte ga za doručak 
redovno, kad se tek probudite i popijete čašu - dvije vode, poslije toga jedite što je moguće više voća do 
podneva. Najvažnije je načelo pravilnog uzimanja voća, a ono glasi: voće se uvijek jede prije druge hrane 

(jer se ne vari i brzo prode u crijeva), ili ga konzumirajte najmanje 3 sata poslije druge hrane (koja nije 
voće), i uvijek se uzima u svježem obliku, ne prerađeno ne pasterizovano, ugrijano i tome slično. 


Korak 4 - Konzumirajte najmanje pet velikih porcija povrća dnevno. Jedite najviše sirovog povrća ali i 
kuhanog. Obavezno jedite mnogo tamnozelenog i žutog povrća. Oni su vaš najbolji izvor beta-karotena - 
a to je je najbolji antioksidans i borac protiv raka koji je otkriven do sada. Povrće sadrži i stotine drugih 
jedinjenja za borbu protiv raka. Povrće obavezno jedite u obliku sirove salate sa drugom koncentriranom 
hranom (za ručak i večeru), jer pomaže da se koncentrirana hrana bolje probavi. 


Korak 5 - Povećajte unos namirnica zasnovanih na žitaricama - poput integralnog hljeba, žitarica, 
tjestenine, krompira i pasulja - na 10 porcija dnevno, ako je to moguće. Ne možete se udebljati od 
integralnih žitarica, jer će vas zasititi prije nego što ih previše pojedete. Tijelu je teško da pretvori složene 
ugljikohidrate u masnoće, pa samo navalite na ove žitarice i napunite tijelo složenim ugljikohidratima. 


Korak 6 - Smanjite unos proteinske hrane. Ishrana bogata proteinima iscrpljuje tijelo kalcijem. Zaista vam 
je potrebno samo 50 grama proteina dnevno - što je ekvivalent tri unce mesa, peradi ili ribe. Koristite 
meso više kao "aromu", a ne kao temelj vašeg tanjira. Tijelo će vam biti zahvalno na tome. 


Korak 7 - smanjite unos masti. Prvo, eliminirajte hidrogenizirane masti, kao što su margarin i 
hidrogenizirana biljna ulja (ima ih mnogo u raznim slatkišima prehrambenih giganta). Zapamtite da je 
nedavni članak u British Medical Journalu, Lancet, pokazao da dvije i po (2 1/2) doze margarina dnevno 
može udvostručiti vaše šanse za srčani udar. Dakle, imate duple veće šanse za srčani udar. Stoga, 
nemojte jesti hranu koja sadrži djelimično hidrogenizirana bilja ulja. Najbolje za upotrebu je ekstra 
djevičansko maslinovo ulje, jer je dokazalo svoju sigurnost i efikasnost u posljednjih 2000 godina. 
Smanjite unos polinezasićenih ulja poput kurkuruznog, suncokretovog i slično. Postoji određena 
poveznica između konzumiranja visokog nivoa polinezasićenih masti i povećane stope smrti od raka u 
Americi. Kako su Amerikanci prelazili sa životinjskih masti na polinezasićene masti, stopa smrtnosti od 
raka rasla je jednako brzo kao što opadala stopa smrtnosti od srca. Osim ako niste vegetarijanac, 
nemojte u potpunosti izbaciti meso iz vaše prehrane. Ono daje puno dobrog ukusa hrani kao što su 
supe, tjestenina i pržena jela. Malo mesa u ishrani obično neće naštetiti vašem zdravlju i učiniće vaše 


ulja. Nikakvi zdravstveni rizici nisu povezani sa maslinovim uljem, čak ni u znatnim količinama u ishrani. 


Korak 8 - Smanjite ili u potpunosti izbacite umjetne stimulanse iz ishrane kao što raznorazni vještački 
dodaci hrani. Izbacite alkohol, cigarete, ako možete i kafu (ili je svedite na minimum), te nasilne filmove. 
Ako napravite prvih sedam koraka, vjerovatno ćete se osjećati tako dobro da ćete ionako smanjiti 
upotrebu ovih vještačkih stimulansa. 


Korak 9 - Vježba. Možete vježbati na razne načine, ali ono što trebate uraditi jeste biti sigurni da se 
dobro oznojite barem tri puta sedmično. Šetnja, plivanje, trčanje, vožnja bicikla i slično, su dobre vježbe. 
Šta god da radite, uživajte u tome i činite to redovno. 

Korak 10 - Pomirite se sa Božjom odredbom, i živite u skladu sa prirodom. Zivot će vam biti mnogo 
ispunjeniji i srećniji ako pomažete drugim ljudima i drugim stvorenjima i ne živite sebičan život samo za 


sebe. 


Sretno. 

DODATAK 1: OVISNOST OD KOKAINA 


Nedjelja, 16. Oktobar 2005. 

Ulazak u vaš mozak. 

Kako "neuro" postaje mejnstrim, Velike korporacije se nadaju da će dekodirati tajne mozga. 
Autor: Terry McCarthy, Los Angeles. 


Čini se da trgovci već znaju mnogo o tome kako razmišljamo, ali šta ako bi mogli gledati kako naš mozak 
radi dok testiraju svoje proizvode? Nedavni eksperiment Reada Montaguea, neuronačnika na Baylor 
Koledžu Medicine, mogao bi postaviti temelje upravo za to. U prošlogodišnjem eksperimentu skenirao je 
mozak dobrovoljaca dok su pili uzorke Koka-Kole i Pepsija. Kada nisu bili izloženi ni gledanju o ova pića, 
dobrovoljci nisu pokazivali nikakvu posebnu sklonost ni prema Koka-Koli ni prema Pepsiju. Ali, kada im je 
pokazana kultna crveno-bijela etiketa, izrazili su veliku sklonost prema Koka-Koli, bez obzira na to koju su 
kolu zapravo probali. Sam logo Koka-Kole, kako je pokazalo skeniranje, osvjetljava područja u mozgu 
povezana sa očekivanjem zadovoljstva na način na koji Pepsi to ne čini. Motagueov zaključak je bio: 
Prodorniji marketing brenda Koka-Kole utjecao je na preferncije volontera na način na koji oni nisu toga 
čak bili ni svjesni - čak i ako su inače pili Pepsi. 


Pripremite se za eru mozga. Nove tehnike skeniranja olakšavaju određivanje načina na koji naši umovi 
rade i stvaraju nade u korporativnom svijetu da kompanije mogu uspostaviti nove veze s kupcima - i 
duplicirati efekte Koka-Kole. Proboj koji stoji iza svega ovoga je razvoj funkcionalne magnetne 
rezonancije (fMRI), najnovije tehnologije snimanja i skeniranja, koja prikazuje ne samo strukturu mozga 
već i kako on zapravo funkcionira, mjerenjem njegovog krvotoka. Na snimcima, se određena područja 
mozga osvjetljavaju kako se odvijaju različiti mentalni procesi. lako je tehnologija još uvijek u razvijanju, 
potencijal za gledanje unutar uma već privlači istraživače iz drugih disciplina. Hibridne oblasti poput 
neuroetike i neuroekonomije se pojavljuju tako brzo da bi neuro mogao postati sljedeći vrući prefiks 
investitora. (Zbogom, nano?) 


Ono što izaziva najveće uzbuđenje je projekat pod nazivom Međunarodni konzorcij za mapiranje mozga, 
12-godišnji zajednički napor da se stvori atlas ljudskog mozga, zasnovan na skeniranju 7.000 mozgova sa 
tri kontinenta. Atlas mozga bi trebao biti objavljen na internetu sljedeće godine. Podaci se pohranjuju i 
analiziraju na superkompjuteru na UCLA sa 1 petabajtom kapaciteta - što je ekvivalentno knjizi od 250 
milijardi stranica. "Oni postavljaju temelje za sva druga istraživanja mozga koja dolaze", kaže Allan Jones 
sa Allen instituta za nauku o mozgu u Sijetlu. 


Trenutna korist bi bila na kliničkom nivou. Atlas bi omogućio istraživačima i liječnicima širom svijeta 
pristup virtuelnim mapama kako mozak funkcionira, da ih uporede sa podacima koje dobiju skeniranjem 
svojih subjekata ili pacijenata. Do kraja iduće godine trebali bi biti u mogućnosti da besplatno projektuju 

lokalne skenove u online atlas pomoću kompjuterske tehnike koja se zove "Warping". To će odmah 
pokazati da li neki dio mozga radi abnormalno, u poređenu sa normama utvrđenim skeniranjem 7.000 
"zdravih" mozgova. Možemo dosta toga raditi, na primjer, možete potražiti sve ljevourke Kineskinje u 
20-im godinama sa dvije godine fakulteta i napravit par. Kaže istraživačk Mazziotta. Tehnike skeniranja 
atlasa također bi se mogle koristiti za ubrzavanje ispitivanja lijekova, budući da bi istraživači mogli 
uporediti slike mozga prije, za vrijeme i nakon primjene novog lijeka - a zatim uporediti te slke s 


mozgovima u atlasu. 


Također, možemo proučavati empatiju, povjerenje, obmanu, emocionalnu komunikaciju, regulaciju 
nasilja - pitanja koja su suštinska za ljudsko postojanje, kaže Allan Schore, neuroznanstvenik na UCLA. 


Neuroskeniranje se također širi na područja politike i trgovine. Tom Freedman, bivši viši savjetnik 
Klintonove administracije, zajedno sa svojim bratom Džošuom profesorom psihijatrije na UCLA, prošle 
godine je osnovao kompaniju koja koristi fMRI za proučavanje donošenja odluka. Uoči predsjedničkih 
izbora, otkrili su razlike u moždanoj aktivnosti između glasača Buša i Kerija kada su im prikazivane 
političke reklame. Fridmanovi također proučavaju liderske kvalitete, posmatrajući kako mozak ljudi 
reaguje na sliku nekoga koga bi bili spremni da prate u poređenju sa slikom nekoga koga ne bi. Obje 
studije mogle bi pomoći političarima da izoštre svoje poruke u kampanji kako bi se efikasnije prbližili 
glasačima. 


U međuvremenu, Corporate America se nada da skeniranje mozga može pomoći u prodaji. "Veliko 
pitanje za neuroekonomiju je kako ljudski mozak donosi odluke o tome koji automobil kupiti ili šta će 
ručati", kaže Antonio Rangel, direktor neuroekonomske laboratorije na Stanfordu. Istraživanja pokazuju, 
da limbički sistem, koji upravlja emocijama, često nadjača logička područja mozga, sugerirajući da 
ekonomska teorija "racionalnog aktera" propušta dublje izvore motivacije ukorijenjene u nesvjesnim 
osjećajima i međuljudskoj dinamici. Umjesto da ciljaju na logične procese donošenja odluka potrošača, 
kompanije bi se možda mogle obratiti nejasnijoj strani onoga što ljudi osjećaju prema sebi i drugima oko 
sebe. 


Stiven Kvarc direktor Laboratorije za socijalnu kognitivnu neuroznanost na Caltechu, jedan je od mnogih 
stručnjaka koi se kreću prema neuromarketingu. On pomaže holivudskim studijama da odaberu trejlere 
za nove filmove skenirajući gledaoce dok gledaju niz scena kako bi vidjeli koje od njih izazivaju najjače 
reakcije u dijelovima mozga koji su povezani s očekivanjima nagrade. Kvarc, koji radi u partnerstvu s 
kompanijom za istraživanja tržišta Liberman, na sličan način skenira potrošače kako bi identificirao 
emocionalne rekacije na TV reklame i dizajn ambalaže proizvoda. Mnogi kritičari neuromarketinga dižu 
svoj glas zabrinutosti. Commercial Alert kaže da se boji da bi neurotrgovci mogli "zaviriti u naš mozak" i 
kontrolirati naše ponašanje pri kupovini. Rangel sa Stanforda tvrdi da je ova tehnologija nezaustavljiva. 
To je upravo ono što je motivisalo Mazziottu da pokrene projekat atlasa: sa proliferacijom skeniranja, 
došlo je do poplave informacija o mozgu, ali nemaju gdje da se primijene. Trik je u tome što sada treba 
shvatiti kako ove informacije i podatke na najbolji mogući način iskoristiti. 

DODATAK 2 


OREO. Zudim za kolačićima. 


Mozak je osposobljen da voli slatkiše, ali da li oni izazvaju ovisnost? Američki kultni kolačić pokazuje 
rastuću dilemu o ishrani nacije. 


Autori: Jeremy Manier, Patricia Callahan i Delroy Alexander 
Novinari Tribune. 
Objavljeno 21. avgusta 2005. 


Oreo se čini tako nevinim - dvije tamne, čokoladne vafle spojene sa malo slatkog bijelog fila. To je ikona 
Amerike, vraćanje u dane kolačića, mlijeka i djetinjstva. Ispečen u pećnicama veličine fudbalskih terena, 
Oreo vlada kao najprodavaniji kolačić na svijetu i prepoznatljiva grickalica Kraft Food Inc. Međutim, 
posljednjih godina poslastica je postala simbol i jedne druge vrste. Za neke je ovo nutritivna tempirana 
bomba, simbol bezvrijedne hrane koja podstiče Američku krizu gojaznosti, posebno među djecom. To je 
vrsta grickalice za koju istraživanja pokazuju da može izazvati iste moždane impulse kao i narkotici koji 
izazivaju ovisnost. 


Oreo je, naravno, samo jedna od mnogih slastica koje sada čine gotovo četvrtinu kalorija koje djeca u 
Americi unose u organizam. To je glavni uzrok gojaznosti i lošeg zdravstvenog stanja cijele nacije. Oreo 
kao i gazirana pića poput Koka-kole i mnogi drugi, svi igraju ulogu u ovoj nacionalnoj klisuri koja prijete 
da potkopa očekivani životni vijek. 


Primarni sastojci Orea - šećer, brašno i mast - su u središtu trenutnih rasprava o ishrani. A dilema 
kompanije je samo jedna, kojom se većina proizvođača hrane suočava: Kako Kraft može služiti 
dioničarima i zaposlenima, osiguravajući da njegovi proizvodi koji tove naciju, što više napreduju i 
ostvaruju profit, a da i dalje ne odgovara na zabrinutost potrošača da ovakvi njihovi proizvodi hrane 
epidemiju gojaznosti? Žestoke debate o Američkoj ishrani, međutim, sugerišu da se kontrola 
proizvođača hrane nad tržištem neće promijeniti. Sudski advokati koji su dobili milijarde u nagodbi od 
duhanskih kompanija vjeruju da bi to mogli ponoviti ako bi dokazali da proizvođači hrane kriju bilo kakve 
informacije ili osobine njihovih proizvoda od javnosti, a koje izazivaju ovisnost. 


Kraft je izjavio da ne vrši nikakva istraživanja koja bi utvrdila da li njihovi proizvodi izazivaju ovisnost. 
Istovremeno, interni dopisi pokazuju da kompanija ima historiju dijeljenja stručnosti o istraživanju 
mozga sa naučnicima od svog bratskog proizvođača cigareta Philip Morris. Postoje mnoge kontradikcije 
kod javnosti: Amerikanci izražavaju zabrinutost za svoje zdravlje ali i dalje žele da se prepuste svojim 
zadovoljstvima krivnje. Možda je to zato što se privlačnost nezdrave hrane nikada ne mijenja. „Kada 

jedemo tu slatku pitu na kraju obroka, to nema nikakve veze s glađu“, rekao je Allen Levin, istraživač 
gojaznosti na Univerzitetu u Minesoti. „To sve ima veze sa nagradom koju naš mozak dobija.“ 


Prvobitna privlačnost slatkiša 


Studije o Oreo kolačićima i drugim grickalicama i slatkišima sugeriraju da iste hemikalije u mozgu koje 
stvaraju narkotici, a koje preplavljuju mozak, tjeraju ljude da se vraćaju po svoje slatkiše. Korijen 
gojaznosti i prejedanja u Americi ne nalazi se u želucu, već u mozgu. Nekoliko trenutaka nakon što osoba 
pojede svoj slatkiš (prerađeni slatkiš prehrambenih giganta), centri za zadovoljstvo mozga oslobađaju 
spojeve nalik opijatima - hemijske rođake morfija. Rezultat ima mnogo sličnosti sa ovisnošću o drogama, 
iako mnogi proizvođači kažu da je to više poput aktiviranja u mozgu požude nego li ovisnosti. 


"Ovo je vrlo stara i drevna motivacija", kaže Ann Kelley, profesorica psihijatrije i neuronauke na 
Univerzitetu Wisconsin. "Čak će i bakterije plivati prema šećeru." Ta primamljiva privlačnost slatke, 
masne hrane duboko je oblikovala uobičajenu Američku ishranu. Uklonite različite reklame i smjese 
sastojaka i vidjećete da svi ti slatkiši imaju sličan način zadovoljavanja naših najprimitivnijih apetita. 


Čak su i laboratorijski pacovi imali halapljiv poriv za Oreo kolačićima u jednom eksperimentu kasnih 
1980-ih koji je vodio Levine na Univerzitetu Minesota. Svi pacovi su bockali kolačiće, njušili ih, jeli u 
pretjeranim količinama. Mnogi su čak pokidali dvije tamne oblande i polizali kremasti fil. To je upravo 
ono što bi i čovjek uradio, pomislio je Levine. Još 1980-ih, naučnici su počeli otkrivati kako bogati i slatki 
okusi mogu dovesti mozak bukvalno do divljanja. 


Istraživači u mnogim laboratorijama su otkrili da davanje morfija pacovima natjeralo ih je da jedu više 
masne i slatke hrane. Kasniji eksperimenti su pokazali da je ubrizgavanje opijata direktno u jedan od 
glavnih centara zadovoljstva u mozgu, nucleus accumbens, podstaklo pacove da jedu čak do šest puta 
više zaslađene masti nego što je to uobičajeno. Bilo je tako jednostavno preokrenuti proces prejedanja. 
Naučnici su pacovima davali lijekove koji blokiraju opijate, kao što je nalokson, koji se koristi i kod ljudi 
kao protivmjera predoziranju heroinom. Blokiranje sposobnosti mozga da koristi opijate otupilo je 
privlačnost prema mastima i šećeru, dok je davanje opijata podsticalo veću potrebu za hranom. 


To je dovelo do zapanjujućeg zaključka: Ista vrsta opijata koji stvaraju droge (u mozgu) kao što je heroin, 
također oblikuju način na koji mozak uživa u hrani, posebno onoj bogatom mastima i slatkišima. Činilo se 
da užitak povezan sa jelom dolazi od hemikalija poznatih kao endogeni opioidi, proizvedenih u samom 
mozgu. Stavljanje pacova na ove testove je bila jedna stvar. Izazov je bio vidjeti da li slatkiši imaju slične 
efekte i kod ljudi. 


1990-ih godina, Adam Drevnovski, sada direktor nutricionističkog programa Univerziteta u Vašingtonu, 
vodio je studiju Univerziteta u Mičigenu koja je pokazala da Oreo kolačići i drugi slični slatkiši 
prehrambenih giganta djeluju na iste centre zadovoljstva u mozgu koji reagiraju na poznate droge koje 
izazivaju ovisnost. Drevnovski je rekao da je ideju dobio iz rečenice iz filma Boba Hoskinsa "Mona Lisa", iz 

1986. godine, u kojem jedan ovisnik o heroinu govori o velikoj žudnji koju osjeća za sladoledom. Ideja da 
slatki okus može utažiti čežnju ovisnika za drogom zvučala je tako ispravno i kolegama Drevnovskog, 
Dinu Krahnu i Blejku Gosnelu, koji su proučavali opijate u mozgu pacova sa Levineom u Minesoti. 


Obrazac koji su pronašli kod pacova djelovao je na isti način i kod ljudi. Pacijenti sa bulimijom kojima su 
ubrizgani blokatori opijata, jeli su manje slatke hrane koju su inače mnogo voljeli jesti - uključujući Oreo 
kolačiće, Snikers, kekse s komadićima čokolade, rekao je Drevnovski. Pokazalo se da privlačnost takve 
hrane prevazilazi samo ukus koji ona ima i zašto se ljudi prejedaju. Drugi naučnici su otkrili da je 
blokiranje opijata u mozgu promijenilo osnovnu percepciju šećera čak i kod zdravih ljudi. "Rekli su da 
mogu osjetiti da je slatko, ali nije baš tako zanimljivo i primamljivo", rekao je Levine, koji je vodio ova 


istraživanja. 


U studiji skeniranja mozga, naučnici su otkrili da pomisao i sam pogled na sladoled pokreću iste 
neurološke centre zadovoljstva kod zdravih osoba kao što to čine slike droge (kreka) kod ovisnika o 
drogama. Potrošači trebaju preuzeti odgovornost za ono što jedu. Oreo sladokusci se slažu i kažu da 
biraju kolačić samo zato što jednostavno ne mogu odoljeti takvom ukusu koji ne mogu naći nigdje 
drugdje. 


Danas, kada je prekomjerno uživanje u hrani lako dostupno, Amerikanci su postali žrtve toga na prvom 
mjestu. Oni danas imaju veći pristup hrani bogatoj kalorijama i intenzivnoj žudnji nego li bilo koji narod u 
historiji, stavljajući na test svoju snagu volje. 


Kraftov ukus za istraživanje mozga 


Da bi razumio kakve efekte hrana ima na mozak, Kraft proučava ljudski mozak. Nekad je kompanija 
dijelila stručne informacije sa istraživačima nikotina. Implikacije nauke koja proučava mozak su od 
velikog interesa za prehrambene kompanije kao što je Kraft. Kompanije surađuju sa najboljim 
stručnjacima koji predstavljaju svoje radove u kojima se sugerira da šećer može imati sva svojstva 
ovisnosti. 


Jedan od vodećih Kraftovih istraživača, Džejms Andrade, doktorirao je neuronauke na Univerzitetu 
Harvard proučavajući gojaznost i kako lijekovi koji blokiraju opijate (u mozgu) utječu na pacove koji se 
prejedaju. Andrade je u svojoj disertaciji zaključio da bi buduća istraživanja trebala nastojati da 
preciziraju "opijatske receptore koji bi mogli posredovati u nagonu gladi." 


Ranih 1990-ih Andrade je u Kraftu pomogao organiziranju nekoliko sastanaka između naučnika koji 
proučavaju mozak u prehrambenoj kompaniji i njihovih vršnjaka koji su proučavali nikotin kod svog 
korporativnog brata, Philipa Morrisa. 


Gullota, čije su studije o nikotinu koristile elektrode pričvršćene na vlasišta ljudskih subjekata, uporedio 
je tehnike sa Kraft neuroznanstvenicom Pamelom Skot-Džonson. Ona je koristila "kompjuterski sistem 

Brain Wave" na pacovima da se utvrdi kako nervi koji prenose ukus reaguju na masnoće i zamjene za 
mast, navodi se u dopisu. U jednom intervjuu, Skot-Džonson je rekla da se njen rad u Kraftu fokusirao 
samo na biologiju percepcije ukusa. "Nikada nismo razgovarali o ovisnosti", rekla je Skot-Džonson, sada 
predsjedavajuća u odjelu za psihologiju na Morgan State Univerzitetu u Baltimoru. 


Andrade i mnogo drugi istraživači Kraft-a su nastavli da učestvuju u sastancima sa istraživačima Phillp 
Morrisa, što je dovelo do memoranduma iz 1988. koji je sugerisao da se njihova kombinovana ekspertiza 
u nauci o mozgu i percepciji ukusa koristi za razvoj proizvoda. "Moguće poslovne implikacije" takvog 
rada uključivale su načine da se oblikuje percepcija gladi i sitosti kod ljudi, poznata kao sitost. U dopisu 
se navodi da aplikacije mogu uključivati "hranu/piće čija su aroma/ukus dizajnirani da utječu na sitost, 
piće, percipiranu svježinu, raspoloženje, ponašanje, namjernu kupovine i tako dalje." 


Glasnogovornica kompanije Nensi Dajgler izjavila je da je Kraft „proveo opsežno istraživanje o bukvalno 
hiljadama aspekata nauke o hrani, posebno o tome koji su ukusi i mirisi privlačni potrošačima. Jasno je 
da naš mozak igra ulogu u našim osjetilnim iskustvima, tako da se neka od naših istraživanja nužno 
odnose na mozak. Međutim, mi ne provodimo niti finansiramo nikakva istraživanja koja imaju za cilj 
stvaranje ovisnosti potrošača o bilo kojem od naših proizvoda.“ Izjavila je. 


Dok advokati na suđenju rade na zataškavanju i farbanju prehrambenih giganta istom bojom kojom su 
zaštitili i ofarbali proizvođače cigareta, Kraft je veterane duhanskih ratova stavio na svoje ključne 
pozicije. To je nedavno učinilo Marka Berlinda glavnim strategom za odnose s javnošću kompanije i 
najvišim korporativnim službenikom. Prije nego što je dobio tu funkciju, on je bio savezni lobista koji je 
promovirao duhanske interese Altria grupe, koja posjeduje 85 procenata Krafta i cijelog Phillip Morrisa, 
proizvođača cigareta Marlboro. Kraft je izjavio da su ovi zaposlenici prešli iz Altrie u Kraft i da je 
uspostavljena ova saradnja "kako bi podijelili svoja iskustva i izgradili dodatne talente." 


U protekloj godini, Kraft je također pojačao svoje napore u Vašingtonu, uzevši jednog od Altrijinih 
vodećih duhanskih lobista - Abigail Blunt, suprugu Whip Roja Blunta. Ona je bila jedna od pet Altria 
duhanskih lobista koji su lobirali u Kongresu prošle godine za zakon o osobnoj odgovornosti u potrošnji 
hrane, prema federalnim podacima. Poznatiji kao zakon o čizburgeru, zakon bi zaštitio prehrambene 
kompanije od tužbi ljudi koji su krivili korporacije za svoju gojaznost. 


Mnogi potrošači kao što je Karen Brown, frizerka i fintes instruktorka iz Kolorada, suviše su upoznati sa 
opasnostima i moćnom privlačnošću nezdrave bevzrijedne hrane. Brown, majka četvero djece, rekla je 
da je pojela cijeli veliki paket Oreo kolačića u jednom danu. Ona ih i dalje naziva svojom "okidačkom 
hranom". "Sve što je ta hrana činila meni jeste da se osjećam dobro." Ali zadovoljstvo je bilo vrlo kratkog 
vijeka. Prije otprilike osam godina, Brown je izgubila 70 kilograma pažljivo smanjujući kalorije u svojoj 
ishrani i redovno vježbajući. Ipak, jednom ili dvaput godišnje, ona će uzeti po jedan Oreo kolačić. 
"Mnogo se kontrolišem, jednostavno kažem sebi: Uzmi samo jedan, samo ovaj put." 

Hrvanje sa "O" (ovisnost o hrani) 


Potrošači osjećaju da hrana ima svojstva ovisnosti čak i ako avet sudskih sporova čini da naučnici 
oklijevaju da to javno kažu. Denis Gros je znala da ne bi trebalo da više konzumira Oreo kolačiće. Ona 
ima višak kilograma i voli Oreo i previše. "Gotovo da stvaraju ovisnost", rekla je, opis koji sve češće 
čujemo svakodnevno od ljudi koji ih jedu. Kako da nazovemo takvu žudnju za hranom, ako ne ovisnost? 


"Mislim da je ispravno smatrati ovisnost o hrani sličnu onoj ovisnosti o drogama", rekao je Tung Fong, 
direktor istraživanja metaboličkih bolesti u proizvođaču lijekova Merk. Također je izjavio: "Ako možete 
pomoći ljudima da barem smanje nivo svoje žudnje za ovom hranom, vi ćete time doprinijeti mnogo za 
rješavanje epidemije gojaznosti." 


Međutim, iako svako mora preuzeti odgovornost za svoje zdravlje, neki ljudi ne mogu si pomoći. Njihovo 
ponašanje u prejedanju je isto kao kompulzivno ponašanje ovisnika o drogama. Porodice dvoje gojazne 
njujorške djece tužile su McDonald's 2002. godine. Tužba, najistaknutija do sada, u početku je odbačena, 
dijelom zato što je sudija presudio da tužitelji nisu ponudili dovoljno dokaza da je hrana iz McDonald'sa 
uzrokovala njihove probleme sa težinom. Međutim, kasnije je žalbeni sud vratio dio ovog slučaja, 
otvarajući put procesu otkrivanja koji će tužiteljima omogućiti da traže tajne dokumente kompanije. 


U svim sporovima, sličnim navedenim, tužitelji moraju pokazati da su prehrambene kompanije koristile 
obmanjujuće postupke ili skrivale bilo kakve efekte ovisnosti u svojim proizvodima. lako je za zavisnike 
od kokaina ili drugih droga moguće da se klone tih supstanci, niko u potpunosti ne može izbjeći ovu 
otrovnu hranu. Moramo naučiti reći "ne" bezvrijednoj hrani prehrambenih giganta. 


Kako prodati hranu koja izaziva ovisnost. 


S obzirom da se stopa gojaznosti kod djece utrostručila od 1970-ih, proizvođači hrane ponovo kalibriraju 
dugogodišnje marketinške taktike koje su pomogle da se grickanje poslastica digne na četvrti američki 
obrok. Evolucija Oreo marketinga pokazuje kako proizvođači hrane pomažu Amerikancima da se osjećaju 
dobro kada jedu brzu i nezdravu hranu. Marketinški stručnjaci stavljaju kolačić u panorame zdrave 
porodice kako bi naveli potrošače da dočekaju užinu kao nešto zdravo i dio porodične tradicije. Njihove 
reklame nalaze se posvuda, od hauba automobila do igračaka za djecu. 


Nezdrava hrana izgleda veoma uzbudljivo, čak i zdravo, u nekim igrama za djecu. U jednoj igri nalik 
Indijani Džonsu, igrači su skupljali Oreo kolačiće dok su se branili od napadača i tražili Hram Zlatnog 
Oreoa. 


Grupa koja se bori za zdravu hranu u Americi pokrenula je tužbu protiv Krafta zbog prodaje Oreo 
kolačića djeci u Kaliforniji, tvrdeći da djeca ne razumiju opasnosti koje vrebaju od trans masti - široko 
korištenog sastojka nezdrave hrane koji je povezan sa povećanim rizikom od srčanih bolesti. Ova grupa 
je na kraju povukla tužbu, ali je uspjela javnost upozoriti na opasnosti koje ih vrebaju, i privukla pažnju 

javnosti. Aktivisti za ishranu, predvodeni psihologom sa Univerziteta Yale, Kelly Brownell, tvrdili su da je 
Americi potreban dodatni porez na bezvrijednu hranu. Škole su počele izbacivati grickalice i slatkiše koje 
tove djecu iz automata i skidati logotipe bezalkoholnih pića sa svojih tabli. Advokati su počeli otvoreno 
govoriti o tome da "brza hrana" i prehrambeni gigatni postaju novi duhan i duhanska industrija. 


Trans masti koje se nalaze u raznovrsnim proizvodima bezvrijedne hrane su daleko opasnije nego što su 
to naučnici vjerovali. Mnoge kompanije povećavaju upotrebu djelimično hidrogenizranih biljnih ulja - 
glavnog izvora trans masti - kao odgovor na široko objavljenu zabrinutost da svinjska mast i tropska ulja 
su veoma bogati zasićenim mastima, što se činilo više nego zabrinjavajućim i mnogo opasnijim od trans 
masti. Jedan od novinara je u novinama širom zemlje stavio oglase na cijeloj stranici, nazivajući upotrebu 
trans masti "trovanjem Amerike!" Trans masti na koje su se kompanije za proizovdnju margarina 
oslanjale decenijama, činile su se sigurnom alternativom. Ove masti su ulazile kao sastojak u peciva, 
hljeb, krekere, prženu hranu, slatkiše, i kolačiće raznoranih varijanti. 


Istraživanje je pokazalo da su oni ljudi koji su konzumirali hranu sa puno trans masti imali ozbiljne 
probleme sa holesterolom, čak i gore su prošli nego oni koji su konzumirali druge masti. Niko nije 
očekivao da će rezultati biti ovako štetni i posve jasni. Prehrambena industrija se borila protiv ovakvih 
istraživanja i rezultata skoro narednu cijelu deceniju. Kraft se pridružio grupi kompanija koje su uložile 
više od milion dolara u studije koje bi mogle donijeti povoljnije rezultate nego li oni uistinu jesu u 
stvarnosti. 


Konačno, 2002. godine Nacionalna akademija nauka je zaključila da nikakva količina trans masti nije 
zdrava za ljudski organizam. Međutim, ostalo je pitanje bez odgovora: Kolika količina trans masti je 
štetna? Usaglasili su se na ograničenje koje je bilo toliko nisko da je to iznenadilo sve prehrambene 
gigante. Samo tri obična Oreo kolačića bi bila dovoljna da prosječni potrošač prekorači dnevnu granicu 
trans masti. Naravno, prehrambeni giganti su se ovome žestoko usprotivili. 


Nakon mnogo eksperimenata (više od 200 različitih recepata) prehramebni giganti su pronašli rješenje 
za dodavanje masnoća u svoje proizovde. To je mješavina ulja kanole i sastojka koji je 80-ih godina 
prolgašen "trovanjem Amerike" - trans masti. To je poznata reklama - loše za srce: palmino ulje! 

BEATING THE 
FOOD GIANTS 


The Book that's changing the way 
America thinks about food! 


Paul Stitt, a boichemist whose outspoken 
criticism of the American food industry has won him 
national attention now reveals the processes by 
which the food giants determine what you eat . 
and HOW MUCH you eat! 

Paul Stitt draws on his years as a food scientist — 
for two of the country's largest corporations, and 
lays bare the greed and the 
cover-ups taking place in 
board rooms and 
laboratories 
across the 
nation! 

